Breaking: Syria Ge Han'guraamaigai Dhivehsaku Maruvehje - Vaguthu\nގައުމީ ފުޓްބޯޅަ ޓީމްގެ ދެކުޅުންތެރިޔަކު އެއްލައްކަ ރުފިޔާ އިން ޖޫރިމަނާކޮށްފި -3ގަޑިއިރު ކުރިން\nސީރިޔާގެ ހަނގުރާމައިގައި ދިވެއްސަކު މަރުވެއްޖެ\n4 މަސް ކުރިން ( މެއި 11, 2019 )\nމަރުވެފައިވާ ހަމްޒާގެ އަތްތިލަ\nހަނގުރާމައިގެ މައިދާނުގައި ހަމަނުޖެހުން ބޮޑު ސީރިޔާގައި ކުރަމުންދާ ހަނގުރާމައިގައި ދިވެއްސަކު މަރުވެއްޖެއެވެ.\nސީރިއާގައި ހަނގުރާމައިގެ ޚަބަރުތައް ގެނެސްދޭ، ބިލާދް އަލްޝާމް މީޑިއާއިން ބުނެފައިވަނީ މަރުވެފައިވަނީ އަބޫ ހަމްޒާ އަލް މާލްދީފް ނަމަކަށް ކިޔާ މީހެއް ކަމަށެވެ. އަދި މިމީހާ މަރުވެފައިވަނީ ރަމަޟާން މަހު2ވަަަނަ ދުވަހުއެވެ. މައުލޫމާތު ލިބިފައިވާ ގޮތުގައި މަރުވެފައިވަނީ ހަނގުރާމަ ކުރަނިކޮށް މަރުވެފައިވަނީ ޏ. ފުވައްމުލަކަށް ނިސްބަތްވާ ޒުވާނެކެވެ.\nބިލާދް އަލްޝާމް މީޑިއާއިން ބުނެފައިވަނީ އޭނާ މަރުވި ދުވަހު ހަނގުރާމައިގެ ހާލަތު ހުރި ގޮތުން ހަމްޒާގެ ހަށިގަނޑު ހަނގުރާމައިގެ މައިދާނުން ނުނެގުނު ކަމަށާއި ހަމްޒާގެ ހަށިގަނޑާ ހަވާލު ވެފައިވަނީ މަރުވިތާ އެއް ދުވަސް ފަހުން ކަމަށެވެ.\nސީރިޔާގައި ހަނގުރާމައަށް ދާ ގިނަ އަދަދެއްގެ މީހުން، ހަނގުރާމައިގެ މައިދާނަށް އެމީހުންގެ ދަރިން ޔަތީމު ހާލުގައި ދޫކޮށް ދާއިރު، އެފަދަ ގިނަ އަދަދެއްގެ ކުދިން ހާލުގައި ޖެހި އެ ބިރުވެރި މާހައުލުގައި އަނިޔާތަކާއި ކުރިމަތިލާން ޖެހިފައި ވެއެވެ. އަދި އެ ގައުމަށް ޖިހާދުގެ ނަމުގައިދާ އަންހެނުން ޖާރިޔާއިންގެ ނަމުގައި ގަނެވިއްކާ ހަދާކަމަށްވެސް ބައެއް ރިޕޯޓްތަކުގައި ބުނެފައި ވެއެވެ.\nސީރިޔާގައި ހިނގަމުންދާ ދާޚިލީ ހަނގުރާމައިގައި ބައިވެރިވުމަށް ފުރަން އުޅުނު ގިނަ އަދަދެއްގެ ދިވެހިން މީގެ ކުރިން ރާއްޖެ އާއި ރާއްޖެއިން ބޭރުގެ ބައެއް ޤައުމުތަކުންވެސް ހިފަހައްޓާފައި ވެއެވެ. އޭގެތެރޭގައި އަންހެނުންނާއި ކުޑަކުދިންވެސް ހިމެނޭ ކަމަށް މަޢުލޫމާތު ލިބެއެވެ. ސީރިޔާގެ އެކި ކޭމްޕުތަކުގައި ގިނަ އަދަދެއްގެ ދިވެހިން ހާޅުގައި ޖެހިފައި ތިބިއިރު، މީގެ ކުރިން ދިވެހި އަންހެނަކު ސީރިޔާގެ ޖަލަކަށްވެސް ލާފައި ވެއެވެ.\nއޮޅުވާލައިގެން އިސްލާމިކް ސްޓޭޓްސް އާއި ގުޅުމަށް ޤައުމުތަކުން ސީރިޔާއަށް ގެންދާ މީހުން، އެ ޖަމާއަތުން ބާރު ފޯރުވާ ސަރަޙައްދުތަކަށް ވަދެވުމާއި އެކު ޕާސްޕޯޓާއި އެނޫންވެސް މުޙިންމު ލިޔެކިޔުންތައް އަތުލައި ނައްތާލާ ކަމަށް ވެއެވެ. އަދި ތަފާތު އެކި އިންޒާރުދީ، ދެން އިތުރަށް އެބިމުން ފައިބައިގެން ދެވުނަ ނުދިނުމަށް ބިރުދައްކައި އަދަބު ދޭކަމަށް ވެއެވެ. މި ސަބަބަށްޓަކައި ގިނަ މީހުން ތިބީ، ޖެހިލުމެއް ނެތި މީހުން މަރަމުންދާ ހައްދުފަހަނައަޅާފައިވާ ނިރުބަވެރި ހަނގުރާމަވެރިންގެ އަތްދަށުން ސަލާމަތްވެ އެނބުރި ޤައުމަށް އަންނާނޭ މަގު ބަންދުވެފައެވެ.\nސީރިއާގައި ތިބި ހަނގުރާމަވެރިންނަށް ރާއްޖެއިން ފައިސާއެއް ނުލިބޭ - ބިލާދް\nސީރިއާގައި ތިބި ދިވެހިން ރާއްޖެ ގެންނަނީ\nމެއި 11, 2019 16:16\nކިހިނެއް އެނގުނީ؟؟؟ ކާކުބުނީ؟؟؟ ކިހިނެއް ސީރިޔާގަ ހުރިމީހަކާ ކޮންޓެކްޓް ކުރީ؟؟؟؟\nމެއި 11, 2019 19:28\nސީރިޔާގައި ހުރި މީހަކާ ވެސް ކޮންޓެކްޓް ކުރާނީ އެހެން ތަންތާގައި ވެސް ތިބޭ މީހުންނާ ކޮންޓެކްޓް ކުރާ ގޮތަށް. ސީރިޔާގެ ހަބަރު ތައް ވަގުތުން ވަގުތަށް ލިބޭ ޓެލެގްރާމް ނިޔުސް ޗެނަލް ތައް ހުރޭ. މި ހަބަރަކީ ވެސް އެމީހުންގެ ޗެނަލް ގައި ލިޔެފައިވާ ހަބަރެއް\nމެއި 11, 2019 16:35\nއޭ މަރުވީ އެކޭނުކިޔާނެ ،ކަލޭމެން ޤުރުއާންވެސް ނުކިޔަވަންތަ.. ސޫރަތުލް ބަޤަރާގެ 154 ގެ ތަރުޖަމާ ނިކަން ރަނގަޅަށް އެނގޭވަރަށް ކިޔާބަލަ ކީކޭތޯ އިނީ..\nމެއި 11, 2019 17:04\nކިޔޭނެ ސީރިއާގަ ހިނގާ ދާހިލީ ހަމަނުޖެހުން ތަކަށް ނުދާނެ ޖިހާދު ކުރާކަށް ހަމަ ކުފުރު މަރަކުން މަރުވާން އެތަނަށް ދާނީ ޖިޙާދު ކުރަންޏާ ދޭބަލަ ފަލަސްތީނަށް އެތަނުގަ އެތިބަ މުސްލިމުން ސަލާމަތް ކުރަން ޖިހާދު ކޮށްބަލަ އަމިއްލަ މައިން ބަފައިންގެ ހިތުގަ ޖައްސާފަ ގޮސް ކޮން ޖިޙާދެއްތަ ކުރެވޭނީ ބްރޯ\nމެއި 11, 2019 22:34\nފަލަސްތީނަށް ވަދެވޭނެ ގޮތެއް ނެތް. ޔަހޫދީން ވަނީ އެތަން ވަށާލާފަ\nމެއި 12, 2019 01:08\nއެހެންވީމާ އެޔަހޫދީންނާ ހަނގުރާމަކޮށް މަރުވެބަލަ. އޭރުންގަބޫލުކުރާނަން އެޝަހީދުވީކަމަށް.\nމެއި 22, 2019 14:16\nބްރޯ ކީއްވެތަ ފަލަސްތީނުން ތިބުނާ އައިއެސް އެއް ނުއުފެއްދިގެން ތިއުޅެނީ ބްރޯ އަށް އެނގޭތަ އައިއެސްގަ އުޅެނީ ޔަހޫދީންކަން ބްރޯ ޔަހޫދީ ޕްރޮޕެގެންޑާއެއް އައިއެސް އަކީ\nމެއި 12, 2019 23:32\nޖަބްހަތުއްނުސްރާއާ އައިއެސްއައިއެސް އާ ދެބައިމީހުން ވެސް މީ ސުންނީން ކަމަށް ދައުވާ ކުރާ މީހުން. އެއްބަޔަކު އަނެއް ބަޔަކު މަރަނީ. ދެން މޮޅުވާން އޭނަ އެއީ މިވެނި ޖަމާއަތެކޭ ބުނީމަ ޝަހީދަކަށްވީއެއް ނޫން.\nމެއި 11, 2019 19:08\nކަލޭތީ ކިހިނަކުން ޤްރުއާން ކިޔާ މީހެއްތަ؟ އެއާޔަތުގައި އެއިނީ "فِي سَبِيلِ اللَّهِ" ﷲގެ މަގުގައި ޝަހީދުވާ މީހުންގެ ވާހަކަ. ސީރިޔާގައި ކުރާ ހަނގުރާމައަކީ މުސްލިމުންނާއި މުސްލިމުން ކުރާ ހަނގުރާމައެއް. އެއްވެސް ގޮތަކަށް އެއީ ﷲގެ މަގުގައި ކުރާ ހަނގުރާމައެއް ނޫން.\nކަލޭ ކިޔާލަބަލަ ބަޤަރާ ސޫރަތުގެ 190ވަނަ އާޔަތުން 195ވަނަ އާޔަތާ ހަމައަށް. އޭއާޔަތްތަކުން އެނގިގެންދޭ ހަނގުރާމަ ކުރެވޭނީ ވަތަނުގެ ދިފާއުގައިކަން، އެބައިމީހުން ހަނގުރާމަ ނުކުރާހާ ހިނދަކު ހަނގުރާމަކުރުމެއް ނެތްކަން، وَلَا تَعْتَدُوا (do not transgress) ހައްދުފަހަނައަޅައި ނުދާށެވެ.\nކަލޭމެން އައިއެސް މީހުންނަކީ ހަމަ ކަޑައެޅިގެން މުނާފިގުން. ބޭނުމަކީ ރާއްޖޭގައިވެސް ފިތުނަ ފަސާދަ އުފެއްދުން.\nމެއި 11, 2019 22:26\nއެއީ އައިއެސް މީހެއް ނޫން. ޖަބަހަތުއް ނުސްރާ މީހެއް\nމެއި 11, 2019 22:35\nމިކޮމެންޓަށާއި މިމީހުންގެ މަރަކީ ކުފުރުގެ މަރެކޭ ކިޔާމީހުންނަށް ޑިސްލައިކް މިދެނީ ހަމަ އައިއެސް އައިއެސް ހިޔާލުގެ މީހުން. ކޯޗެއް ދެއްކީމަތޯ މިކަހަލަ މީހުންނަށް ހަގީގަތް ވިސްނޭނީ؟؟ އައިއެސް އައިއެސް އަކީ އިސްލާމްދީނުގެ ނަމުގައި އެމެރިކާއިންނާއި އިސްރާއިލުން އުފައްދައިފައިވާ ޖަމާއަތެއް. އެޖަމާއަތަކީ މުނާފިގުންގެ ވެރިން އުޅޭ ޖަމާއަތެއް. މިމުނާފިގުންގެ ބަސް ގަބޫލުކުރާ މީހުން ރާއްޖޭގައި އުޅޭތީ ވަރަށް ހިތާމަކުރަން.\nމެއި 12, 2019 00:20\nވަތަނުގެ ދިފާއުގަ ހަނގުރާމަކުރާކަށް ނޯންނާނެ. އިސްލާމްދީނާ މުސްލިމުންގެ ދިފާއުގަ ހަނގުރާމަކުރަން އޮންނާނީ. ދެން ކީރިތި ރަސޫލާ މުނާފިގުން ނާ ހަނގުރާމަ ނުކުރައްވާތޯ؟ ކުރި. ޝިއައީންނަކީ މުނާފިގުންފަދަ ބަޔެއް އެމީހުން އަގީދާއަކީ ކުފުރުގެ އަގީދާއެއް. މިފަދަ ބަޔަކު ހައްގުގެ މަގުގަތިބި އަހުލުއްސުންނަތުގެ މުސްލިމުންނާ މެދު އަނިޔާވެރިވެ ހަނގުރާމަ ކުރަމުންދާއިރު ކޮންމެ މުސްލިމަކުމައްޗަށް ވާޖިބުކަމެއް އެމީހުންގެ ދިފާއުގަނުކުތުން\nމެއި 11, 2019 16:41\nއުފާވެރި ހަބަރެއް. ޔާﷲ. އެކަހަލަ ޙާއިނުން އަބަދުވެސް ވޭންދެނިވިކޮއް މަރުއްވާންދޭވެ.\nމެއި 11, 2019 17:09\nކަލޭ ތިކުރި ދުޢާ އެނބުރި ކަލެއަށް ރައްދުވާށި. އާމީން\nމެއި 11, 2019 21:57\nއެއީ ހިތާމަވެރި ޚަބަރެކެވެ. ދުޢާ އަކީ އެފަދަ ވިސްނުމުގެ މީހުންނަށް ހެޔޮ ވިސްނުން މިންވަރު ކުރެއްވުމެވެ. އާމީން\nމެއި 11, 2019 16:53\nމެއި 11, 2019 17:08\nކޮންމެ ތަނެއްގައި ވިޔަސް ކާފަރުންނާ ހަގުރާމަ ކޮށްގެން ޝަހީދު ވާނީ. ދިވެހިންނަށް މިކަން ހަޖަމެއް ނުވާނެ: ދުނިޔެ ދެމި އޮތްހާ ދުވަހަކު ﷲގެ މަގުގަ ޖިހާދު ކުރާނެ\nމެއި 11, 2019 19:03\nޝަހީދު ވިއްޔޭ؟ ކޮން ދީނެއް ކޮން ގައުމެއްގެ ދިފާއުގައިތަ މީނަ ހަނގުރާމަ ކުރީ. ގައިމު ހަނގުރާމަ ކުރަންހުރީ މުސްލިމުންނާ ދެކޮޅަށް. ގައިމު މިއީ މީނަގެ ވަޒަނަށް މީނަގެ ދީނަށްޓަކައި ކުރިހަނގުރާމައެއްނޫން. އަދި އަމިއްލަ ޖާނާއި އާއިލާޔާއި މުދާރައްކާތެރިކުރުމަށް ކުރި ހަނގުރާމައެއްވެސް ނޫން. ދެން މީނަ ޝަހީދަކަށްވަންޏާ އިޒްރޭލްމީހުންވެސް އެވަނީ ޝަހީދު.\nމެއި 11, 2019 22:33\nއޭން ހަގުރާމަ ކުރީ ކާފަރުންނާ. ބައްޝާރު އާއި އޭނަގެ އެކުވެރި ރަޝިޔާ ކާފަރުންނާ. ބައްޝާރަކީ ރަތް ލާ ޖެހި ކާފަރެއް. ސިރިޔާގެ މުސްލިމުންގެ ދިފާއުގަ އޭން ހަގުރާމަ ކުރީ. ކޮންމެ ތަނެއްގަ ވިޔަސް މުސްލިމުންގެ ދިފާއުގައި ކުރާ ހަގުރާމަ އެއްގައި ހަގުރާމަ ކޮށް ޝަހީދު ވާނީ. ހުރިހާ މުސްލިމުންނަކީ އެއްބައެއް ވަކި ގައުމެއްގެ މުސްލިމުން ތަފާތެއް ނުވާނެ\nމެއި 12, 2019 02:14\nކަލޭ ތީ ހާދަ ތަންދޮރު ނުދަންނަ ހަވާރިޖެކޭ ދޯ\nމެއި 12, 2019 00:37\nއިސްލާމުދީނާ ދީނުގެ އަގީދާގެ އުޑެއް ބުޑެއް ނޭގެންނާ އަނގަ މަޑުންލައިގެން ހުރީމަ ރަނގަޅުވާނީ. ޝިއައީންނަކީ ކޮންބަޔެއްކަމާ އެމީހުންގެ އަގީދާވެސް ދަސްކޮއްގެން އިސްލާމުދީނުގެ އަދުންވުންނަކީ ކޮންބަޔެއްކަން އިނގޭނީވެސް. ކީރިތިރަސޫލާގެ ޒަމާނުގަ މުނާފިގުންނާ ދެކޮޅަށް ރަށް ދޫކުރައްވާ ސަހާބީން ނުކުމެ ހަނގުރާމަ ކުރެއްވި. އެހެންވީމަ ޝިއައީން އަހުލުއްސުންނަތުގެ ބަޔަކާދެކޮޅަށް ހަނގުރާމަކޮށް އަނިޔާވެރިވާއިރު މާހައްގުކަން ބޮޑު އެމީހުންނާ ދެކޮޅަށް ހަނގުރާމަކުރުން. ކަލޭމެން ހީކުރަނީ ސިފައިންގެ ޔުނީފޯމްލައިފަ ދެކޮނޑަށް ތަރިޖަހައިގެން މޭފުއްޕާފަ ޕެރޭޑްގަ ހިނގާ މީހާކަމަށްތަ އެއީ ހީރޯކަމަށް. އެޔަށްވުރެން ﷲގެ ހަލުރަތުގަ މި މަރުވިމީހާގެ ދަރަޖަ މަތިވެރިވެދާނެ. އިންޝާﷲ. އެހެންވީމަ ނޭގި ތިބެގެންވެސް ބަދުބަސް ނުބުނަންވީ\nމެއި 12, 2019 01:06\nހަމަ ކުފުރުގެ މަރަކުން މަރުވީ. ބައްޝާރު ކާފަރަކަށް ވަންޏާ ކަލޭތީވެސް ކާފަރެއް. ބައްޝާރަކީ ދެޝަހާދަތްކިޔައި ނަމާދު ކޮށް އުޅޭމީހެއް. ކަލޭ ކިހިނަކުން ކާފަރުންކަޑައަޅަނީ. ތިކިހަަލަ ޓެރަރިސްޓު އައިއެސް ޚިޔާލުގެ ޖާހިލުންނާހުރެ އިސްލާމުންގެ ނަން ހަޑިވަމުން މިދަނީ. ކަލޭމެން ހިތަށް އައިމީހަކު ކާފަރަކަށް ކަޑައަޅާފައި އެބަޔަކާ ހަނގުރާމަކުރުމުން އެދެވުނީ ސުވަރުގެ. ގަމާރުންތަކާ.\nމެއި 12, 2019 11:43\nޝަބްނަމޫ މުސްލިމަކަށް ވެވޭތަ މުޙައްމަދުގެފާނީ ރަސޫލާކަމަށް ނުބަލާ. ޖިބްރީލްގެފާނުގެ ބޮލުގަ ދޮގު އިލްޒާމު އަޅުވާ، އަލީގެފާނު ރަސޫލާޔަށް ވުރެން މަތިވެރިކޮށް، ރަސޫލެއްކަމަށް ބުނެ، ގަބުރުތަކުގެ ކައިރިޔަށް ގޮސް ކަންކަމަށް އެދޭބަޔަކަށް. އެހެންވީމަ ބުނަނީ ފުރަތަަމަ އިސްލާމުދީން ދަސްކޮއްބަލާށޭ\nމެއި 12, 2019 12:08\nބައްޝާރަކީ ޝީއައިއީ އެއް. ފުރިހަމަ މުސްލިމަކީ އަހުލު ސުންނަތް ޖަމާއަތުގެ މީހުން. އެހެން ވީމަ އޭނައަކީ މުސްލިމެކޭ ބުނެވޭނެތަ؟ ޝާމްގެ ބިން އޭނަ އެސުންނާފަތި ކޮށްލީ ކާފަރުންނާއި ބައިއަތު ހިފައިގެން. އެގައުމުގެ މުސްލިމުން އެމީހުންގެ ގޯތިގެދޮރުން ނެރެ. މި ރޯދަ މަހުވެސް ބައްޝާރު އުޅެނީ ސީރިޔާގެ މުސްލިމުން ބޮލަށް ބޮންއެޅޭތޯ. އެ ނިކަމެތި މުސްލިމުންގެ ދިފާއު ގައި ނިކުންނާނެ އެއްވެސް މުސްލިމު ގައުމެއް އެބައޮތްތަ؟ ބައްޝާރު އާއި ދެކޮޅަށް ހަގުރާމަ ކުރުމަކީ ހުރިހާ މުސްލިމުންގެ. މައްޗަށް ވާޖިބެއް މިހާރު\nމެއި 11, 2019 20:39\nކޮބާ ހީވޭ. އެއީ ވެސް ދިވެހި އިޒްރޭލު މީހެއް ދޯ؟ ޔަހޫދީ ނަސާރާ ދީނުގެ މީހެއްދޯ؟ އަނގައެއް އޮންނާނެ ކަލޭމެންގެ. މަތި އޮމާން ކުރަން ކޮންމެވެސް ހާސަރެއް މިތާ ލިޔާނެ، ބަލަންތިބޭ.\nމެއި 11, 2019 21:17\nމެއި 12, 2019 00:59\nމިކަންވެސް ފުރަތަމަ ރައީސް ނަޝީދު ވިދާޅުވީމަ ގޯސްވީ. މިހާރު ރީތި އެއްޗެއް ވެއެއްނުއެބަ.\nމެއި 12, 2019 02:25\nގުރްއާނުގައި ވަނީ މުޝރިކުން އެމީހުންގެ ދަރީން ދިރިތިއްބާ ވަޅުލީ ކޮން ކުށެއް ކޮއްްގެންތޯ ޚަވާރިޖުން މީހުން މެރުމުގައި ވަނީ މި މީހުންނަށް ވުރެ ނުބައި ވެފަ\nމެއި 12, 2019 02:38\nބުރާންތިތަކާއެވެ. ތިމާއަށް ނޭނގުމަކީ އެކަމެއް ނެތްކަމަކަށް ނުވަތަ ނުވާކަމަކަށް ނުވަތަ ހަގީގަތެއް ނޫންކަމަށް ނުދެކޭށެވެ. ދާޚިލީ ހަނގުރާމައެކޭ ބުނާއިރު މިޔަށް ޖަވާބު ދީބަލަ....\nޝިޔައީ ނުސައިރީންގެ ގަބޫލުކުރުން\n- އަބޫބަކުރުގެފާނައް ކާފަރު ޖެހުން\n- އުމަރުގެފާނަށް ކާފަރު ޖެހުން\n- އުޘްމާނުގެފާނަށް ކާފަރު ޖެހުން\n- އަހަރެމެންގެ ލޮބުވެތި މަންމަ އުއްމުލް މުއުމިނީން ޢާއިޝާ ރަޟިޔަﷲ ޢަންހާއަށް ޒިނޭގެ ތުހުމަތު އަޅުވައި ގަޒްފުކުރުން އަދި މިއީ ނަބިއްޔާ ޞައްލަﷲ ޢަލައިހި ވަސައްލަމަގެ އިއްޒަތާއި ކަރާމަތައް އަރައިގަތުން\n- ޢަލީގެފާނަކީ އިލާހެއް ކަމަށް ގަބޫލުކުރުން\n- ގާތްގަނޑަކަށް6އެއްކަ ސަހާބީން ފިޔަވައި ހުރިހާ ސަހާބީން ވަނީ ކާފަރުވެފައި ކަމަށް ބުނެ ގުރުއާނާއި ހަދީޘްތައް ރިޖެކްޓު ކުރުން. އަދި އެމީހުން ގެންގުޅޭ ފޮތުގައި އަމިއްލަ އާޔަތްތަކެއް ހަދާފައި ހުރުން.. ސަހާބީންގެ އަދުލުވެރިކަމާމެދު ޝައްކު ކުރުމަކީ ޝަރީއަތް ދޫކޮށް އެމީހުންގެ ބުއްދިއަށް ފެންނަގޮތަކަށް އުޅުން\n- ޚައިބަރު ހަނގުރާމައާއި އެކު މަންސޫޚުވެގެން ދިޔަ މުތުއާ ކައިވެނި ހަލާލުކޮށް އެއީ ޒިނޭކުރުމަށް އޮތް ވަސީލަތަކަށް ހަދައި ކުޑަކުދިންނާއި މީހުންގެ އަނބިންވެސް ވަގުތުކޮޅަކަށް ނަގައި މުތުއާގެ ނަމުގައި ޒިނޭ ކުރުން\n- އާޝޫރާ ދުވަހުގެ ރޭ ދަރިއެއް ބަފައެއް ބެލުމެއް ނެތި އެއްތަނަކަށް އެއްވެ ބޮކިތައް ނިއްވާލައި ކަންތައްކޮށް އެރޭ ވިހައިފި މީހަކު އާޔަތުﷲ އަށް ކަމުގައި ބުނުން އަދި ޒަކާތުގެ ނަމުގައި މީސަތަކުންގެ އަތުން ނަގާ މުދަލާއި ފައިސާ ގެ 1/5 މިމީހުންނަށް ދިނުން\n# އެހެންކަމުން މިމީހުންގެ ކުފުރާމެދު ކުރީގެ ބޮޑެތި އިލްމުވެރިންވެސް އަދި މިހާރުގެ އިލްމުވެރިންވެސް އިޖުމާއުވޭ... އެހެންވީމާ ތިމާގެ ތަންދޮރު ނުދަތުމާއި ޖާހިލުކަން ހާމަވެ ފަލީހަތްވުމުގެ ކުރިން ކަމުގެ ހަގީގަތް ބަލާފައި ވާހަކަ ދެއްކުން ބުއްދިވެރިވާނެ... ކަލޭމެންނަށް ދީންނުގެ ކަންފުޅެއްވެސް ނޭނގުނީ ގައުމުގެ ބޮޑުންނާއި އަދި ކަލޭމެންގެ މައިންބަފައިން ނުވަތަ ކަލޭމެން އެކަންކަމުގައި ފަރުވާކުޑަ ކުރުމުން...\nވަގުތައް ކެރެންޏާ މިއުޅޭ ވާނުވާއިންތަކަށް ފެންނާނެހެން މިކޮމެންޓް ޖަހާބަލަ\nމެއި 12, 2019 12:14\nމީ ހާދަ ވަރެއްގައި ހުރި މީހެކޭ. އައިޝާ އެއީ ކުޑަކުއްޖެކޭ. މުހަންމަދު މަރުވި އިރުވެސް ޓީން އޭޖަރެއް. ކަލެއަށް އެނގޭތަ އެކުއްޖާ ކޮށްފަ ނުކުރާނެ ކަމެއް؟\nމެއި 12, 2019 03:28\nމުނާފިޤުން ތިބޭނީ ގޭގައި މީހުނަށް އެއްޗެހި ގޮވަން. ވަރަށް ބިރުގަންނާނެ މަރު ދެކެ. ހަނގުރާމަ އަށް ގޮވައިފިއްޔާ ބަލިވާނެ، ކޮންމެވެސް އުޒުރެއް ދައްކާނެ. އަދި ހަނގުރާމައިގައި ޝަހީދުވާ މީހުންނަށް އެއްޗެހި ގޮވާނެ. އެބައިމީހުންނަށް އެނގިގެން ނުވާ ކަންތައް މާތް ﷲ މޮޅަށް ދެނެ ވޮޑިގެންވޭ.\nމެއި 12, 2019 05:16\nރާއްޖޭގައި އައިއެސްއަށް ސަޕޯޓުކުރާ ބަޔަކު ތިބިކަން މިހަބަރުގެ ކޮމެންޓުތަކުން އެބަ އެނގޭ. ޥިސްނުން ކޮށި ހޭލުންތެރިކަން ކުޑަ މިބައިގަނޑު ދެނެގަނެ ސިފައިން ނާއި ފުލުހުން އެބަޖެހޭ މިބައިގަނޑު ހައްޔަރިކުރަން\nމެއި 13, 2019 11:56\nހަމަ އަސްލިވެސް މި ކޮމެންޓުތައް ކިޔާފަ ބިރުގަނޭ. ޕިސް ޕިސް. ހުސް އައިއެސް ފިކުރުގެ މޮޔައިން\nމެއި 12, 2019 12:22\nމިޔޮތީ ގައުމުގެ ހާލަތު ފެންނަން.... ދީނީ ޚިލޔާލު ތަފާތުވުން ހައްދު ފަހަނަ އަޅާފައި... އެމީހަކަށް ފެންނަ ގޮތަށް ދީން މާނަކުރަނީ... އިސްލާމިކް މިނިސްޓްރީ ހަމަ ވާނުވާގަ... ކަމެއް މިގައުމުގައި ހިނގައިފިއްޔާ ހަމަ ކޮންމވެސް މޮޅުވާހަކައެއް ދައްކާނެ..... މިކޮމެންޓްތައް ބަލާލީމާ މިހިރީ ކުރަން ކުރި ބިޔަ ބޮޑު މަސައްކަތް....\nމެއި 12, 2019 12:27\nމަށަކީ އައިއެސް ފިކުރުގެ މީހެއް ނޫން. އެކަމަކު ބައްޝަރުގެ އަނިޔާވެރިކަމާ ދެކޮޅު މީހެއް. ސީރިޔާގެ މުސްލިމުންގެ ބޮލަށް ބޮން އެޅުމުގެ ހައްގު ބައްޝާރަށް ލިބިގެން ވޭތަ. ވެރިކަމުގެ ދަހިވެތި ކަމުގައި ސީރިޔާ އެއްކޮށް ސުންނާފަތި ކޮށްލި މީހަކީ އޭނަ. މުސްލިމު ގައުމުތައް ސީރިޔާގެ މުސްލިމުންގެ ދިފާއު ގައި ނިކުންނަން ވެއްޖެ\nމެއި 12, 2019 14:29\nމި ޒަމާނުގައި ވޯޓުލައިގެން ވޯޓުން ހޮވޭގޮތަކަށް ކަންކުރުން އޮންނަނީ ، މި ރާއްޖެ ދުވަހަކުވެސް ޖިހާދަކަށް އަމުރެއްނުކުރާނެ ، ޖިހާދޭ ބުނެފިނަމަ އެއީ ހަވާރިޖު ، އެއީޓެރަރިސްޓު ، އެވީ ދާޚިލީ ކަމަކަށް، ދެން ކީއްކުރަން އެއްމުސްލިމެއްގެ މިސާލަކީ އެއްހަށިގަނޑުގެ މިސާލުކަމަށް މި ކިޔަނީ ؟ ބަލަ އެއީ ސީރިޔާކަމަށްވިޔަސް އެފްރިކާގަ ތިބި ބައެއްްކަމަށްވިޔަސް މުސްލިމުންގެ ހައްގުގައި އަބަދުވެސް މުސްލިމުން ތެދުވާނެ ! އެއީ ކޮންމެ ތަނެއްގައި ތިބި ނަމަވެސް، ޓެރަރިސްޓުވާނެތީ ދުނިޔޭގެ މަލާމަތް ލިބޭނެތީ ބަލާބައެއްނޫން،އެއީ ހަގީގީ މުއުމިނުންނަކީ! މުސްލިމުން ކަމުގައިވާނަމަ އޮތީ ހަނގުރާމަ ކުރާ ބަޔަކާކުރުން ،ނަސްރު ދެއްވަނީ ﷲ އަދި ހެޔޮގޮތް ލިބުން އޮތީވެސް މި މަގުގައި ޘާބިތުވެ ތިބެގެން ތިބި ބައެއް އެއީ އެންމެ ވަރުގަދަ އިސްލާމީ ބިނާތަކަކީ ، ދޫކޮށް ކާފަރުންނަށް ކޮންމެ ކަމެއްގައި އޯކޭވުމެއްނޫން އޮތީ އެމެރިކާބުނެފިނަމަ އެމީހުންނާ ބައިއަތުދިނުމެއް މުސްލިމުންނަކަށް ނެތް ، ކާފަރުން ނުކުންނަންވާނީ ކާފަރުންގެ ހިމާޔަތުގައި! މުސްލިމުންނަށް އެއްވެސްލާބައެއް ހެވެއްނެތް ކާފަރުން ނާއެކުވެގެންނެއް ، އެހެންނަމަ މުސްލިމަކު ކާފަރަކަށް ދުއާކުރުންވެސް ވީސް ، އެއީ ކާފަރު މަންމަ އެއްނަމަވެސް މުސްލިމް ދަރިއަށް އެ ކާފަރުމަންމައަށް ދުއާނުކުރެވޭނެ ކުރިނަމަވެސް އެއީ ކުނިވަށިގަނޑަށްދާނެ އެއްޗެއް،\nމެއި 12, 2019 14:34\nދަންޑަހެލު. ކަލޭ ތި ލިޔާ ހާސަރުތައް ލިޔުމުގެ ކުރިން އިސްލާމީ ތާރީޚުގެ ތެރެއަށް ގޮސް ރަނގަޅަށް ތާރީޚް ކިޔާބަލަ . ތި ހާސަރުތަކުގެ ތެރެއިން ކަލޭ ތެދުމަގު ހޯދަން އުޅެންޏާ އެކަމެއްް ނުވާނެ .ރަސޫލާ އަވަހާރަވި ފަހުން 29 އަހަރު ނުވެ .ވެރިކަން ހޯދުމަށްޓަކާ ކުރީގެ މައްކާގެ ވެރިކަން އޮތް އަބޫ ސުފްޔާންގެ ދަރިފަސްކޮޅުން މަސައްކަތް ފެށި . ޢެ ގޮތުން މަރްވާން ބުނު ޙަކަމް އަށް ޢުޘްމާންގެފާނު ގަނޑުވަރުގެ ދީވާނީކަން ހޯދަދިން .މައްކާޔަށް ނޭރުވުމަށް ރަސޫލާ އަމުރުކުރެއްވި މީހެއް އެއީ .މީނަގެ ރޭވުމުގެ ދަށުން ޢުޘްމާންގެފާނު އަވަހާރަ ކޮއްލީ\nއަބޫ ސުފްޔާންގެ ދަރިފަސްކޮޅަށް ވެރިކަން ހޯދަން .އެހެންނަމަވެސް އެހެނަކުން ނުވި\n. ޢަލީގެ ފާނަށް ޚަލީފާކަން ލިބުނީ .އޭރު ޢަބޫސުފްޔާންގެ ދަރި މުޢާވިޔަތު ހުރީ ސީރިޔާގެ ދިމިޝްޤު ގެ ގަވަރ ނަރަކަށް . ޢަލީގެފާނަށް ޚަލީފާކަން ލިބުމުން އެކަލޭގެ ޢާއިޝަތުގެފާނު ޢުމުރާޔަށް ވަޑައިގެން ހުންނަވަނިކޮށް އެކަނާޔަށް ސިޓީ އެއް ފޮނުވި އޭގަ އޮތީ ޢަލީގެފާނު ވެރިކަން ބޭނުންވެގެން ޢުޘްމާންގެފާނު ޝަހީދު ކޮއްލީ ކަމަށް . އެސިޓީގެ ސަބަބުން ބޮޑު ފިތުނައެއް އުފެދި ޢަލީގެފާނާ ދެކޮޅަށް ހަނގުރާމަޔަށް ޢާއިޝަތުގެފާނު ލަޝްކަރެއްގެ ކުރީގަ ޖަމަލެއްގެ މަތީއިންނަވައިގެން ނުކުމެވަޑައިންނެވި . މީ އުއްމަހާތުލް މުއުމިނީން އާ ލާއިގު ކަމެއް ނޫން . އެކަމަނާ އެކަން ކުރެއްވި .މި ހަނގުރާމަޔަށް ޖަމަލު ހަނގުރާމަ އޭ ކިޔުނު.ދެފަރާތުންވެސް މަރުވެގެން ދިޔައީ މުސްލިމުން .\nދެން އަބޫސުފްޔާންގެ ދަރިފަސްކޮޅުން ކުރިކަމަކީ ޢަލީގެފާނު ވެރިކަން ޤަބޫލްނުކޮށް ސީރިޔާގައި މުޢާވިޔަތު އަމިއްލަޔަށްމުސްލިމުންގެ ވެރިޔާ ކަމަށް ދަޢުވާކޮށް\nޢަލީގެފާނާ ދެކޮޅަށް ބަޣާވާތް ކުރީ .\nދެން ޢަލީގެފާނަށް ބަޢިއަތު ހިފާ މީހުން އެއީ (ޝީޢަތު ޢަލީ )ނުވަތަ ޢަލީގެ ޕާޓީގެ މީހުން ކަމަށް ނަން ދިނީ . މިހެން ހެދީ ވެރިކަން ޢަލީގެ ފާނަށް ނެތްކަން އަންގަން . ޝީޢީންނޭ މިކިޔަނީ މިހެންވެ . އަބޫ ސުފްޔާންގެ ދަރިފަސްކޮޅުގެ މީހުންނަށް މިވެރިން ދިންނަމަކީ (ސުއްނީން ).\nމި މީހުން ބުނާ ގޮތުން ރަސޫލާގެ ހުރިހާކަމެއް ލިބިގެންވަނީ މި މީހުންނަށް.\nމިފިތުނަގަނޑުތެރޭގައި އެކިއެކި ފޮށިތަކުގައި ނަން ޖަހައިގެން އެތައްމުސްލިމުންނެއް ކާފަރުންނަށް މި މީހުން ހެދި . މި ގޮތުން މި މީހުން ނުރުހޭ މީހުންގެ ކިބައިން އިސްލާމެއްގެ ނަން ދަމައިގަނެ އެހެންނަމެއްގަ މި މީހުން މީހުން ލާން ހަދާފަ ހުރި ފޮށިތަކުގެ ތެރޭގައި . ޚަވާރިޖުން .ޝީޢީން ނުޞައިރީން . ޒައިދީން . ޒިންދީގުން . މުޝްތަޝްރިޤުން . މުޢުތަޒަލީން . އަދި މި ނޫނަސް އެތައް ބައިވަރު ފޮއްޓެއް ހެދި .. ޙަޤީޤަތަކީ ވެރިކަމާހެދި މުޢާވިޔަތުގެ ބާޣީ އުމަވީ ޚިލާފަތުގެތެރެއިން އަސްލު އިސްލާމްދީން އޮޅުން ބޮޅުން ކޮށް މުސްލިމުންގެ މެދުގަ ނަފްރަތު އުފައްދާ ވެރިކަން ދެމެހެއްޓުމަށް ލިޔުނު ލިޔުން ތަކުގެ ސަބަބުން އަދި އަދަށްވެސް މުސްލިމުން މި ތިބެންޖެހެނީ މުސްލިމުންނާ މުސްލިމުން ހަނގުރާމަ ކޮށްކޮށް .. އެހެންވީމަ ބޮޑުތަކުރުފާނު ވާހަކައިން ﷲ ދީން ހޯދަން ނޫޅެ . ޤުރްއާނުން ސުއްނަތާ ފަރްލާ ހިދާޔަތު ހޯދަން މަސައްކަތް ކުރޭ. މާތް ރަސޫލާ ހުންނެވި ގޮތުގައި ހުރި މީހަކު ތެދުމަގުގައި ހުރި މީހަކީ އެކަލޭގެފާނަކީ ޝީޢީ އެއްވެސް ނޫން ސުއްނީ އެއްވެސް ނޫން . ޢިބްރާހީމްގެފާނުގެ މިއްލަތުގެ މަތީގައި ހުންނެވި މުސްލިމެއް . حنيفا مسلما وما هو من الشيعي والسني\nމެއި 12, 2019 14:40\nޑިސްލައިކޫ ދެން ތިޔަބުނީ ތެދެއްނަމަ އެމެރިކާއާއި އޒްރާލާނޫންތޯ ހަނގުރާމަ ކުރަންވީ ދޯ ؟ ދެން ތިކަން އެނގިހުރެ އެމެރިކާގެ ކޮލިޝަނާއެކުވީ ކީއްކުރަން ސައްތައިން ސައްތަ މުސްލިމް ރާއްޖެވެސް ވޭއެ ލިސްޓުގައި ؟ 80 ޤައުމު ތިބުނާ ! އުފެއްދުމާހަނގުރާމަ ކޮށްބަލަ ކޮލިޝަން ހަދާބަލަ! ކީއްކުރަން ބަޝާރުއާއި ރަޝިޔާ ތުރުކީ އިސްވެ ތިބެގެން ސީރިޔާ މުސްލިމުން އަންދަނީ ؟ ދޭބަލަ އުފެއްދި ގައުމާހަނގުރާމަކުރަން، ޓްރަމްޕު ބުނާއިރަށް ތެދުވާމުޖާހިދުން އެއީ ޖިހާދުކުރާމީހުންތަ؟\nމެއި 12, 2019 18:11\nބައްޝާރު އެއީ ވޯޓުން ހޮވިފަ ހުރި ވެރިމީހާ . ޤާނޫނީ ވެރިކަމާ ދެކޮޅަށް ކުފުރުވެފަ ތިބި ޔަހޫދީންނާ ބައިޢަތު ހިފައިގެން ތިބި ބަޔަކު ނުކުމެ ހަތިޔާރު އުފުލީ . ބަކަރިތައް އެ ބިމުގައި މާތް ﷲ ނިކަމެތި ކުރެއްވި ކަން ޤަބޫލް ކުރިއަސް ނުކުރިއަސް އެއީ ޙަޤީޤަތަކީ . ޙޮރުތަކެއްގަ ފިލާ އުޅުނު މީދާތަކެއްހެން ބިމުގެ ހޮރުކޮނެގެން އުޅެނީ. މަތިވެރި ﷲ އެބައިމީހުންގެ މައްޗަށް ހޮނުގުގުރީގެ ތޫފާން ފަދަ ވަރުގަދަ ޢަޒާބް ފޮނުއްވާ ބަލިކުރެެެއްވިތަން ދެލޮލުން އަހަރުމެން ދުށިން އެކަހަލަ ހުރިހާ ލުއްޗާއިން މި ރާއްޖޭގަ ވެސް ބަލިކުރަން އަހަރުމެން މި ތިބީ ޢަޒުމް ކަނޑައަޅައިގެން . އެދުވަހަކުން މުނާފިޤުން ނަކީ ކޮން ބައެއްކަން ދައްކާލާނަން .\nމެއި 22, 2019 14:39\nހަމަ ބަރާބަރު ހޭބަލިވެގެންތަ ދަނީ....\nބަނޑުބޮޑުވީ، މާބަނޑުވެގެން ނޫންކަން އެނގުމުން ބޮޑު ސިހުމެއް\nރިޟްވާން އެރުވި ދޯންޏަށް ފައިސާ ދެއްކި މީހާ ހައްޔަރުކޮށްފި\n2100 އަހަރުވީ "އައިފޯން" އެއް ގަބުރެއް ތެރެއިން ފެނިއްޖެ\nހެދުން އަޅައިގެން ހުންނަ ގޮތުން ވެސް ކުށްވެރިވާ ގޮތައް ޤާނޫނު އިސްލާހް ކުރަނީ


MPL ge Flat libey muvahzafunge Vaguthee List Baathilu kohfi\nހުޅުމާލޭގައި އިމާރާތް ކުރަމުން އަންނަ ފްލެޓުތަކެއް-- ފޮޓޯ: ސީއެންއެމް\nމޯލްޑިވްސް ޕޯޓްސް ލިމިޓެޑް (އެމްޕީއެލް) އިން ހުޅުމާލޭގެ ދެ ވަނަ ފިޔަވަހީގައި ހަދަމުން އަންނަ ފްލެޓުތައް ލިބުނު މުވައްޒަފުންގެ ވަގުތީ ލިސްޓު އެކުންފުނިން ބާތިލުކޮށްފި އެވެ.\nއެމްޕީއެލް އިން ހަދާ 14 ބުރީގެ ތިން ޓަވަރުގައި ހިމެނެނީ 534 ފްލެޓެވެ. އެގޮތުން އެކުންފުނީގެ މުވައްޒަފުންނަށް 432 ފްލެޓު ހާއްސަ ކުރެވިފައި ވާއިރު ބާކީ ފްލެޓުތަކަކީ އާންމުންނަށް ދޭން ނިންމި ފްލެޓުތަކެވެ.\nމިދިޔަ އަހަރުގެ އޮކްޓޫބަރު 28 ގައި އެމްޕީއެލްގެ ފްލެޓު ލިބޭ މީހުންގެ ވަގުތީ ލިސްޓު އާންމުކުރިއިރު ހުޅުމާލޭ ދެވަނަ ފިޔަވަހީގައި ފްލެޓް އިމާރާތް ކުރުމުގެ މަސައްކަތް ވެސް އެ ކުންފުނިން ވަނީ ފަށާފަ އެވެ.\nއެމްޕީއެލްގެ މުވައްޒަފުންނަށް އެތަނުގެ ހިއުމަން ރިސޯސް ޑިޕާޓްމަންޓުން އިއްޔެ ފޮނުވި މެމޯއެއްގައި ބުނީ ކުންފުނީގެ ޑިރެކްޓަރުންގެ ބޯޑުން ބޭއްވި ޖަލްސާއެއްގައި ފްލެޓު ލިބޭ ވަގުތު މުވައްޒަފުންގެ ލިސްޓު ބާތިލުކުރަން ނިންމާފައިވާ ކަމަށެވެ.\nއޭގެ އިތުރުން ފްލެޓަށް ކުރިމަތިލުމުގެ ޝަރުތުތައް ވެސް ރިވިއުކުރަން ނިންމާފައިވާ ކަމަށް ބުންޏެވެ.\nއެމްޕީއެލްގެ ބޯޑުން އެގޮތަށް ނިންމާފައި ވަނީ ލިސްޓު ފައިނަލު ކުރުމުގެ މަރުހަލާގައި ފާހަގަކުރެވުނު ބައެއް ކަންކަމާ ގުޅިގެން ކްރައިޓީރިއާ ރިވިއު ކުރަން ޖެހޭ ކަމަށް ފެނިގެންނެވެ.\nސިންގަޕޫރުގެ ޑަބްލިއު އެންޑް އޭ އޯވަސީސްއާ ހަވާލުކޮށްގެން އެމްޕީއެލުން ޓަވަރު އެޅުމުގެ މަސައްކަތް ކުރަމުން އަންނައިރު އެ ތިން ޓަވަރުގައި މެއިޑް ރޫމެއް ހިމެނޭ ގޮތަށް ދެ ކޮޓަރިއާއި އެއް ކޮޓަރީގެ ފްލެޓުތައް އަޅާނެ އެވެ.\nއެއީ 560 މިލިއަން ރުފިޔާ ހަރަދުކޮށްގެން އެމްޕީއެލުން ހިންގާ މަޝްރޫއު އެކެވެ.\nއެމްޕީއެލް ހުޅުމާލެ ފްލެޓް


Bangladesh in ai dhivehsaku quarantine ah\nބަންގްލަދޭޝުން އައި ދިވެއްސަކު ކަރަންޓީނަށް\nކޮރޯނާ ވައިރަހަށް ތައްޔާރުވުމަށް ހިންގި ޑްރިލްގެ ތެރެއިން -- ފޮޓޯ: ހެލްތް މިނިސްޓްރީ\nކޮރޯނާ ވައިރަހާ ގުޅިގެން އަމަލު ކުރަމުންދާ އުސޫލުގެ ދަށުން ބަންގްލަދޭޝްއިން އައި ދިވެއްސަކު ކަރަންޓީނު ކުރުމުގެ މަސައްކަތް ކުރަމުންދާކަމަށް ސަރުކާރުން މިރޭ ބުނެފި އެވެ.\nކޮރޯނާ ވައިރަހާ ގުޅޭ ސަރުކާރުގެ ތަރުޖަމާނު މަބުރޫކު އަޒީޒު ވިދާޅުވީ ބަންގްލަދޭޝްގައި ހުރި ދިވެއްސަކު ރާއްޖެ އައީ ސްރީލަންކާއަށް ދިޔުމަށްފަހުގައި ކަމަށެވެ. ނަމަވެސް އޭނާ ލަންކާގައި 14 ދުވަސް މަޑުކޮށްފައިނުވާތީ، ރައްކާތެރި ފިޔަވަޅެއްގެ ގޮތުން، ކަރަންޓީނު ކުރުމަށްޓަކައި ވިލިވަރަށް ގެންދިޔުމުގެ މަސައްކަތް ކުރަމުން އަންނަ ކަމަށް މަބުރޫކު ވިދާޅުވި އެވެ.\nހެލްތް ޕްރޮޓެކްޝަން އޮތޯރިޓީ (އެޗްޕީއޭ) އިން މިހާރު އަމަލު ކުރަމުންދާ އުސޫލަކީ ރާއްޖެ އައުން މަނާކޮށްފައިވާ ގައުމުތަކުން އަންނަ ދިވެހިން މޮނީޓާ ކުރުމުގެ ގޮތުން 14 ދުވަހު ކަރަންޓީނުގައި ބެހެއްޓުމެވެ. އެގޮތުން މިއަދު ހެނދުނު ޗައިނާ އިން ރާއްޖެ އައި ދިވެއްސެއްގެ އިތުރުން އިޓަލީން އައި ދެ ދިވެއްސަކުވެސް ވަނީ އެ އުސޫލުގެ ދަށުން ކަރަންޓީނުކޮށްފަ އެވެ.\nއެ ތިން ގައުމުގެ އިތުރުން، ދެން މީހުން އައުން މަނާކޮށްފައިވަނީ އިރާނުގެ އިތުރުން ދެކުނު ކޮރެއާގެ ދެ ޕްރޮވިންސަކުންނެވެ.\nފަރުކޮޅުފުށި އައިސޮލޭޝަން: 16 މީހުން\nވިލިވަރު ކަރަންޓީނު: 13 މީހުން\nބަންގްލަދޭޝްގައި ތިބި ރާއްޖޭގެ ޓީސީ ސްޕޯޓްސް ކުލަބް ކަަރަންޓީނު ކުރުމަށްޓަކައި މާދަމާ ހެނދުނުގެ ވަގުތެއްގައި ސްރީލަންކާއަށް ގެންދެވޭނެ ކަމަށް ވެސް މަބުރޫކު ވިދާޅުވި އެވެ. ނަމަވެސް، ބަންގްލަދޭޝްގައި މިހާރު ތިބި ދިވެހިން ރާއްޖެ ގެނައުމުގެ އިންތިޒާމެއް އަދި ހަމަޖެހިފައިނެތް ކަމަށާއި އެކަމަށް ސަރުކާރާއި އެ ގައުމުގައި ހުންނަ ދިވެހި އެމްބަސީން މަސައްކަތް ކުރަމުންދާކަމުގައި އޭނާ ވިދާޅުވި އެވެ.\nރާއްޖެއަށް އެ ބަލި ފެތުރިފައިވަނީ ކުރެއްދޫ ރިސޯޓުގައި ޗުއްޓީ ހޭދަކުރި އިޓަލީ ފަތުރުވެރިއެއްގެ ފަރާތުންނެވެ. އޭގެ ފަހުން އެ ރިސޯޓްގެ ހަތަރު މީހަކު މިހާތަނަށް ވަނީ އެ ވައިރަހަށް ޕޮޒިޓިވްވެފަ އެވެ. ރިސޯޓް މިހާރު އޮތީ މީހުންނަށް އެރުމާއި ފޭބުން މަނާކޮށްފަ އެވެ. އެ ރިސޯޓްގައި ބަޔަކު އެކަހެރިކޮށްފައިވެސްވެ އެވެ.\nރާއްޖޭގައި ދެން ކޮރޯނާ ވައިރަހަށް ޕޮޒިޓިވްވެފައިވަނީ ބަތަލާ ރިސޯޓްގައި ތިބި ދެ ޓޫރިސްޓުންނެވެ. އެއީ ވެސް އިޓަލީގެ ދެ މީހުންނެެވެ. އެ ދެ މީހުން އިތުރަށް މޮނީޓާ ކުރުމަށް މިހާރު ވަނީ ދަރުމަވަންތަ ހޮސްޕިޓަލަށް ބަދަލުކޮށްފަ އެވެ.\nއޭގެ ފަހުން ކުރަމަތި ރިސޯޓުގައި ތިބި ދެ ބިދޭސީއަކު އެ ވައިރަހަށް ޕޮޒިޓިވްވެފައިވާކަމަށް އެޗްޕީއޭ އިން މިއަދު ވަނީ ބުނެފަ އެވެ. ރާއްޖޭގައި ކޮވިޑް-19 އަށް ޕޮޒިޓިވްވި މީހުންގެ އަދަދު މިހާރު އަށަކަށް އަރާފައިވާއިރު، އޭގެ ތެރޭގައި ހިމެނެނީ ހުސް ބިދޭސީންނެވެ.\nބަންގްލަދޭޝް ކޮރޯނާ ވައިރަސް ކޮވިޑް-19\nބިދޭސީން ފުރުވާލާއިރު ކުންފުންޏަށް ނާންގާ ޝަކުވާ!\nބަންގްލަދޭޝްގެ އިތުރު 200 މީހުން ފޮނުވާލައިފި


Amaazakee aa Terminal ge bodu bai mi aharu ninmun: Saeedh\nއާ ޓާމިނަލްގެ މަސައްކަތް ރައީސް އިފްތިތާހުކޮށްދެއްވަނީ - އަވަސް ފޮޓޯ\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ތަރައްގީކުރާ އާ ޕެސެންޖަރު ޓާމިނަލްގެ މަސައްކަތް އަވަސް ކުރަން ސައޫދީ ފަންޑާއެކު ސަރުކާރުން މަޝްވަރާކޮށްފި އެވެ.\nމި މަޝްވަރާތަކުގައި ސަރުކާރުގެ ފަރާތުން ބައިވެރި ވަޑައިގަތީ އިކޮނޮމިމް މިނިސްޓަރު މުހައްމަދު ސައީދު އާއި ފިނޭންސް މިނިސްޓަރު އަހުމަދު މުނައްވަރު އަދި މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ގެ މެނޭޖިން ޑިރެކްޓަރު އާދިލް މޫސާވެސް ބައިވެރިވެ ވަޑައިގެންނެވިއެވެ.\nމި ދަތުރުފުޅާ ބެހޭ ގޮތުން މިނިސްޓަރު ސައީދު "އަވަސް" އަށް ވިދާޅުވީ މި ދަތުރުފުޅުގައި މަޝްވަރާކުރެވުނީ މި އަހަރު އާ އިންޓަނޭޝަނަލް ޓާމިނަލްގެ ބޮޑު ބައި ނިންމުމަށް ކަމަށެވެ.\n"އެއާޕޯޓްގެ މަސައްކަތް އަވަސް ކުރަން މަޝްވަރާ ކުރެވުނީ. ސައުދީ ފަންޑުގެ ބޮޑު ޑޯނާއަކީ ސައޫދީ ފަންޑު. އަދި ކޮންޓްރެކްޓާއަކީ ވެސް އެއީ. އެހެންވެ މަޝްވަރާ ކުރީ،" ސައީދު ވިދާޅުވި އެވެ.\nވީއައިއޭ ތަރައްގީކުރުމުގެ މަޝްރޫއުގެ އެންމެ ބޮޑު ބައި ކަމަށްވާ އާ ޕެސެންޖަރު ޓާމިނަލްގެ މަޝްރޫއު ސައޫދީ ބިންލާދިން ގްރޫޕާ ސަރުކާރުން ހަވާލުކުރީ 21، މެއި 2016 ގަ އެވެ.\nހަވާލު ކުރުމަށް ބޭއްވި ހަފުލާގައި ބިންލާދިން ގްރޫޕްގެ މަންދޫބު، އަބްދުލް އަޒީޒް ބިން ބިންލާދިން ވިދާޅުވީ އެ ކުންފުންޏަކީ މިފަދަ ގިނަ މަޝްރޫއުތަކެއް ކާމިޔާބު ކަމާ އެކު ނިންމާފައިވާ ކުންފުންޏެއް ކަމަށެވެ. އަދި ރާއްޖޭގެ މިހާ އުންމީދީ މަޝްރޫއެއް ލިބުމަކީ އެ ކުންފުންޏަށް ލިބިގެން އައި އުފަލަކާއި ފަހުރެއް ކަމަށް ވެސް އޭނާ ވިދާޅުވި އެވެ. އޭނާ ވިދާޅުވީ އެއާޕޯޓްގެ މަޝްރޫއަކީ ރާއްޖޭގެ އެންމެ އުންމީދީ އެއް މަޝްރޫއު ކަމަށް ބަލައިގަނެގެން ދިވެހިން އެނދޭ ގޮތަށް ކާމިޔާބު ކަމާ އެކު މަޝްރޫއު ނިންމާލުމަކީ އެ ކުންފުނީގެ އަމާޒެއް ކަމަށެވެ.\nނަމަވެސް ވީއައިއޭ ތަރައްގީ ކުރުމުގެ މަޝްރޫއުގެ އެހެން ބައިތައް ހަލުވިކަމާއެކު ކުރިއަށް ދިޔަނަމަވެސް، މި މަސައްކަތް ފެނުނީ ވަރަށް ދުވެލި ލަސްތަނެވެ. މި މަޝްރޫއު އެ ކުންފުންޏާ ހަވާލުކުރީ 300 މިލިއަން ޑޮލަރަށެވެ.\nއާ ޕެސެންޖާ ޓާމިނަލް\n- 78،000 ސްކޮޔާ މީޓަރު ބޮޑު\n- 40 ޑީޕާޖާ ގޭޓް\n- 38 އިމިގްރޭޝަން ކައުންޓަރު\n- ޒަމާނީ ފެންވަރަށް ހަދައި ހިޔާކޮށްފައިވާ 12 ޖެޓީ\n- ހަ އެއިރޯ ބްރިޖް، ހަތަރު ބްރިޖަށް ބޮޑު ކުރެވޭނެ\n- ޒަމާނީ ބެގެޖް ސްކްރީނިން އަދި ބެގެޖް ސާވިސް ބެލްޓްތައް\n- ހައި އޮކްސްޕްލޯސިވް ޑިޓެކްޝަން ސިސްޓަމް\n- ފިއުލް ހައިޑްރެންޓް ސިސްޓަމް\nވީއައިއޭގައި ތަރައްގީ ކުރުމުގެ މަޝްރޫއުގެ ދަށުން، އާ ރަންވޭގެ މަސައްކަތް ކުރަނީ ޗައިނާގެ ބީޔޫސީޖީ ކުންފުނިންނެވެ. މި މަސައްކަތުގެ ބޮޑު ބައެއް މިހާރު ވަނީ ނިމިފަ އެވެ.\nވެލާނާ އިންޓަނޭޝަނަލް އެއާޕޯޓް އެމްއޭސީއެލް މުހައްމަދު ސައީދު + މިނިސްޓްރީ އޮފް އިކޮނޮމިކް ޑިވެލޮޕްެމަންޓް\nމީހުނަށް ރައްދު ދެންޏާ ތިބެންޖެހޭނީ ތަރައްގީ ނުކޮށް: ސައީދު\nއެއާޕޯޓް އާ ރަންވޭ އަންނަ އަހަރު އޮގަސްޓްގައި ބޭނުންކުރަން ފަށަނީ


Inthizaaruge Nimun | Fenvaru Online\n21:33 -5ސެޕްޓެމްބަރު 2020 -0ކޮމެންޓް\nމެންދަމުގެ ވަގުތެކެވެ. އުޑުމަތިބަނަ ކަޅުފޮއި ރެއެކެވެ. މުޅިރަށަށް ވެރިވެފައިވަނީ ކަޅުއަދިރިކަމެވެ. ވައިރޯޅިޔާއެކު ގަސްތަކުގެ ފަތްތައް ހެލިލާ އަޑު ފިޔަވާ އެހެން އަޑެއް ނީވެއެވެ. މުޅިރަށްއޮތީ ނިދާފައެވެ. އެހެނަސް އަތިރިމަތީގައި ހުރި ގަހެއްގެ ހިޔަލުގައި އިން ޒުވާނާގެ ލޮލުގައި ނިދީގެ ކަންފުޅެއްވެސް ނެތްކަހަލައެވެ. ވިއްސާރަ ރެއެކެވެ. ވިދާލާ ކޮންމެފަހަރަކު އެޒުވާނާގެ މޫނު ކަޝްފުވެގެންދެއެވެ. އެހަށިގަނޑު ވަނީ އަނަރޫފަވެފައެވެ.\nބޮލުގެ އިސްތަށިގަނޑު ހަމައެއްނެތި ހޭވިފައެވެ. އެލޯވަނީ ކަރުނުން ފުރިފައެވެ. މޫނުމަތި ވަނީ މިލާމޯޅިވެފައެވެ. އެތުންފަތް ހީވަނީ އަބަދަށްޓަކައި ބަންދުވެފައިވާހެންނެވެ. ކަޅިޖެހުމެއްނެތި ބަލަމުންދަނީ ކަނޑުގެ ބިޔަ ރާޅުތަކަށެވެ. ބައެއްފަހަރު ރާޅުތަކާ ސުވާލުކުރާހެންވެސް ހީވެއެވެ. ހަމަރަނގަޅަށްވެސް އޭނާ އެކުރަނީ ސުވާލެވެ. އެހެންއިދެފައި މަޑުމަޑުން ލޯމަރާލިއެވެ. އެހިނދުން ކޯތާފަތްމައްޗަށް ކަރުނަތިކެއް ވެރިކަންކުރިއެވެ. ކުރިމަތިން ސިފަވެގެން އެދަނީ މާޒީގެ އެކިއެކި ހަދާންތަކެވެ.\nޒިޔާންއާއި ނުޒޫ ކިޔަވަމުން އައީ އެއްކޮލެޖަކުންނެވެ. ނުޒޫއަކީ މިސާލުޖެހޭފަދަ ރީތިކަމެއް ލިބިފައިވާ އަންހެންކުއްޖެކެވެ. ފެންނަ ކޮންމެ މީހެއްގެ ހިތްކަތިލާފަ ނޫނީ ނުދާނެއެވެ. ރީތި އަދާތަކެއްގެ ފުރިހަމަ ބައްޓަމެކެވެ. އެހެންނަމަވެސް ޒިޔާން ނުޒޫ ފެނުނަސް އަޅާވެސް ނުލައެވެ. ޒިޔާންގެ ހިތަށް އެރީތިކަމުން އެއްވެސް އަސަރެއް ނުކުރެއެވެ. މިކަމާ ނުޒޫ ވަރަށް ދެރަވެއެވެ. ސަބަބަކީ ފެށުނީއްސުރެ ނުޒޫގެ ހިތުގައި ރަސްކަން ކުރަމުންދަނީ ޒިޔާންގެ ހިޔާލުތަކެވެ.\nކިތަންމެ ފަހަރަކު ނުޒޫ ޒިޔާންއާ ވާހަކަދައްކަން މަސައްކަތް ކުރެއެވެ. ނަމަވެސް ޒިޔާންއަށް ވަގުތެއްނުލިބެއެވެ. އެހެންކަމުން ނުޒޫ ނިންމީ ކޮންމެ ގޮތެއް ހަދާފަނަމަވެސް މިރޭ ކޮލެޖްގައި އޮންނަ ޕާޓީގައި ޒިޔާންއަށް ނުޒޫގެ ލޯބި ހުށަހެޅުމަށެވެ. މިރޭ ނުބުނިނަމަ ދެން ދުވަހަކުވެސް ނުޒޫއަކަށް ޒިޔާން ނުފެންނާނެތީއެވެ. މާދަމާއަކީ ހުރިހާ ކުދިންވެސް ކިޔެވުން ނިމި އާއިލާ ކައިރިޔަށް ދާދުވަހެވެ.\nކޮލެޖްގެ ހުރިހާ ކުދިން އެޕާޓީއަށް އަންނަން ފެށިއެވެ. އެންމެންތިބީ އުފަލާއެކު މަޖާކުރުމުގައެވެ. ނަމަވެސް ނުޒޫގެ މޫނުމަތިން އެއުފާވެރިކަމެއް ނުފެނެއެވެ. ހުރިހާކުދިން ނަށަމުން ލަވަކިޔަމުން މަޖާކުރިއިރު ނުޒޫހުރީ ދުރުގައި ބަލަހައްޓައިގެންނެވެ. ނުޒޫ ޒިޔާންދެކެ އިންތިހާއަށް ލޯބިވެއެވެ. އެކަމަކު ބޮއްކުރާދޮށަށް އޮޑިކަބަން ޖެހިލުންވަނީއެވެ. ޒިޔާންހުރީ ރައްޓެހި ކުދިންތަކަކާ ވާހަކަދައްކާށެވެ. ނުޒޫ ވަރަށް ހިތްވަރުކޮށްފައި ކުރިޔަށް ހިގައިގަތެވެ. ޒިޔާންއާ ކައިރިވާ ވަރަކަށް ދެއަތާ ދެފައި ފިނިވާހެން ހީވެއެވެ.\n"ޒި...ޒިޔާ...ން" ތުރުތުރުލާ އަޑަކުން ނުޒޫ ޒިޔާންއަށް ގޮވާލިއެވެ.\nޒިޔާން އެބުރިބަލާލިއެވެ. ނޭވާގެ ވަސްފޯރާހާ ކައިރީގައި ނުޒޫ ހުއްޓާފެނުމުން ޒިޔާން ހައިރާންވިއެވެ.\n"ޒިޔާން! އަހަރެން ބޭނުން ޒިޔާން ކައިރީ ވާހަކައެއް ބުނެލަން." ނުޒޫ އެހެން ބުނުމުން ޒޔާން ރަހުމަތްތެރިންނާއި ދުރަށް ޖެހިލިއެވެ.\n"ކޮންވާހަކައެއް." ނިތަށް ރޫއަރުވަމުން ޒިޔާން އަހާލިއެވެ.\n"އަހަރެން ޒިޔާން ދެކެ....އަހަރެން ޒިޔާންދެކެ ލޯބިވޭ" ނުޒޫ އިސްޖަހާލިއެވެ. ޒިޔާން ނުޒޫގެ ދަތްދޮޅިގައި ހިފާ އިސްއުފުލާލިއެވެ.\n"އަހަރެންވެސް ނުޒޫދެކެ ލޯބިވޭ. ލަވްޔޫ ޓޫ" އުފާވެރި ހިނިތުންވުމަކާއެކު ޒިޔާން ބުނެލިއެވެ. ހަމަ އެވަގުތު ޒިޔާން ނުޒޫގެ އުނަގަނޑުގައި ހިފާ ކައިރިކޮށްލިއެވެ. ނުޒޫ މަޑުމަޑުން ލޯމަރާލިއެވެ. ނުޒޫގެ ހިތް އުފަލުން ފޮޅިގެންދިޔައެވެ. ނުޒޫ ހީކުރީ ޒިޔާން ނުޒޫގެ ލޯބީގައި ކޮޅުފައިން ޖަހާނެ ކަމަށެވެ. ނުޒޫ ޒިޔާންގެ މޫނަށް ބަލާލިއެވެ. ލަދުރަކި ހިނިތުންވުމަކާ އެކުގައެވެ. އެވަގުތު ލޯބީގެ ގުލްޝަނުގައި މާފޮޅެންފެށުނެވެ. ނުޒޫގެ އަތް ޒިޔާންގެ ކޮޑަށް ވައްޓާލިއެވެ. ދެކުދިންނަށް އެހެންތިބެވުނީ ކިހާއިރަކު ކަމެއްވެސް ނޭގެއެވެ. ހޭވެރިކަންވީއިރު ޕާޓީނިމި އެތާގައި ތިބީ އެދެކުދިން އެކަންޏެވެ.\n"ދެންކޮންއިރަކު ބައްދަލުވާނީ." ތަނަށް ވެރިވެފައި އޮތް ހަމަހިމޭންކަން ކަޑުވާލީ ޒިޔާންއެވެ.\n"އަހަރެނެ ގެޔަށްގޮސް ގުޅާނަން." ނުޒޫ ދިނީ ކުރު ޖަވާބެކެވެ.\n"މީހާރު މާލަސްވެއްޖެ! ދެންދަނީ" ޒިޔާންގެ އަތްދަށުން ހުށިޔާރުކަމާއެކު ރެކެމުން ނުޒޫ ބުނެލިއެވެ.\n"ގުޑްނައިޓް" ޒިޔާން އެހެން ބުނުމުން ނުޒޫ ފަސްއެބުރި ބަލާލާފައި ހިނިތުންވެފައި ބޯޖަހާލަމުން ދިޔައީއެވެ.\n"އޯހް ނޯ!" ނުޒޫ ލޯހުޅުވުމާއެކު ފުންމައިގެން އެދުންތެދުވެއްޖެއެވެ. އަވަސްއަވަހަށް ފާޚާނަޔަށް ވަދެ ހެދުން ބަދަލުކޮށްގެ ނުކުމެ ދަބަހަށް އެއްޗެހި އަޅައިގެން އަވަސް އަރުވާލާފައި ދަބަސް ނަގާ ކޮޑަށް ލަމުން ދުވެފަކަހަލަގޮތަކަށް ބޭރަށް ނުކުތެވެ. ހުރިހާ ކުދިން ތިބީ ނުޒޫގެ އިންތިޒާރުގައެވެ. ނުޒޫ ދެފަރާތަށް ބަލާލިއެވެ. ނުޒޫގެ ނަޒަރު ހޯދަނީ ޒިޔާންއެވެ.\nޒިޔާން ފެންނާކަށް ނެތުމުން ނުޒޫ މާޔޫސްވެފައި ބަހަށް އެރިއެވެ. އެވަގުތު ނުޒޫގެ މޫނުމަތީގެ ކުލަވަރު ބަދަލުވެގެންދިޔައެވެ. އިޚްތިޔާރަކާނުލާ އަގަ ތައްމިނަށް ހުޅުވުނެވެ. އެހިނދު ލަދުރަކިގޮތަކަށް ހީލާފައި ބޯހޫރުވާލިއެވެ. ކުރިމަތީ އެއިނީ ޒިޔާންއެވެ. ނުޒޫ ފަރިހިގުމެއްގައި އައިސް ޒިޔާންގެ މަގަތުގައި އިށީނެވެ.\n"ހާދަ ލަހުން." ނުޒޫގެ ކަންފަތްދޮށުގައި ވައިއަޑަކުން ޒިޔާން އަހާލިއެވެ.\n"ހޭނުލެވުނީ" ނުޒޫ ބުނެލިއެވެ.\nބަސްދުއްވާލިއެވެ. ނުޒޫ އޮތީ ޒިޔާންގެ ކޮޑުގައި ބޯއަޅައިގެންނެވެ. އެކަކު އަނެކަކުގެ އަތުތެރޭގައި ތިބެވުނު އިރެއްވެސް ނޭގުނެވެ. ކުއްލިއަކަށް ބަސް ހުއްޓިއްޖެއެވެ. ނުޒޫ ލޯހުޅުވާލުމާއެކު ޒިޔާންގެ މޫނަށް ބަލާލިއެވެ. ޒިޔާންއަށް އިދެވުނީ ނިދިފައެވެ.\n"ޒިޔާން. ޒިޔާން. އެއާޕޯޓަށް އާދެވިއްޖެ." ޒިޔާންގެ ކޮލުގައި ފިރުމާލަމުން ނުޒޫ ވާހަކަދެއްކިއެވެ.\n"ރަށަށް ދެވުނީމަ އަންގާތި. އޯކޭ. ދެންދަނީ. ލަވްޔޫ" ނުޒޫގެ މޫނުގައި ބޮސްދެމުން ޒިޔާން ބަހުން ފައިބައިގެން ގޮސް އެއާޕޯޓަށް ވަނީއެވެ. ނުޒޫ ބަހުން ފައިބައިގެން ޒިޔާންއަށް ހަނާއަޅަމުން އެކުވެރި ކުދިންނާއެކު ކެންޓީނަށް ގޮސް ވަނެވެ.\nޒިޔާންފުރައިގެން ދިޔައީ ޒިޔާންގެ ނަންބަރާއި އެޑްރެސް ނުޒޫއަށް ދީފައެވެ.\n"މަންމާ!" ގެޔަށް ވަނުމާއެކު ޒިޔާން އަޑުގެ ކޮޅަށް ގޮވާލިއެވެ.\nއެވަގުތު ގޭތެރޭތިބި އެންމެން ޒިޔާންއަށް ބަލާލިއެވެ. ޒިޔާންގެ އަތުގައި އޮތް ދަބަސް އަތުން ދޫވެގެން ބިންމައްޗަށް ވެއްޓުނެވެ.\n"މަންމާ" ޒިޔާންގެ ތުންފަތް މަޑުމަޑުން ހަރަކާތްކުރިނަމަވެސް އަޑު ބޭރަކަށް ނުނުކުތެވެ. ކުރިމަތީ ފެންނަން އޮތީ މަންމަގެ ފުރާނަނެތް މަސްގަނޑެވެ. މަޑުފިޔަވަޅުތަކެއް އަޅަމުން ޒިޔާން މަންމަގެ ކައިރިޔަށް ދިޔައެވެ. ރޯންވެސް ނޭގޭ ހާލު މަންމަ ކައިރީ އިށީނެވެ.\n"ނޫން މަންމާ! ނޫން. ތިގޮތަށް އަހަރެން ދޫކޮށްފައި ނުދޭ.އަހަރެން މިހިރީ މަންމަ ކައިރިޔަށް އައިސް. މަންމާ. މަންމާ. ލޯހުޅުވާލަބަ. މަންމާ..!"\nޒިޔާންގެ ބައްޕަ ޒިޔާން ނަގާ މެޔާލާ ބޮޑުކޮށްލިއެވެ.\n"ބައްޕާ! މަންމައަށް ކިހިނެއްވީ؟"\nކަށުކަމާކެމީގެ ކަންތައްނިމި މަންމަ ވަޅުލާފައި ގެޔަށް އައިސް ޒިޔާން ޖައްސާލިތަނާ ފޯނު ރިންގުވާންފެށިއެވެ.\n"ނުޒޫ!" ޒިޔާންގެ އަޑުގައި ހުރި ރިހުން ނުޒޫއަށް ފާހަގަކުރެވުނެވެ.\n"ކިހިނެއްވީ ޒިޔާން!" ނުޒޫ ހާސްވިއެވެ.\n"ކިހިނެއްވީ މަންމައަށް؟" ޒިޔާންގެ ވާހަކަ މެދުކަޑާލަމުން ނުޒޫ އަހާލިއެވެ.\n"މަންމަ...މަންމަ މަރުވީ." ޒިޔާން ރޮއިގަތެވެ.\n"އޭ! ކީކޭ." ނުޒޫ ދިޔައީ ސިއްސައިގެންނެވެ.\n"ޒިޔާން. އަހަރެން ބޭނުން ޒިޔާންއާ ބައްދަލުކޮށްލަން. ދެދުވަސްފަހުން އަހަރެން ތިރަށަށް ދާނަން." ނުޒޫ ބޭނުންވީ ހިތާމައިގެ މިދުވަސްކޮޅު ޒިޔާންއަށް ހިތްވަރުދޭން ޒިޔާން ކައިރީ ހުންނާށެވެ.\n"އެންމެ ރަނގަޅު! އަހަރެން ދާނަން ނުުޒޫ ބަލާ ފާލަމަށް!"\n"ހިތްވަރުކުރާތި. އަހަރެން އަދި ގުޅާނަން. ދެން ބާއްވަނީ!" ނުޒޫ ފޯނު ބޭއްވުމުން ޒިޔާން ތެދުވެގެން ގޮސް ފާޚާނައަށް ވަނެވެ.\nނުޒޫ ކޮންމެ ރެޔަކު ކޮންމެ ދުވަހަކު ޒިޔާންގެ ހިތް އުފާކޮށްދޭން ގުޅާ ވާހަކަދައްކައެވެ. އެހެނަސް މަންމަ ނެތުމުން ބައްޕަ އެކަނިވާނެ ވަރު އަދި ޒިޔާންގެ އެކަނިވެރިކަން ހިތަށް އެރުމުން ނުޒޫގެ ލޮލުން ކަރުނައާދެއެވެ. މަންމަ ނެތުމުން ޒިޔާން ވަރަށް އެކަނިވެރިވިއެވެ. ގޭގައި ކައްކާނެ މީހަކުވެސް ނެތުމުން ގޭގައި ކައްކާ ހެދުމަށް މީހަކު ހޯދާފައިހުރެއެވެ.\nމިއަދަކީ ނުޒޫ އަންނަން ބުނެފައި އޮތްދުވަހެވެ. އެހެންކަމުން ޒިޔާން ހެދުނު ހެދުނާ ތެދުވެ ތައްޔާރުވެލިއެވެ. ސައިވެސް ނޮބޮއި ސައިކަލަށް އަރާ ނައްޓާލިއެވެ. ބާރުސްޕީޑެއްގައި ދުއްވަމުންދިޔަ ސައިކަލުގެ ދުވެލި މަޑުކޮށްލީ ފެރީ ޓާމިނަލަށެވެ.\n"އަދިވެސް ފެރީ ނާންނަނީތަ؟'' އަތުކުރީ ގަޑިއަށް ބަލަމުން ޒިޔާންގެ ހިތާހިތާ ކިޔާލިއެވެ. ޒިޔާން ދެކޮޅަށް ބަލާލިއެވެ. އިރުކޮޅަކު އެހެން ހުރުމަށްފަހު ނުޒޫއަށް ގުޅާނަމޭ ހިތާ ފޯނު ނަގަން ޖީބަށް އަތްލުމުން އެގުނީ ގޭގައި ފޯނު ބާއްވާފައި އާދެވުނުކަމެވެ. އެގޮތަށް ސައިކަލްމަތީ ޒިޔާން އިންނަތާ މިހާރު ގަޑިއެއްހާ އިރުވެދާނެއެވެ. އެހެން އިދެފައި އެތާ ހުރި މީހެއް ކައިރިން ޒިޔާން އަހާލިއެވެ.\n" ހުޅުމާލެއިން މިއަދު ފެރީ ނާންނަނީތަ؟"\n"ހުޅުމާލެއިން ފުރައިގެން އައި ފެރީ ވީނުވީތަނެއް އަދިވެސް ނޭގިގެން މިއުޅެނީ.ކަނޑުގަދަކަމުން ވިއްސާރައިގައި ޖެހުނީކަމަށް ބެލެވެނީ." ޒިޔާންއަށް ހީވީ ފައިދަށުން ބިންގަނޑު ދެމުނުހެންނެވެ.\n"ގެއްލުނު ފެރީ ފެނިއްޖެ. މީހުން އެބަގެންދޭ ހޮސްޕިޓަލަށް." އެހެންމީހަކު ވާހަކަ ދެއްކި އަޑަށް ޒިޔާން ދިޔައީ ސިއްސައިގެންނެވެ. ޒިޔާން އެމީހާ ކައިރިން އޮޅުންފިލުވިއެވެ.\n"ކޮންހޮސްޕިޓަލަކަށް މީހުން ގެންދިޔައީ"\nހޭވެރިކަމެއްނެތި ޒިޔާން މިސްރާބްޖަހާލީ ހޮސްޕިޓަލާ ދިމާލަށެވެ. ހޮސްޕިޓަލަށް އާދެވުމާއެކު ސައިކަލަކަށް ބެލުމެއްނެތި ޒިޔާން އެތެރެޔަށް ވަދެގެން ދިޔައެވެ. އަވަސް ފަރުވާދޭ ކޮޓަރިއަށާއި އޮބްޒަވޭޝަނަށް އަދި އައިސީޔޫ ބަލަމުންދިޔައެވެ. އެއިން އެއްވެސް ތާކުން ނުޒޫއެއް ނުފެނުނެވެ. ހޮސްޕިޓަލުގެ ރިސެޕްޝަނަށް ގޮސް މައުލޫމާތު ސާފުކުރުމަށްފަހު އަނެއްކާވެސް އައިސީޔޫ އާ ދިމާލަށް ދުއްވައިގަތެވެ. އެތާގަވެސް ނުޒޫނެތެވެ.\n"ނުޒޫ ކޮބާ! އަނެއްކާ ނުޒޫ އެފެރީން އައިބާ!" މިހެން ހިތާ ނުޒޫއަށް ގުޅާލިއެވެ. ނުޒޫގެ ނަންބަރަށް އެއްގޮތަކަށްވެސް ނުގުޅެއެވެ. ގޭގެ ނަންބަރަށް ގުޅުމުން ފޯނުވެސް ނުނަގައެވެ. ވަރަށް ގިނަފަހަރު ގުޅާފަހުއްޓާ އެންމެ ފަހުން ފޯނު ނަގައިފިއެވެ.\n"ހަލޯ!" އެކޮޅުން ވާހަކަދެއްކީ ނުޒޫގެ ދައްތައެވެ. ގޭތެރޭން ބަޔަކު ރޯއަޑުވެސް އިވެއެވެ.\n"ހަލޯ! ނުޒޫ އުޅޭތަ!" ޒިޔާން އަހާލިއެވެ.\n"ނުޒޫ މިއަދު..." މިހާ ހިސާބަށް ބުނެވުނުތަނާ ދައްތައަށް ރޮވުނީއެވެ. އިޚްތިޔާރަކާނުލާ ޒިޔާންގެ އަތުން ފޯނު ދޫވެގެން ވެއްޓުނެވެ. ދެކަކޫ މައްޗަށް ތިރިވެ އަޑުން އަޑުނަގާ ރޯންފެށިއެވެ.\n"ނުޒޫ...!" އަޑުގެ ކޮޅަށް ގޮވާލިއެވެ. ޒިޔާންގެ ހަތަރުއުދަރެސް ފެނުޖެހުނުކަހަލައެވެ.\nޒިޔާން ސިއްސުވާލީ ފިނި އިހުސާސަކުންނެވެ. ޒިޔާންގެ ކޮޑުގައި މީހަކު އަތްލުމުންނެވެ. އެހިނދު ޒިޔާން ލޯހުޅުވާ ބަލާލިއެވެ. ކޮޅަށް ތެދުވަމުން ލޮލުން އޮހޮރެމުން ދިޔަ ކަރުނަތައް ފޮހެލިއެވެ. އާދައިގެމަތިން ބައްޕަ އޭނަ ހޯދަން އައީ ކަމަށް ހީކޮށް ބައްޕައަށް ކަރުނަ ނުދައްކަންވެގެން ކަރުނަ ފޮހެލާފައި ހިނިތުންވެލިއެވެ. އަދި އެބުރި ބަލާލިއެވެ. އެވަގުތު ހައިރާންކަމާއެކު ބަލާލެވުނެވެ. ހިތުގައި ސުވާލުތަކެއް އުފެދިގެން އައެވެ.\nސަބަބަކީ އެހެން ރޭރޭ ޒިޔާން ގެޔަށް ގެންދަން އަންނަނ ބައްޕަ ކަމަށްވެފައި މިރޭ އެހެން މީހަކު އައުމުންނެވެ. ކުރިމަތީގައި ހުރީ ޒިޔާންއަށްވުރެ އިސްކޮޅުން ކުރު އަންހެންކުއްޖެކެވެ. ކަޅު އަދިރި ރެއެއް ކަމުން ސިފަ ވަކިކުރާކަށް ނޭގެއެވެ. ކުއްލިއަކަށް ވިދާލިއެވެ. ޒިޔާންއަށް ބަލާލެވުނީ އުޑުމައްޗަށެވެ. ދެން އެރީތި މޫނަށެވެ. ގަބޫލުކުރަންވެސް ދަތިވިއެވެ. ދިގު މުއްދަތަކަށްފަހު ޒިޔާންގެ ތުންފަތްމަތިން ހިނިތުންވުމެއްގެ އަސަރު ފެނިގެންދިޔައެވެ. މޫނު އަލިވެގެން ދިޔައެވެ.\n"ނުޒޫ!" މަޑުމަޑުން ބުނެލިއެވެ.\n"އާ ޒިޔާން! މީ ޒިޔާންގެ ނުޒޫ." ނުޒޫ ހުރީ ވާރެޔާ ތެމިފޯވެފައެވެ.\n"ނުޒޫ!" ޒިޔާން ނުޒޫ އޭނަގެ މެޔާލާ ބޮޑިކޮށްލިއެވެ.\n"ނުޒޫ ކޮންތާކުން ތިއައީ. މިހާ ގިނަ ދުވަހު ނުޒޫ އުޅުނީ ކޮންތާކު. ނުޒޫ އަހަރެން މަތިން ހަދާން ނުވޭތަ. މީހުން ބުނީ ނުޒޫ މިދުނިޔެއަކު ނެތޭ. އެކަމަކު އަހަރެންގެ ހިތް ބުނީ ނުޒޫ އަހަރެން ދޫކޮށްލާފަ ނުދާނޭ. ނުޒޫ އަދި އަންނާނޭ. ނުޒޫ! އަހަރެން ވަރަށް އެކަނިވެރިވެއްޖެ. ނުޒޫ! ދެން ދުވަހަކުވެސް އަހަރެން ދޫކޮށްފަ ނުދާތި!" ޒިޔާންގެ ހިތް އުފަލުން ފޮޅުނެވެ.\nނުޒޫ ތަންކޮޅެއް ދުރަށް ޖެހިލަމުން އޭނައަށް ކަންތައް ދިމާވިގޮތް ކިޔައިދޭންފެށިއެވެ.\n"އެދުވަހު ހެދުނު އަހަރެން ފުރަން އުޅުމުން އަހަރެންގެ މަންމަ ވަރަށް މަސައްކަތްކުރި އަހަރެން އެކަނި ނުފޮނުވަން. ވިއްސާރަދުވަހަކަށް ވާތީ ކަނޑުވެސް ގަދަވާނެކަމަށް ޓީވީން ގޮވާތީވެ. އެކަމަކު އަހަރެން ޒިޔާން ކައިރީ ވެފައިވާ ވައުދުގެ މަތިން އަންނަން ބޭނުންވެގެން އައީ. ވަރަށް ކަނޑުގަދަ. ވަކިހިސާބަކަށް އާދެވުނުތަނާ ފެރީގެ ތެރެޔަށް ބޮޑު ރާޅެއް ބިންދާލީ. އެރާޅާއެކީ ފެރީ ބަންޑުން ޖަހާލީ. ނަސީބަކުން ފެރީގައި ދަތުރުކުރީ މަދުބަޔެއް. ފަތަން ދަންނަ މީހުން ސަލާމަތްވީ.\nއަހަންނަކަށް އެހާރަނގަޅަށް ފަތާކަށް ނޭގެ. ސަލާމަތަށް އެދި ރޮއި އާދޭސްކުރިން. އެކަމަކު އެވަގުތު ކޮންމެ މީހަކުވެސް އުޅުނީ އެމީހެއްގެ ސަލާމަތަށް. މީހަކާ މީހަކާ ނޫޅޭ. ބޯކޮށް ވާރޭ ވެހޭ. އެއްވެސް ތަނެއް ދޮރެއް ނުފެނޭ. ޖަހާ ކޮންމެ ރާޅަކާއެކު އަހަރެން ގެންދިޔައީ ފެރީއާ ދުރަށް. އިރުކޮޅަކުން ވީނުވީއެއް ނޭގުނު. ހޭޅެވުނުއިރު އޮވެވުނީ ސިއްޚީ މަރުކަޒެއްގައި. ނުދަންނަ ރަށެއް، ނުދަންނަ ބައެއް، ޑޮކްޓަރުން އެންގީ އެންމެ މަދުވެގެންވެސް ދެމަސަދުވަސް ވަންދެން ހިގާބިގާ ނޫޅެން.\nއަހަރެންގެ ފަޔަށް ވަރަށް އަނިޔާވެފަހުރީ. އެރަށުގައި އަހަރެން އުޅުނީ މުސްކުޅި ދެމަފިރިޔެއްގެ ގޭގައި. އެގޭގައި އަހަރެން އުމުރުފުރައިގެ އަންހެން ކުއްޖަކުވެސް އުޅޭ. އަހަރެންގެ ހުރިހާ ކަމެއް ބެލެހެއްޓީ އޭނަ. އެއީ ކުޑަކުޑަ ރަށެއް ކަމުން ފޯނުގެ ޚިދުމަތްވެސް އެރަށަކަށް ނުލިބޭ. އާއިލާ މީހުންނަށް އަންގާނެ އެއްވެސް ގޮތެއް ނެތް.\nޒިޔާންއާ ވަކިން އަހަރެން ހޭދަކުރި ދެމަސްދުވަސް އަހަންނަށް ވެގެންދިޔައީ ދެގަރުނަށް. ޒިޔާންގެ ހަދާން ނުވާ އެންމެ ހިދުކޮޅެއްވެސް ނުދޭ. ޒިޔާންއާ ވަކިން އަހަންނަށް އުޅެވުނީކީ ނޫން. އަހަންނަށް ކިރިޔާ ހިގެން ފެށުމުން އަހަރެން މިއައީ ޒިޔާން ކައިރިޔަށް. ދެން ދުވަހަކުވެސް އަހަރެން ޒިޔާން ދޫކޮށްލާފައި ނުދާނަން. ނުދާނަން!" ނުޒޫ ރޯންފެށުމުން ނުޒޫގެ ލޮލުން ފައިބަމުންދިޔަ މުތީތަކެއްފަދަ ކަރުނަތިކިތައް ޒިޔާން ފޮހެދެމުން ނުޒޫ މެޔާ ގާތްކޮށްލިއެވެ.\nޒިޔާންއަށް ހީވީ މުޅިކާއިނާތު އޭނައަށް މިލްކުވީހެންނެވެ. ދެކުދިން އެހެންތިއްބާ ވާރޭ ބޯކޮށް ވިދާ ގުގުރަން ފެށިއެވެ. ޒިޔާން ނުޒޫ ގޮވައިގެން ގެޔާ ދިމާލަށް ހިގައިގަތެވެ. ނުޒޫއަށް އަދިވެސް އެހާ ރަނގަޅަކަށް ނުހިގެއެވެ. ހިގައިގަތުމުން ފަޔަށް ތަދުވަނީއެވެ. ޒިޔާން އޭނަގެ އަތްމައްޗަށް ނުޒޫ ނަގައިގެން ގެޔާ ދިމާލަށް ދުއްވައިގަތެވެ. ގެޔަށް އާދެވުނުއިރު ދެކުދިން ތިބީ ތެމިފޯވެފައެވެ. ގޭތެރެޔަށް ވަނުމާއެކު ލިބުނީ ހައިރާންކަމެކެވެ. ނުޒޫގެ މަންމަ އާއި ދައްތަ ކުރިމަތީގައި ތިބީމައެވެ.\n"މަންމާ!" ނުޒޫ ގޮސް މަންމަގެ ގައިގައި ބައްދައިގަތެވެ.\n"ދަރިފުޅާ ނުޒޫ!" މަންމައަށްވެސް ރޮވުނެވެ.\n"މަންމައަށް ކިހިނެއް އެގުނީ އަހަރެން މިރަށަށް އައިކަން." ނުޒޫ އަހާލިއެވެ.\n"ޒިޔާންގެ ބައްޕަ ގުޅާފަ ބުނުމުން ލޯންޗެއް ހިފައިގެން އައީ."\nމަންމަ އެހެން ބުނުމުން ނުޒޫ ޒިޔާންގެ ބައްޕަޔާ ދިމާލަށް ބަލާފައި ހިނިތުންވެލިއެވެ. ޒިޔާންގެ ބައްޕަވެސް ހިނިތުންވެލިއެވެ. ނުޒޫގެ ދައްތަ އައިސް ނުޒޫ ގައިގައި ބައްދާފައި ކަންތައްވީ ގޮތް އޮޅުންފިލުވިއެވެ.\n" ދަރިފުޅާ ނުޒޫ. މަންމަމެން ގަސްތުކުރަނީ ދަރިފުޅުމެންގެ ކައިވެނީގެ ކަންތައް އަވަސް ކުރުމަށް. މިކަމާ ދަރިފުޅުމެންގެ މައްސަލައެއް އެބައޮތްތަ؟" މަންމަ މިހެން ބުނުމުން ނުޒޫ ޒިޔާންއަށް ބަލާފައި ލަދުރަކިގޮތަކަށް ހީލިއެވެ.\nތިންދުވަހުގެ ތެރޭ ކައިވެނީގެ ކަންތައް ހަމަޖައްސައިފިއެވެ. ދެކުދިންގެ ކައިވެނި ވެގެންދިޔައީ މުޅިއެރަށުގައިވެސް ކުރެވުނު އެންމެ ކުލަގަދަ ކައިވެންޏަށެވެ. މިރެޔަކީ އެދެކުދިންގެ ހަޔާތަށް އައި މާމުއި ހަނދުގެ ރެއެވެ.\nޒިޔާންގެ އިންތިޒާރު ނިމުނީއެވެ. ޒިޔާންގެ މަންމަ އަބަދުވެސް ބުނާފަދައިން އިންތިޒާރުގެ މޭވާ ފޮނިވާނެކަން ޒިޔާންއަށް ޤަބޫލުކުރެވުނެވެ.\nފޭދިގެން ނުމެދޭ ހަދާންތައް، ލިބުނުހާ ލޯތްބާ އުފާތައް\nހުއްޓަކަސް ދުރުގާ ތިބާޔާ، ކައިރިޔޭ ކަލާ އެހާވެސް\nކުރަމޭ އަބަދުހެން އިންތިޒާރު، އެދިގެން ތިލޯތްބަށް ލޯބިވާ\nއުއްމީދަކީ ކަލާއޭ، ހަޔާތަށް އެބުރި އަންނާށެ ޔާރު\nހިތުގާ ވެޔޭ ޔަޤީންކަން، ދޫކޮށް އަޅާ ދުނިޔެއަށް\nބިކަހާލުގައި ޖައްސާފަކާ، ނުމެދާނެޔޭ މިތުރާ މަގޭ\nފުރިހަމަ މަގޭ އުއްމީދުވީ، ޔާރާ މަގޭ އަރިހަށް އައީ\nކުލަޖައްސަމުން ހަޔާތަށް، ލޯތްބާ އުފާ ދޭށޭ އައީ\nޒިޔާންގެ ތައުރީފުގެ ބަސްތައް އަޑުއިވިފައި ފޮޅިފައި އިން މަލެއްހެން ނުޒޫ ޒިޔާންގެ މޭގައި ބޯއަޅާލިއެވެ.


galehiri: ލައިލަތުލް ޤަދުރި ވިލޭރެއަކީ ކިތައްވަނަ ރޭ ކަން ބުނެދޭ ރައުޔުތައް\nލައިލަތުލް ޤަދުރި ވިލޭރެއަކީ ރަމަޟާން މަހުގެ ކިތައް ވަނަ ރޭ ކަން ދެނެގަތުމަކީ، މުސްލިމުން ނުހަނު ޝައުޤުވެރިވާ ކަމެކެވެ. އެ ރެއަކީ އެއްހާސް މައްސަރަށްވުރެ ހެޔޮކަން ބޮޑުވެގެންވާ ރެއެއް ކަމުގައިވާތީ އާއި، އެ ރޭ ކުރާ ކޮންމެ ހެޔޮކަމެއް އެތައް ހާސް ގުނައަކަށް އިތުރުވެގެންދާތީ އެވެ. އެއީ ކަނޑައެޅިގެން ކޮން ރެއެއްކަން އަންގަވާފައެއް ނެތެވެ. ނަމަވެސް، ކީރިތި ޤުރުއާނާއި، ޠާހިރު ސުންނަތުގެ އަލީގައި، އެއީ ރަމަޟާންމަހުގެ ކިތައް ވަނަ ރޭކަން ބުނެދޭ ރައުޔުތަކެއް ވެ އެވެ. މި މަޒުމޫނުގައި ބަލައިލާނީ، އެއިން ބައެއް ރައުޔުތަކުގެ މައްޗަށެވެ.\n1. އެއީ ފަހުދިހައިގެ ރެއެކެވެ.\nލައިލަތުލް ޤަދުރިވިލޭރެއަކީ، ފަހުދިހައިގެ ރޭތަކުގެ ތެރެއިން ރެއެއް ކަމަށް ކީރިތި މާތް ނަބިއްޔާ ޞައްލަ ﷲ ޢަލައިހި ވަސައްލަމަ ޙަދީޘްކުރައްވާފައިވެ އެވެ.\nއެހެންކަމުން، އެންމެ ޞައްޙަކަން ބޮޑު، އަދި އެންމެ މަޤުބޫލު ރައުރަކީ، އެއީ ފަހުދިހައިގެ ރޭތަކުގެ ތެރެއިން ރެއެއް ކަމަށް ބުނާ ރައުޔެވެ. މިރައުޔުގައި ޝާމިލުވާ ރޭތަކުގެ ތެރޭގައި ފަހުދިހައިގެ ނުވަ ރޭ، ނުވަތަ ދިހަ ރޭ ހިމެނެ އެވެ. މީގެ މާނައަކީ، އެކާވީސް، ތޭވީސް، ފަންސަވީސް ފަދަ އޮނަހިރި ޢަދަދުގެ ރޭތަކާއި، ބާވީސް، ސައުވީސް، ސައްބީސް ފަދަ ހިރި ޢަދަދުގެ ރޭތައް ވެސް މި ރައުޔުގައި ޝާމިލުވެ އެވެ. ރަމަޟާން މަސް ފަށަން ޖެހޭ ދުވަސް ނޫން ދުވަހެއްގައި ފެށިއްޖެނަމަ، މި ރައުޔުގެ މުހިންމުކަން އިތުރުވެގެންދެ އެވެ. ލައިލަތުލް ޤަދުރި ވިލޭރޭ ޙާޞިލުކުރުމަށް އެދިގެން، ފަހު ދިހައިގެ ހުރިހައި ރެއެއްގައި އަޅުކަންކުރާ މީހާއަށް އެ ނިޢުމަތް ޙާޞިލުވާނެތީ އެވެ.\n2. އެއީ އޮނަހިރި ރެއެކެވެ.\nލައިލަތުލް ޤަދުރި ވިލޭރެއަކީ، ރަމަޟާން މަހުގެ ފަހުދިހައިގެ ރޭތަކުގެ ތެރެއިން އޮނަހިރި ރެއެއް ކަމަށް ކީރިތި މާތް ނަބިއްޔާ ޞައްލަ ﷲ ޢަލައިހި ވަސައްލަމަ ޙަދީޘްކުރައްވާފައިވެ އެވެ. އެހެންކަމުން އެއީ، އޮނަހިރި ޢަދަދުގެ ރޭތަކުގެ ތެރެއިން ރެއެއް ކަމަށް މި ރައުޔު ބުނެ އެވެ. އޮނަހިރި ރޭތަކަކީ، 21، 23، 25، 27، 29 އެވެ. ނަމަވެސް ރަމަޟާން މަސް ފަށަން ޖެހޭ ދުވަސް ނޫން ދުވަހެއްގައި ފެށިއްޖެނަމަ، މި ރޭތައް ވާނީ ހިރި ޢަދަދުގެ ރޭތަކަކަށް ބަދަލުވެފަ އެވެ.\n3. އެއީ ހިތްގައިމު ރެއެކެވެ.\nލައިލަތުލް ޤަދުރި ވިލޭރެއަކީ، ފިނިހޫނުމިނުގެ ގޮތުން މެދުމިނުގެ ރެއެއް ކަމަށާއި، އެރޭގައި ދުނިޔޭގެ ބިމަށް ގިނިހިލައެއް ނުވެއްޓޭނެ ކަމަށް ކީރިތި މާތް ނަބިއްޔާ ޞައްލަ ﷲ ޢަލައިހި ވަސައްލަމަ ޙަދީޘްކުރައްވާފައިވެ އެވެ. ޖުމުލަ ގޮތެއްގައި ބަލާއިރު، އެއީ ސާފު އަލި ރެއެކެވެ. ވައިމަޑު ރެއެކެވެ. ޠޫފާންތަކާއި ކޮޅިގަނޑުތަކެއް އެރެއަކު ނާންނާނެ އެވެ. ޖައްވުގެ ޙާލަތު ވާނީ އާދައިގެ ރީތި ހެޔޮވަރެއްގަ އެވެ. އެހެން ރޭތަކުގައި އަޅުކަންކުރާއިރު ހިތްހަމަޖެހޭވަރަށް ވުރެ ބޮޑަށް އެރޭ އަޅުކަންކުރާއިރު ހިތްހަމަޖެހޭނެ އެވެ. މިފަދަ ޢަލާމާތްތަކަށް ބަލައިގެން، ލައިލަތުލް ޤަދުރި ވިލޭރޭ ދެނެގަތުމަކީ ފަސޭހަ ކަމެއް ކަމުގައި ނުވެދާނެ އެވެ.\n4. އެ ރެއަށްފަހު އަންނާނީ ދޯއްޖެއްނެތި އިރުއަރާނެ ދުވަހެކެވެ.\nލައިލަތުލް ޤަދުރި ވިލޭރެއަށްފަހު އަންނަ ދުވަހު އިރުއަރާނީ ދޯއްޖެއް ނެތި ކަމަށް ކީރިތި މާތް ނަބިއްޔާ ޞައްލަ ﷲ ޢަލައިހި ވަސައްލަމަ ޙަދީޘްކުރައްވާފައިވެ އެވެ. އެގޮތަށް އިރުއަރާއިރު، އިރު ފެންނާނީ ގާތްގަނޑަކަށް ހަނދު ފެންނަ ގޮތަށް ކަމަށް ބައެއް ޢިލްމުވެރިން ވިދާޅުވެފައިވެ އެވެ. ނަމަވެސް މި ޢަލާމާތް ފެންނާނީ، އެ ރޭ ފާއިތުވެދާ ފަހުންނެވެ.\n5. އެއީ، ހަތާވީސް ވިލޭރެ އެވެ.\nލައިލަތުލް ޤަދުރި ވިލޭރޭ ޙާޞިލުކުރަން އެދޭ މީހާ، ހަތާވީސް ވިލޭރޭ އެކަމަށްޓަކައި މަސައްކަތް ކުރުމަށް، ކީރިތި މާތް ނަބިއްޔާ ޞައްލަ ﷲ ޢަލައިހި ވަސައްލަމަ ވަނީ އިރުޝާދުދެއްވާފަ އެވެ. މިހެންވެ، ރަމަޟާން މަހުގެ ހަތާވީސް ވިލޭރެއަކީ، ލައިލަތުލް ޤަދުރި ވިލޭރޭ ކަމަށް ޢިލްމުވެރިން ވިދާޅުވެފައި ވެ އެވެ. ނަމަވެސް ބައެއް ޢިލްމުވެރިން ވިދާޅުވަނީ، އެއީ އެކާވީސް ވިލޭރޭ ކަމަށެވެ. ބައެއް ޢިލްމުވެރިން ވިދާޅުވަނީ، އެއީ ތޭވީސް ވިލޭރޭ ކަމަށެވެ. ބައެއް ޢިލްމުވެރިން ވިދާޅުވަނީ، އެއީ ފަންސަވީސް ވިލޭރޭ ކަމަށެވެ. ބައެއް ޢިލްމުވެރިން ވިދާޅުވަނީ، އެއީ ނަވާވީސް ވިލޭރޭ ކަމަށެވެ. މި ރައުޔުތަކުގެ ތެރެއިން ގިނަ ޢިލްމުވެރިން ބުރަވެވަޑައިގަންނަވަނީ، އެއީ ހަތާވީސް ވިލޭރޭ ރޭ ކަމަށެވެ.\n6. އެއީ ފަހުދިހައިގެ އަންގާރަވިލޭރެ އެވެ.\nލައިލަތުލް ޤަދުރި ވިލޭރެއަކީ، ރަމަޟާން މަހުގެ ފަހުދިހައިގެ އަންގާރަވިލޭރޭ ކަމަށް ބުނާ ރައުޔެއް، 1432 ހ. ވަނަ އަހަރު ވަނީ މަޝްހޫރުވެފަ އެވެ. އެ ރައުޔު ބުނާ ގޮތުގައި، އެ އަހަރުގެ ރަމަޟާންމަހުގެ ލައިލަތުލް ޤަދުރި ވިލޭރެއަކީ، 22 ރަމަޟާން 1432 (22 އޯގަސްޓް 2011) ވާ ހޯމަދުވަހަށްފަހު އަންނަ އަންގާރަވިލޭރެ އެވެ. އެއީ 23 ވިލޭރެ އެވެ. ފަލަކީ ހިސާބުގެ މައްޗަށް ބިނާވެފައިވާ މި ރައުޔު ބުނާ ގޮތުގައި، ލައިލަތުލް ޤަދުރި ވިލޭރެއަކީ، 8 އަހަރު ދުވަހުގެ މުއްދަތެއްގެ ތެރޭގައި ބަދަލުވަމުންދާ ރެއެކެވެ. އެކި އަހަރުގެ ރަމަޟާން މަހު، އެ ރޭ އަންނާނީ އެކި ތާރީޚުގަ އެވެ. އެ ތާރީޚުތަކަކީ ރަމަޟާން މަހުގެ، 27، 23، 25، 21، 23، 25، 29، 25 އެވެ. މި ތާރީޚުތަކުގައި ލައިލަތުލް ޤަދުރިވިލޭރޭ ބަދަލުވަމުންދާނީ ތަރުތީބުންނެވެ. އެއް އަހަރެއްގެ 27 ވިލޭރެއަކީ، ލައިލަތުލް ޤަދުރި ވިލޭރޭ ކަމަށް ވެއްޖެނަމަ، އެއާ ވިދިގެން އަންނަ އަހަރު އެ ރޭ ކަމަށް ވާނީ، 23 ވިލޭރެ އެވެ. ދެން އަންނަ އަހަރު އެ ރޭ ކަމަށް ވާނީ، 25 ވިލޭރެ އެވެ. މި ރައުޔު ބުނާ ގޮތުގައި، މި ބީދައިން އެ ރޭ ބަދަލުވަމުންދާއިރު، އެއީ އަންގާރަވިލޭރޭ ކަމުގައި ވާން ޖެހެ އެވެ. ބައެއް ފަހަރު ރަމަޟާން މަސް ފަށަން ޖެހޭ ދުވަސް ނޫން ދުވަހެއްގައި ފެށިއްޖެނަމަ، ލައިލަތުލް ޤަދުރި ވިލޭރެއަކީ، ހިރި ޢަދަދުގެ ރެއެއް ކަމަށް ވެދާނެ ކަމަށާއި، އެ ޙާލަތުގައި ބަލަން ޖެހޭނީ އަންގާރަ ވިލޭރެއަށް ކަމަށް ވެސް މިރައުޔު ބުނެ އެވެ. އަދި ބައެއް އަހަރުތަކުގައި، އަންގާރަ ވިލޭރޭ، ފަހު ދިހައިގައި ދެފަހަރު ތަކުރާރުވެދާނެ ކަމަށާއި، އޭރުން ބަލަންޖެހޭނީ އޮނަހިރި ޢަދަދުގެ ރެއަށް ކަމަށް ވެސް މި ރައުޔު ބުނެ އެވެ.\n7. އެއީ ދުނިޔޭގެ ބިމަށް ގިނިހިލަ ނުވެއްޓޭ ރެ އެވެ.\nލައިލަތުލް ޤަދުރި ވިލޭރެއަކީ، ދުނިޔޭގެ ބިމަށް ގިނިހިލަ ނުވެއްޓޭ ރޭ ކަމަށް ބުނާ ރައުޔެއް ވެސް ވެ އެވެ. ކޮންމެ ދުވަހަކު އެތައް ހާސް ގިނިހިލައެއް ދުނިޔޭގެ ޖައްވުގެ ތެރެއަށްވަދެ، ބިމަށް ވެއްޓެ އެވެ. ބައެއް ގިނިހިލަތައް ބިމާ ހަމައަށް ވާޞިލުވުމުގެ ކުރިން އަނދައިހުލިވެ އެވެ. ބައެއް ގިނިހިލަތައް ބިމާހަމައަށް ވާޞިލުވެ، ބައެއް ފަހަރު ބޮޑެތި ގެއްލުންތައް ވެސް ލިބިފައިވެ އެވެ. މިރައުޔުގެ މަޞްދަރަކީ، އަލްޤަދުރި ސޫރަތުގެ ފަހު އާޔަތާއި، ލައިލަތުލް ޤަދުރި ވިލޭރޭ ބިމަށް ގިނިހިލައެއް ނުވެއްޓޭނެ ކަމަށް އޮންނަ ޙަދީޘްފުޅާއި، އަދި ނާސާއަށް ނިސްބަތްކުރެވޭ ހޯދުމެކެވެ. މި ރައުޔުގެ އަހުލުވެރިން ބުނަނީ، ލައިލަތުލް ޤަދުރި ވިލޭރޭ ދުނިޔޭގެ ބިމަށް ގިނިހިލައެއް ނުވެއްޓޭކަން، މީގެ 10 ވަރަކަށް އަހަރު ކުރިއްސުރެ ނާސާއަށް ވަނީ އެނގިފައި ކަމަށެވެ. ނަމަވެސް މިކަމުގެ ޙަޤީޤަތް ހޯދުމަށްޓަކައި ކުރި ތަޙުޤީޤުތަކުން ވަނީ މިކަން ކަށަވަރު ނުކުރެވިފަ އެވެ. ނާސާއިން އެފަދަ ހޯދުމެއް ހޯދާފައިވާކަން ކަށަވަރުވާނެ ޞައްޙަ މަޞްދަރެއް މިހާތަނަށް ފެނިފައިނުވާކަން މިތާނގައި ފާހަގަކުރަމެވެ.\nނަންގަނެވިދިޔައީ، ލައިލަތުލް ޤަދުރި ވިލޭރެއަކީ ކިތައްވަނަ ރޭ ކަން ބުނެދޭ ބައެއް ރައުޔުތަކެވެ. ގިނަ ޢިލްމުވެރިން އިރުޝާދު ދެއްވަނީ، އެ ރޭ ޙާޞިލުކުރަން އެދޭ ނަމަ، ރަމަޟާން މަހުގެ ފަހުދިހައިގެ ހުރިހައި ރެއެއްގައި އެކަމަށް އެދިގެން މަސައްކަތްކުރުމަށެވެ.


ސާއިދު އިތުރު ތަމްރީނަށް ޖެމެއިކާއަށް ފުރަނީ\nމި ފުރުސަތު ސާއިދު އަށް ހޯދައި ދިނީ އެމްއޯސީން\nސާއިދު ޖެމެއިކާ އަށް ދަނީ އައިއޭއޭއެފްގެ ސްކޮލަޝިޕްގައި\n15 ޖެނުއަރީ 2017 | އާދީއްތަ 03:47\nރާއްޖޭގެ ބާރު ދުވުންތެރިޔާ ހަސަން ސާއިދު\nއިންޓަނޭޝަނަލް އެސޯސިއޭޝަން އޮފް އެތުލެޓިކްސް ފެޑަރޭޝަން (އައިއޭއޭއެފް)ގެ ސްކޮލަޝިޕެއްގައި އަނެއްކާވެސް ރާއްޖޭގެ އެންމެ ބާރު ދުވުންތެރިޔާ ހަސަން ސާއިދު ޖެމެއިކާއަށް ފުރަން ހަމަޖެހިއްޖެ އެވެ.\nދުނިޔޭގެ އެންމެ ވަރުގަދަ އެއް ތަމްރީން ސެންޓަރު ކަމަށްވާ ޖެމެއިކާގެ ހައި ޕާފޯމަންސް ސެންޓަރުގައި 2012 ވަނަ އަހަރުން ފެށިގެން ތަމްރީން ހަދަމުން އަންނަ ސާއިދުއަށް މި ސެންޓަރުން ފުރަތަމަ ފުރުސަތު ހޯދައިދިނީ މޯލްޑިވްސް އޮލިމްޕިކް ކޮމެޓީ އިން ނެވެ. އެއަށް ފަހު ވޭތުވެދިޔަ ހަތަރު އަހަރު އޭނާ ތަމްރީންތައް ފުރިހަމަކޮށްފައި ވަނީ އައިއޭއޭއެފްގެ ސްކޮލަޝިޕްގެ ތެރެއިންނެވެ.\n2015 ވަނަ އަހަރުގެ އިންޑިއަން އޯޝަން އައިލެންޑް ގޭމްސްގައި ރާއްޖެ އަށް 100 މީޓަރު ދުވުމުން ރަން މެޑަލް ހޯދައިދިން ސާއިދު ވަނީ އެ ގޭމްސްގެ 200 މީޓަރު ދުވުމުންނާއި މި އަހަރުގެ ސައުތު އޭޝިއަން ގޭމްސްގެ 100 މީޓަރު އަދި 200 މީޓަރު ދުވުމުން ރިހި މެޑަލް ހޯދައިފަ އެވެ. ދުނިޔޭގެ އެންމެ ބޮޑު ކުޅިވަރު ހަރަކާތް ކަމަށްވާ އޮލިމްޕިކް ގޭމްސްގެ ޕްރިލިމިނަރީ ބުރު ފަހަނައަޅައި އެއްވަނަ ބުރުގައި މިދިޔަ އަހަރު ސާއިދު ވަނީ ވާދަކޮށްފަ އެވެ.\nއެތްލެޓިކްސް އިން ގައުމީ ގިނަ ރެކޯޑުތަކެއް އާކޮށްފައިވާ ސާއިދު ވަނީ ދެކުނު ކޮރެއާގައި ކުރިއަށްދިޔަ އޭޝިއަން ގޭމްސްގެ 100 މީޓަރު ދުވުމުގެ ސެމީ ފައިނަލުގައި ވެސް ވާދަކޮށްފަ އެވެ.\nއާ އަހަރުގެ ސްކޮލަޝިޕަށް ފުރަން ތައްޔާރުވަމުންދާއިރު ސާއިދު ބުނީ އޭނާގެ އަމާޒަކީ މިދިޔަ އަހަރަށް ވުރެން ގިނަ ކާމިޔާބުތަކެއް މިއަހަރު ހޯދުން ކަމަށާއި ގައުމަށް ރީތި ނަން ހޯދުމަށް މިއަހަރު ވެސް މަސައްކަތް ކުރާނެ ކަމަށެވެ.\nޖެމެއިކާގައި ފަށާ ޓްރެއިނިން ސްކޮލަޝިޕްގައި ބައިވެރިވުމަށް ސާއިދު ޖެނުއަރީ މަހުގެ 20 ވަނަ ދުވަހު ފުރުމަށް ހަމަޖެހިފައިވާއިރު ބާރު މި އަހަރުގެ އެތްލެޓިކްސް ސީޒަން ނިމެންދެން އޭނާ ޖެމެއިކާގައި މަޑުކުރާނެ އެވެ.\n13 ޖޫން 2018 | ބުދަ 06:44\nދެން އަނެއްކާވެސް މެޑަލްއަކާއި ޑަބަލް ޕްރޮމޯޝަން ދޭނީ. މަސައްކަތާ ގުޅޭ ކަމެއް އެނގެނީއެއް ނޫން. ދެން ދުވަސް ކޮޅަކުން ޖެނެރަލަކަށް. މިވަރުންވެސް ސިފައިންނޭ ކިޔަންވީ. މަވެސް ސަރުކާރުގަ އުޅެމުން ދަރިން ހޯދައި، ފަތައި، ދުވެ، ޤުރުއާންވެސް ކިޔަވަން. އެެކަމަކު އެއިން ކަމަކުން ލިބޭ ސަނަދަކަށް ނުވަތަ ކަރުދާހަކަށް މަޤާމެއް ޕރޮމޯޝަނެއް ނުލިބޭ. ސިފައިންނާއި ފުލުހުން އަމިއްލައަށް ކުރާ ކަންކަމަށް ވަކި މަޤާމާއި ޕްރޮމޯޝަނާއި ރައްޔިތުންގެ ފައިސާ ދިނުމަކީ ކޮރަޕްޝަން ނޫންތަ؟


Dhoonithah maraali mahsala balan govaalaifi\nދޫނިތައް މަރާލި މައްސަލަ ބަލަން ގޮވާލައިފި\nފިޝަރީޒް މިނިސްޓްރީން މަރާލާފައި ދޫނިތައް\nގަވާއިދާ ހިލާފަށް ރާއްޖެ އެތެރެކުރިކަމަށް ބުނެ ގިނަ އަދަދެއްގެ ދޫނި ތަކެއް މަރާލި މައްސަލަ ބަލަން ރައްޔިތުންގެ މަޖިލީހުގެ މެމްބަރުން ގޮވާލައްވައިފި އެވެ.\nމަޖިލީހުގެ މެމްބަރުން މިފަދައިން ގޮވާލެއްވީ ސަރުކާރުގެ ފަރާތުން، މަކުނުދޫ ދާއިރާގެ މެންބަރު މުހައްމަދު ރާއީ ހުށަހަޅުއްވާފައިވާ، ނެތިދިޔުމުގެ ބިރުހީވެފައިވާ ދިރޭ ތަކެތީގެ ބައިނަލްއަގުވާމީ ވިޔަފާރިކުރުމުގެ ބިލަށް މިއަދު މަޖިލީހުގައި ކުރި ބަހުސްގެ ތެރެއިން އެވެ.\nއެ ދޫނިތައް ދޫނިތައް ރާއްޖެ އެތެރެ ކޮށްފައި ވަނީ އެ މަސައްކަތް ކުރާ ޕެޓްމާސް ކިޔާ ކުންފުންޏަކުންނެވެ. ދޫނިތައް ނައްތާލާފައިވަނީ އެއާޕޯޓުން ދޫނިތައް ހިފަހައްޓާފައިވާ މައްސަލަ ސިވިލް ކޯޓާއި ރައްޔިތުންގެ މަޖިލީހަށް ހުށަހަޅާފައި ވަނިކޮށެވެ. ޕެޓްމާސްއިން ބުނާ ގޮތުގައި އެ ދޫނިތައް އެތެރެކުރިއިރު އެއީ ރާއްޖެއަށް އެތެރެކުރުން ހުއްދަ ދޫނި ތަކެއް ނޫނެވެ. ނަމަވެސް ފަހުން ގަވައިދަށް ގެނައި ބަދަލަކުުން އެ ދޫނިތައް އެތެރެކުރަން ހުއްދަ އޮތް ކަމަށްވެސް އެ ކުންފުނިން ބުނެއެވެ.\nމިއަދު މަޖިލީހުގައި މަކުނުދޫ ދާއިރާގެ އެމްޑީޕީ މެމްބަރު ރާއީ ވިދާޅުވި ދޫނިތައް މަރާލުމަކީ ރާއްޖޭގެ މޫނުމައްޗަށް ލިބުނު ހުތުރެއް ކަމަށެވެ.\nރާއީ ވިދާޅުވީ ރާއްޖެއަށް އެކި މޫސުމުގައި ހިޖުރަކުރާ ދޫނިތައް ހިމާޔަތްކޮށް އެ ދޫނިތަކަށް ގޯނާ ނުކުރުމަށް އިދާރާތަކުން ގޮވާލަމުންދާ އިރު ދޫނިތައް މަރާލުމުން ކުރިން ދައްކަމުންއައި ވާހަކަތައް ދެކޮޅު ނުޖެހޭ ކަމަށެވެ.\nމަކުނުދޫ ދާއިރާގެ އެމްޑީޕީ މެންބަރުން ރާއީ: ދޫނިތައް މަރާލި މައްސަލަ ބަލަން ގޮވާލެއްވި -- ފޮޓޯ: މަޖިލިސް\nއެހެންކަމުން މިކަން ހިނގައިދިޔަ ގޮތް ބަލައި ކަމާ ބެހޭ މިނިސްޓްރީން ރިޕޯޓެއް ތައްޔަރުކުރަން އޭނާ ގޮވާލެއްވި އެވެ.\nރާއީ ތުހުމަތުކުރައްވާ ގޮތުގައި ދޫނިފަދަ ދިރޭ ތަކެތީގެ ބާވަތްތައް ރާއްޖެއަށް އެތެެރެކުރުމާ ބެހޭ ގަވައިދުތައް ހެދިފައި ހުރި އިރު ވެސް އެފަދަ ޕޮލިސީތައް ހަދަން ތިބޭ ބޭފުޅުންގެ މަސްލަހަތު މިފަދަ ވިޔަފާރިތަކުގައި ޝާމިލުވެ އެވެ.\nމަޑުއްވަރީ ދާއިރާގެ މެމްބަރު އާދަމް ޝަރީފް: ދޫނިތައް މަރާލުން ކުށްވެރިކުރެއްވި --- ފޮޓޯ: މަޖިލިސް\nމަޑުއްވަރީ ދާއިރާގެ މެމްބަރު އާދަމް ޝަރީފް ވެސް ވަނި ދޫނިތައް މަރާލުމާ ދެކޮޅަން ނުކުންނަވައިފަ އެވެ.\nއޭނާ ވިދާޅުވީ ދޫނިތައް މަރާލުމަކ ސީރިއަސް މައްސަލައެއް ކަމަށާއި އަދި އާދައިގެ މައްސަލައެއްގެ ގޮތުގައި ބަލައި ދޫކޮށްލައިގެން ނުވާނެ ކަމަށެވެ.\nހަަމަ އެހެންމެ ދިރޭ ތަކެއްޗަށް އޯގާތެރިވުމަކީ ދީން ވެސް ބާރުއަޅާ ކަމަކަށްވާ އިރު ކުއްލިއަކަށް އެހާ ގިނަ ދޫނިތަކެއް މަރާލުމަކި ރައްޔިތުންގެ ހިތުގައި ކަންބޮޑުވުން އުފެދޭނެ ކަމެއް ކަމަށެވެ. އަދި ދޫނިތައް މަރާލުމަށް ސަރުކާރުން ދިން އިރުޝާދުގެ ސަބަބުން ރައްޔިތުންނަށް އިތުރަށް އޮޅުން އަރާނެ ކަމަށެވެ.\nއޭނާ ވިދާޅުވީ ހާއްސަކޮށް މިއަދު ރާއްޖޭގެ ޒުވާނުން މި މައްސަލަ ތިމާވެށީ ސީރިއަސް މައްސަލައެއްގެ ގޮތުގައި ނަގާ ކަމަށާއި އަދި މިފަދަ ކަންކަން ހިނގުމުން ސަރުކާރުން މީގެ ކުރިން އެކުލަވާލައިފައިވާ ގާނޫނުތަކާ ގަވައިދުތައް އިތުރަށް ބަލައި މަޖިލީހުން ދިރާސާ ކުރަން ޖެހޭ ކަމަށެވެ.\n"އަދި ހަމަ އެއާއެކު އަޅުގަނޑު ގަބޫލުކުރަން މިއީ ސީރިއަސް މައްސަލައެއްގެ ގޮތުގައި މަޖިލީހުންވެސް ބަލަން ޖެހޭ ކަމެއް" އާދަމް ޝަރީފް ވިދާޅުވި އެވެ.\nރައްޔިތުންގެ މަޖިލިސް ތިމާވެށި އާދަމް ޝަރީފު އުމަރު\nފުލުސް ސެކިއުރިޓީ ފެއިލްވުމުން އެޅި ފިޔަވަޅު ބަލަނީ\nޔޯގާއާ ގުޅޭ ސިޓީގެ މައްސަލަ ބަލަން އެދިއްޖެ\nމުދަލުގެ އަގުހެޔޮ ކުރަން ގޮވާލި ހުށަހެޅުން ބަލައި ނުގަތް\nރަސޫލާއަށް ފުރައްސާރަކުރުމުން ހުށަހެޅި ކުއްލި މައްސަލަ ބޭރުކޮށްލައިފި


Marine discovery center raajjeygai hulhuvanee | Mihaaru\nޚަބަރު / ރާއްޖެ-ތައިލެންޑް\nމެރިން ޑިސްކަވަރީ ސެންޓަރު ރާއްޖޭގައި ހުޅުވަނީ\nތައިލެންޑްގެ ފީފީ އައިލެންޑްގައި އިއްޔެ ހުޅުވި މެރިން ޑިސްކަވަރީ ސެންޓަރު. - ފޮޓޯ: މިހާރު\n17 މެއި 2018 - 11:50\nތައިލެންޑްގެ ފީފީ އައިލެންޑްގައި އިއްޔެ ހުޅުވި މެރިން ޑިސްކަވަރީ ސެންޓަރާއެކު، މި އަހަރުގެ ފަހުކޮޅު، އެނބޫދޫ ފިނޮޅުގައި ވެސް އެފަދަ ސެންޓަރެއް ހުޅުވަން ތައްޔާރުވެއްޖެ އެވެ.\nދުނިޔޭގެ މަޝްހޫރު ކުންފުނި ސިން އެސްޓޭޓް އިން އިއްޔެ ހުޅުވި މެރިން ޑިސްކަވަރީ ސެންޓަރުގެ އެންމެ ބޮޑު ބޭނުމަކީ ކަނޑުގެ ދިރުންތަކާ ގުޅޭ މައުލޫމާތު ޓޫރިސްޓުންނަށް ދީ ހޭލުންތެރި ކުރުވުމެވެ. އަދި ކަނޑުގެ ދިރުންތަކުގެ މުހިންމުކަން ވެސް މި ސެންޓަރުން އާންމުންނަށް ކިޔައިދޭނެ އެވެ.\nމެރިން ޑިސްކަވަރީ ސެންޓަރުގައި ހުންނަ މިޔަރު ޓޭންކު. - ފޮޓޯ: މިހާރު\nފީފީ އައިލެންޑް ވިލެޖްގެ ގޮނޑުދޮށް ކައިރީގައި ހުޅުވި ސެންޓަރުގައި މިޔަރަށް ކާން ދީ ބެލެހެއްޓުމަށް 10 ފޫޓެއްހާ ބޮޑުމިނުގެ ޓޭންކެއް ބަހައްޓާފައިވެ އެވެ. ސެންޓަރުގެ އޮފިޝަލަކު ބުނީ އެއީ ފީފީ އައިލެންޑް ވިލެޖްގެ މަސްވެރިންތަކެއް ބޭނި މިޔަރުތަކެއް ކަމަށެވެ.\nމެރިން ޑިސްކަވަރީ ސެންޓަރުން ކުރާ ކަމަކީ މިޔަރަށް ކާން ދީ ބޮޑު ކުރުމަށް ފަހު ކަނޑަށް ދޫކުރުމެވެ. އެތަނުން ހައެއްކަ މިޔަރު ވަނީ ކަނޑަށް ދޫކޮށްލައިފަ އެވެ.\nމަސްވެރިއަކު ބޭނި މިޔަރެއް މޫދަށް ދޫކޮށްލަނީ. -- ފޮޓޯ: މިހާރު\nމީގެއިތުރުން މެރިން ޑިސްކަވަރީ ސެންޓަރުގައި ވަނީ ކުދި ކުދި ކްލައުން ފިޝްއަށް ކާން ދީ ބޮޑު ކުރުމަށް ހާއްސަ ޓޭންކުތަކެއް ބަހައްޓައިފަ އެވެ. ސެންޓަރުގެ އޮފިޝަލަކު ވިދާޅުވި ގޮތުގައި އެ މަސްތަކަށް ވެސް ވަކި ވަރަކަށް ކާން ދީ ބޮޑު ކުރުމަށް ފަހު، ކަނޑަށް ދޫކޮށްލުމަށް ވަނީ ހަމަޖެހިފަ އެވެ.\nސެންޓަރުގައި ވަނީ ކްލައުން ފިޝް އާއި އެކި ބާވަތުގެ މިޔަރުތަކާއި ކަނޑުގެ ދިރުންތަކާ ބެހޭ ތަފާތު މައުލޫމާތުތައް ފެންނަން ހުންނާނެހެން ބަހައްޓައިފަ އެވެ. އަދި ފީފީ އައިލެންޑްގައި ޓޫރިސްޓުންނަށް މަގުބޫލު ތަފާތު މަންޒިލްތަކުގެ ތަފްސީލްތައް ބެލޭނެ އިންތިޒާމު ވަނީ ހަމަޖައްސައިފަ އެވެ.\nސިންހަ ސްޓޭޓްގެ ޗީފް ހޮސްޕިޓަލިޓީ އޮފިސަރު ޑާކް ކީ ކޫޕާ ވިދާޅުވީ އެ ކުންފުނީގެ އެންމެ ބޮޑު އަމާޒަކީ އާންމުންނަށް ކަނޑުގެ ދިރުންތަކާ ބެހޭ މައުލޫމާތު ފޯރުކޮށް ދިނުން ކަމަށެވެ.\nމެރިން ޑިސްކަވަރީ ސެންޓަރަށް އިއްޔެ ބަޔަކު ކުރި ޒިޔާރަތުގެ ތެރެއިން. - ފޮޓޯ: މިހާރު\nއެގޮތުން ކްލައުން ފިޝް އާއި ކަނޑުގައި މިޔަރު އުޅޭ ގޮތާއި އާންމުންގެ ފަރާތުން ކަނޑުގެ ދިރުންތަކަށް ލިބޭ ގެއްލުންތައް ސެންޓަރުން ކިޔައިދިނުމަށް ހަމަޖެހިފައިވާ ކަމަށް ވެސް އޭނާ ވިދާޅުވި އެވެ.\nއޭނާ ވިދާޅުވީ ތައިލެންޑްގައި ހުޅުވި ސެންޓަރަށް ވުރެ، ރާއްޖޭގައި ހުޅުވުމަށް ހަމަޖެހިފައިވާ މެރިން ޑިސްކަވަރީ ސެންޓަރު ބޮޑުވާނެ ކަމަށެވެ. އަދި ސެންޓަރު ގާއިމުކުރުމަށް މެރިން ބައިލޮޖިސްޓުން ރާއްޖެ އަށް ދަތުރުތަކެއް ކުރި ކަމަށް ވެސް އޭނާ ވިދާޅުވި އެވެ.\n"ރާއްޖޭގެ ތިމާވެށި ވަރަށް ރީތި، ވަރަށް ތަފާތު. ހާއްސަކޮށް ކަނޑުގެ އަޑި،" އޭނާ ވިދާޅުވި އެވެ.\nމެރިން ޑިސްކަވަރީ ސެންޓަރުގެ އިސްވެރިންނާއި ފީފީ ވިލެޖްގެ އިސްވެރިން ސްކޫލް ކުދިންނާއެކު ސެންޓަރު ކުރިމަތީގައި ފޮޓޯއަކަށް ހުއްޓިގެން. --ފޮޓޯ: މިހާރު\nއޭނާ ވިދާޅުވި ގޮތުގައި ކަނޑުގެ ދިރުންތަކަށް ގެއްލުންވަމުން އަންނަކަން އާންމުންނަށް ކިޔައިދީ، ކަނޑުގެ ދިރުންތައް ހިމާޔަތް ކުރަން އެ ކުންފުނިން މަސައްކަތްކުރަނީ އަންނަން އޮތް ޖީލުތަކަށް މިކަމުގެ ފައިދާ ހޯދައި ދިނުމަށެވެ.\nޓޫރިސްޓުންގެ މެދުގައި މަގުބޫލު މަންޒިލެއް ކަމަށްވާ ޔޫން އައިލެންޑް ކައިރީ ހައްދަމުން އަންނަ މުރަކަތައް ބަލައިލުމުގެ ފުރުސަތު ތައިލެންޑްގައި މެރިން ޑިސްކަވަރީ ސެންޓަރު ހުޅުވުމުގެ ކުރިން ލިބިފައިވެ އެވެ. މުރަކަ އާލާކުރުމުގެ ބޭނުމުގައި އެ ރަށް އޮންނަނީ ޓޫރިސްޓުންނަށް ނުދެވޭ ގޮތަށް ބަންދުކޮށްފަ އެވެ.\nރާއްޖޭގެ ފަރުތަކޭ އެއްގޮތަށް، ފިފީ އައިލެންޑްގެ ފަރުތައް ވެސް ޓޫރިސްޓުންގެ މެދުގައި މަގުބޫލެވެ. އެކަމަކު، ޓޫރިސްޓުންގެ އަމަލުތަކުގެ ސަބަބުން ފަރުތައް ހަލާކުވަމުން އަންނާތީ ސިން އެސްޓޭޓް އަންނަނީ ކަންބޮޑުވުން ފާޅުކުރަމުންނެވެ.\nކަނޑުގެ ދިރުންތަކާ ބެހޭ މައުލޫމާތާއި ކަނޑުގެ ދިރުންތަކަށް ކުރާ ނޭދެވޭ އަސަރުތައް އާންމުންނަށް އޮޅުން ފިލުވައި ދިނުމުގެ ބޭނުމުގައި ދުނިޔޭގެ އެކިއެކިކޮޅުތަކުގައި އަންނަނީ މެރިން ޑިސްކަވަރީ ސެންޓަރުތައް ގާއިމުކުރަމުންނެވެ. ތައިލެންޑްގެ އިތުރުން މޮރިޝަސް އާއި ފިޖީގައި ވެސް މީގެ ސެންޓަރުތައް ހުރެ އެވެ.\nތައިލެންޑު ރާއްޖެ-ތައިލެންޑް ތިމާވެށި ފަރުތައް\n3 ކޮމެންޓް,9ރިއެކްޝަންސް\nފަޅު ހިއްކާ ފަރުހަލާކުކޮށްފަ ދެންވެސް ހަމަ އޮޅުވާލުމެވެ.\nތަންކޮޅެއް ކިޔާހިއްވާލާ ކަހަލަ ކޮމެންޓެއް ކޮށްބަލަ. ކޮންމެ ކަމެއްގެ ތެރެޔަށް ޕޮލިޓިކްސް ވެއްދީމަ މަނިކުބެމެން ލޮލުން އަންނަނީ ފެން އަންނަ ރުޅިއަކުން\nހަލާކުކޮށްފަ ދެންވެސް ހަމަ އޮޅުވާލުމެވެ. މަގޭ ކޮމެންޓު ކިޔާލުމުން އެނގޭނެ މަގޭގައިގައި އިސްތަށި ފަޅާފައިވާ ވަރު..... މަށަކީ ބޮލިޓިކަސް މީހެއްނޫން.... ނަމަވެސް ކޯޑިނޭޓަރ ބެއްޔާ މެންއަތުން އެއްޗެއްލިބޭ...އެބެއްޔާ މެންގެ ޑިޔުޓީއަކީ ކޮމެންުޓު ކުރުން އެހެންވެ އެމީސްމީހުންގެ ފަރާތުން ކުރަންޖެހޭ ކަމެއްގެ ގޮތުގައި މީތި މިނަގަނީ....


ހިޖާމާ ޖެހުން: ގިނަ ބައަކަށް އިހްމާލުވެވޭ، ހުރިހާ ގޮތަކުން ފައިދާ ބޮޑު ސުންނަތެއް!\nހިޖާމާ ޖެހުމަކީ އަދިވެސް ގިނަ ބައަކަށް އިހްމާލްވެވިފައިވާ އެހެން ނަމަވެސް ހުރިހާ ގޮތަކުންވެސް ވަރަށް ފައިދާހުރި ސުންނަތެކެވެ! ހިޖާމާ ޖެހުމަކީ ހަށިގަނޑުގައި ހުންނަ ޝައިޠޯނީ ނަޖިސް ލޭތައް ހަށިގަނޑުން ބޭރުކުރެވޭ ކަމެކެވެ. މީގެ އިތުރުން ޑޮކްޓަރީ ބޭހުް ޝިފާ ނުލިބޭ ވަރަށް ބަލިތަކަށް ޝިފާވެސް ލިބޭކަމެކެވެ. ޚަރަދުގެ ގޮތުން ބަލައިފިނަމަ ކުޑަ ޚަރަދަކުން ގިނަ ފައިދާތަކެއް ޙާޞިލުކުރެވޭ ކަމެކެވެ.\n"ތިމަން ކަލޭފާނު އިސްރާ ކުރެވުނު ރޭ، އޭ މުޙައްމަދުއެވެ! ކަލޭގެފާނުގެ އުންމަތަށް ހިޖާމާ ޖެހުމަށް އަމުރުކުރައްވާށެވެ!" މިހެން ވިދާޅުނުވާ މަލާއިކަތް ބޭކަލެއް ތިމަންކަލޭފާނާއި ބައްދަލެއް ނުވެއެވެ."\n"ހިޖާމާ ޖެހުމަކީ އެންމެ ގިނަ ބަލިތަކަށް ޝިފާ ލިބޭ ފަރުވާ" ކަމާއި ފުރަގަހުކަރަށް/ކަނދުރާއަށް ޙިމާޖާ ޖެހުމަކީ 72 ބައްޔަކަށް ޝިފާ ލިބޭ ފަރުވާއެއް" ކަންވެސް ޙަދީޘްފުޅުން އެނގެން އެބައޮތެވެ. އަދި ހިޖާމާ ޖެހުމަކީ ލޯއަލިވާ ކަމެއް ކަމަސްވެސް ޙަދީޘްފުޅުގައި އައިސްފައިވެއެވެ.\nރާއްޖޭގައި ހިޖާމާ ޖެހުމުގެ ޚިދުމަތް ފުޅައުވެ ކުރިއަރާފައިވާއިރު އެންމެ ޒަމާނީ ވަސީލަތްތައް ބޭނުންކޮށްގެން އެންމެ ޒަމާނީ ފެންވަރުގައި އެންމެ ރައްކައުތެރިކަމާއެކު ޚިދުމަތްދޭ އެއް މަރުކަޒަކީ "ފަޒީސް ޙިޖާމާ"އެވެ. އެތަނުން އަންނަނީ "ވެޓްކަޕިންގ އާ "ޑްރައިކަޕިން"ގެ ޚިދުމަތް ދެމުންނެވެ.\nފަޒީ ހިޖާމާއިން ޚިދުމަތް ހޯދި ބައެއް މީހުން ބުނެފައިވަނީ، ދަރިން ނުލިބުން، މައިގްރޭން، ސިކުނޑީގެ ބަލިތައް، އައްސިވުން ފަދަ ވަރަށް ދިގު މުއްދަތެއްގައި ވަރަށް ބޮޑު ޚަރަދުކޮށްގެން އެމީހުން ފަރުވާ ކުރަމުން އައި ބަލިތަކަށް ހިޖާމާ ޖެހުމުން ކުރު މުއްދަތެއްގައި ޝިފާ ލިބިފައިވާ ކަމަށެވެ.


Haveeru Online - އެފްއޭ ކަޕް:\nބީޖީ ކޮޅަށް ހުރަ އިން ނުވަ ލަނޑު ޖަހައިފި\nHaveeru Online: February 14, 2016 19:31\nހަވީރު ޑެއިލީ، 20 ޖުލައި 2011 00:00\nހުރާގެ ތަޖުރިބާކާރު ފޯވާޑް މާސޭ: އޭނާ އިއްޔެގެ މެޗުގައި ލަނޑެއް ޖެހި. --ފޮޓޯ: އަހުމަދު މުޖުތަބާ\nމި އަހަރުގެ އެފްއޭ ކަޕުގެ ފުރަތަމަ މެޗުގައި ބީޖީ ސްޕޯޓްސް އަތުން 9- 1 އިން ކ. ހުރާ ހުއްރިއްޔާ ސްޕޯޓްސް ކްލަބް އިއްޔެ މޮޅުވެއްޖެ އެވެ.\nޓާފް ދަނޑުގައި ކުޅުނު މެޗުގައި ދެ ވަނަ ޑިވިޝަނުގެ ޗެމްޕިއަން ހުރާގެ ހުސެއިން ލިއުޝާދު ވަނީ ހެޓްރިކް ހަދައިފަ އެވެ. ހުސްނީ އަބްދުއްރަހްމާން ދެ ލަނޑު ޖެހިއިރު ހުރަ އަށް ދެން ލަނޑު ޖަހައިދިނީ ގައުމީ ޓީމުގެ ކުރީގެ ފޯވާޑް މައުސޫމް އަބްދުލް ގަފޫރު (މާސޭ) އާއި މުހައްމަދު ފިރުޝާން އާއި އަހުމަދު ނައުޝާދު އަދި މުހައްމަދު ތަސްނީމެވެ. ބީޖީގެ ހަމައެކަނި ލަނޑު ޖަހައިދިނީ ނާޒިމް އަލީ އެވެ.\nކުއާޓަ ފައިނަލްގެ މެޗުތައް ފަށާނީ ރޯދައިގެ ފަހުން ސެޕްޓެމްބަރު 29 ގަ އެވެ. ޗެމްޕިއަން ޓީމަށް އޭއެފްސީ ކަޕުން ޖާގަ ލިބޭ މުބާރާތުގެ ފައިނަލް މެޗު އޮންނަނީ އޮކްޓޯބަރު 31 ގަ އެވެ. ދެ ވަނަ ބުރުން ފެށިގެން މުބާރާތުގެ މެޗުތައް ކުޅޭނީ ގަލޮޅު ދަނޑުގަ އެވެ. މުބާރާތުގެ ކުއާޓާ ފައިނަލުގެ ފުރަތަމަ މެޗުގައި ނިއު ކުޅެން ޖެހޭނީ ދެ ވަނަ ބުރުގައި އީގަލްސް އާއި ފުރަތަމަ ބުރުން ކޮލިފައިވެގެން އަންނަ ޓީމަކާ ކުޅެ މޮޅުވާ ޓީމަކާ އެވެ. ދެ ވަނަ ކުއާޓަގައި ކުޅޭނީ ވިޔަންސާ އާއި ވީބީ ސްޕޯޓްސް އެވެ. އެހެންކަމުން ފުރަތަމަ ސެމީ ފައިނަލުގައި ނިއު އާއި ވީބީ ކުޅެން ޖެހުމުގެ ފުރުސަތު އެބައޮތެވެ. މިދިޔަ އަހަރުގެ ސެމީގައި މި ދެ ޓީމު ކުޅުނު މެޗު ނިއު 2-0އިން ކުރީގައި އޮއްވާ 78 ވަނަ މިނެޓުގައި ހުއްޓާލީ ސަޕޯޓަރުންގެ ހަމަނުޖެހުމާ ގުޅިގެންނެވެ. އެ މެޗުގެ ބާކީބައި ފުރިހަމަކުރެވިފައެއް ނުވެ އެވެ. އެހެންކަމުން ޑިސިޕްލިނަރީ ކޮމެޓީން ނިންމީ އެ މެޗުން ނިއު މޮޅުވި ކަމަށެވެ.\nކުއާޓާ ފައިނަލުގެ ތިން ވަނަ މެޗުގައި ކުޅޭނީ ވެލެންސިއާ އާއި މާޒިޔާ އެވެ. ހަތަރު ވަނަ ކުއާޓާގައި ވިކްޓަރީ ކުޅެން ޖެހޭނީ މުބާރާތުގެ އަށް ވަނަ މެޗުން މޮޅުވާ ޓީމަކާ އެވެ. އަށް ވަނަ މެޗުގައި ކުރިން ކުޅެން ހަމަޖެހިފައި އޮތީ އޭވައިއެލް އާއި ފުރަތަމަ ބުރުން މޮޅުވެގެން އަންނަ ޓީމެކެވެ. އެކަމަކު އޭވައިއެލް މުބާރާތުން ވަކިވުމުން ފުރަތަމަ ބުރުން ކޮލިފައިވެގެން އަންނަ ޓީމެއް ކުއާޓާގައި ކުޅެން ޖެހޭނީ ވިކްޓަރީއާ އެވެ.\nއިންޑިއާގެ ސްޕެޝަލިސްޓް ޑޮކްޓަރުން 77 ދިވެހިންނަށް ފަރުވާދީފި 15 mins ago\nއެސްޓީއޯގެ އަހަރީ ޕްރޮމޯޝަންގެ ނަސީބުވެރިން ހޮވައިފި\nއަބްދުﷲ ގާޒީ ފެމިލީ ކޯޓަށް ބަދަލުކުރަން އުޅޭ ކަމުގެ އަޑުތަކެއް\nއިމްރާންގެ ޝަރީއަތުގެ ފަހު އަޑުއެހުން މާދަމާ ބާއްވަން ނިންމައިފި\nފެމިލީ ކޯޓުގެ އިސްގާޒީގެ މައްސަލައެއް ޖޭއެސްސީން ބަލަން ފަށައިފި\nވައި މަޑުވެ، ގައްބެ ކޮލަމާފުއްޓަށް ލަސް ދަތުރެއް\nއެންމެ ފަހު ކަމަކަށް ޝައިހާ ބޭނުންވީ މަންމަ ގާތުގައި ނިދާލަން\nވަގުތުން: ރާއްޖެ3-4ނޭޕާލް\n"ގޮވާ އެތި" ފެނުނީ ލޮރީއެއްގެ ދަށުގައި ބާއްވާފައި އޮއްވައި\nވަގުތުން: އިންޑިއާ3-2ރާއްޖެ\nރައީސް ޔާމީންގެ ހޫނު ހަމަލާތަކެއް ނަޝީދާއި ވަކީލުންނަށް\nރާއްޖެ އަށް 1.5 ބިލިއަން ޑޮލަރުގެ އެތެރެކުރިކަމުގެ ލިއުންތަކެއް!\nއަންހެނުން ސިއްރުކުރާ އާންމު ސިއްހީ މައްސަލައެއް


"Huvaa"2ge varugadha role thakakah Mua aa Azey!\n"ހުވާ"2ގެ ވަރުގަދަ ރޯލު ތަކަށް މުއާ އާއި އަޒޭ!\nއެ ދެ ފަންނާނުންގެ ޝޫޓިން ވެސް ފެށިގެން ކުރިޔަށްދަނީ\nފުރަތަމަ ސީޒަންގައި "ޒޯޔާ" ގެ ކެރެކްޓާއިން ފެނުން ނާއްކޮގެ ވެސް މުހިއްމު ރޯލެއް އިންނާނެ\nކ. މާލެ |7ނޮވެންބަރ 2019 | ބުރާސްފަތި 12:28 | 4,588\nމުއާ އާއި އަޒޭ - ރާއްޖެއެމްވީ\nމަޝްހޫރު ޑައިރެކްޓަރ ފާތިމަތު ނަހުލާ (ނަހޫ) ޑައިރެކްޓް ކުރަމުންދާ "ހުވާ" ސީޒަން ދޭއްގެ ވަރުގަދަ ރޯލު ތަކަކަށް ފިލްމީތަރި އަބްދުﷲ މުއާޒު (މުއާ) އާއި އަހުމަދު އަޒްމީލް (އަޒޭ) ހަމަޖައްސާފައިވާ ކަމަށް ނަހުލާ ބުނެފިއެވެ.\nރާއްޖެ އެމްވީއަށް މައުލުމާތު ދެމުން ނަހުލާ ބުނީ، ދެވަނަ ސީޒަންގެ ޝޫޓިން ބާރު ސްޕީޑްގައި ކުރިޔަށްދާ ކަމަށެވެ.\nއިތުރަށް ނަހުލާ ބުނީ، އަޒޭ އާއި މުއާގެ ޝޫޓިން ވެސް މިހާރު ފެށިގެން ކުރިޔަށްދާ ކަމަށާއި އެ ދެ ފަންނާނުން ވެސް އެ ސީޒަންގައި ފެނިގެންދާނީ ވަރަށް މުހިއްމު ރޯލު ތަކަކުން ކަމަށެވެ.\nމުއާ އާއި އަޒޭގެ އިތުރުން ފިލްމީތަރި ނާޝިދާ (ނާއްކޮ) ގެ ވެސް ބޮޑު ރޯލެއް "ހުވާ"ގެ ދެވަނަ ސީޒަންގައި ހިމެނޭ ކަމަށް ނަހޫ ވަނީ ފާހަގަކޮށްފައެވެ. "ހުވާ"ގެ ފުރަތަމަ ސީޒަން ގައި ވެސް ނާއްކޮ ފެނިގެންދިޔައެވެ. އޭގައި ފެނިގެންދިޔައީ "ޒޯޔާ" ގެ ކެރެކްޓަރ އިންނެވެ. ނަމަވެސް ނާއްކޮގެ މާ ގިނަ މަންޒަރުތަކެއް އެ ސީޒަންގައި ފެނިފައި ނުވާކަން ފާހަގަކޮށްލެވެއެވެ.\nނާއްކޮ ހުވާގެ މަންޒަރެއްގައި\nނަހޫ އިތުރަށް ބުނީ، ދެވަނަ ސީޒަން ފެށިގެންދާނީ ފުރަތަމަ ސީޒަން ނިމުނު ހިސާބަށް ގުޅިގެން ކަމަށާއި ސްކްރިޕްޓް ތައްޔާރު ކޮށްފައިވާނީ މީހުން އަޖައިބުވާފަދަ ގޮތަކަށް ކަމަށެވެ.\n"ހުވާ" ގެ ފުރަތަމަ ސީޒަން ގެ އެޕިސޯޑުތަކުގެ ދިގުމިން ކުރު ވެގެން ބައެއް މީހުން ވަނީ ޝަކުވާކޮށްފައެވެ. ނަހޫ ބުނަނީ ދެވަނަ ސީޒަންގެ އެޕިސޯޑެއްގެ ދިގުމިން ވިހި މިނިޓަށް ދިގުދެމިގެންދާނެ ކަމަށެވެ.\n"ހުވާ" ސީޒަން ދޭއްގެ މަންޒަރުތައް ނަގާނީ މާލެއާއި ހުޅުމާލޭގައެވެ. އެ ސީރީޒްގެ ފުރަތަމަ ސީޒަންގެ ބޮޑު ބައެއް ކ.ގުރައިދޫ ގައިވެސް ޝޫޓް ކޮށްފައިވެއެވެ.\nދިވެހި މުޖުތަމައުގައި އާންމުވެފައިވާ ގިނަ މައްސަލަތަކަކަށް އަލި އަޅުވައިލައިގެން ހަދާފައިވާ "ހުވާ" އަކީ ގިނަ ބައެއްގެ މެދުގައި މަގުބޫލުވެގެން ދިޔަ ސީރީޒެކެވެ. އަދި ބައިސްކޯފުން ފުރަތަމަ ސްޓްރީމްކުރަން ފެށި ފުރަތަމަ ވެބް ސީރީޒްކަން ވެސް ފާހަގަކޮށްލެވެއެވެ.\n"ހުވާ" ގެ ދެވަނަ ސީޒަންގެ ޝޫޓިން ފެށިގެން ފޯރީގައި ކުރިޔަށްދާއިރު އެ ސީޒަން ބެލުންތެރިންނާއި ހަމަޔަށް އަންނާނީ އަންނަ އަހަރުގެ ކުރީކޮޅުގައި ކަމަށް ނަހުލާ ބުނެއެވެ.


Malaysia Ge Rasgefaan Raskan Dhookohlehvee Russia Ge Reetheege Raanee Akahtakai - Vaguthu\nމެލޭޝިއާގެ ރަސްގެފާން ރަސްކަން ދޫކޮށްލެއްވީ ރަޝިއާގެ ރީތީގެ ރާނީއަކަށްޓަކައި!\nމެލޭޝިއާގެ ރަސްގެފާން ސުލްތާން މުހައްމަދު އިއްޔެ ރަސްކަމުން އިސްތިއުފާ ދެއްވީ ރަޝިއާގެ ރީތީގެ ރާނީގެ މަގާމު މީގެ ކުރިން ހޯދާފައިވާ ބޭކަނބަލަކާއި ކައިވެނި ބައްލަވައި ގަންނަވަން ވެގެން ކަމަށް ބައެއް މީޑިއާ ރިޕޯޓްތައް ބުނެފިއެވެ.\nމިއީ 1957 ވަނަ އަހަރު އިނގިރޭސީންގެ ކިބައިން މެލޭޝިއާ މިނިވަންވި ފަހުން އެގައުމުގެ ރަސްކަލަކު ރަސްކަމުން އިސްތިއުފާ ދެއްވި ފުރަތަމަ ފަހަރެވެ.\nރިޕޯޓްތައް ބުނާ ގޮތުގައި ރަސްގެފާން މުހައްމަދު ރަސްކަމުން އިސްތިއުފާ ދެއްވީ ރަޝިއާގެ ރީތީގެ ރާނީއަކާއި ކައިވެނި ބައްލަވައި ގަންނަވަން ކަން ރަސްމީކޮށް އެއްވެސް ފަރާތަކުން ކަށަވަރު ކޮށެއް ނުދެއެވެ. ނަމަވެސް މައުލޫމާތު އެނގޭ ބައެއް ފަރާތްތަކުން މީޑިއާ އާއި ހިއްސާކޮށްފައިވާ މައުލޫމާތައް ބަލާއިރު ރަސްގެފާން މުހައްމަދު އުޅުއްވަނީ ރަޝިއާގެ ރީތީގެ ރާނީއަކާއި ލޯބީގެ ގޮތުން ގުޅިގެންނެވެ.\nމެލޭޝިއާގެ ރަސްގެފާނަކު ގައުމުން ބޭރުގެ ބޭކަނބަލަކާއި ކައިވެނި ބައްލަވައިގެންނެވުމަކީ އެގައުމުގެ ޒަމާންވީ އާދަކާދަތަަކާއި ހިލާފު ކަމެކެވެ.\nމެލޭޝިއާގެ ރަސްކަން ކޮންމެ ފަސް އަހަރަކުން ބަދަލުވެއެވެ. މެލޭޝިއާގައި ރަސްކަން ކުރާ ހަތް ދަރިފަސްކޮޅެއް އޮވެއެވެ. ކޮންމެ ފަސް އަހަރަކުން އެއިން ކޮންމެވެސް އެއް ދަރިފަސްކޮޅެއްގެ ރަސްކަލަކު ރަސްކަމަށް އިސްވާނެއެވެ.\nރަސްގެފާން މުހައްމަދު ރަސްކަމަށް އިސްވީ 2016 ވަނަ އަހަރު އެވެ.\nޖެނުއަރީ 8, 2019 02:24\nދައުރު ނިމެންދެންވެސް މަޑެއް ނުކުރެވުނު ދޯ... ސާބަހޭ އިނގޭ.. ރީއްޗަކީ ސުންޕާކަމެއް.\nޖެނުއަރީ 8, 2019 06:10\nޖެނުއަރީ 8, 2019 09:20\nހަގީގީ ލޯބި ވިއްޔާ ރަނގަޅުތާދޯ. މާޝާﷲ. އެއީ ރީތިވީމަ ވެވޭ އެއްޗެއް ނޫން އެހެންނު


Harukashi fikuruge meehunge faigai tag elhuvee 1 aharuge mudhathakah | Mihaaru\nހަރުކަށި ފިކުރުގެ މީހުން ފައިގައި ޓެގް އެޅުވީ އެއް އަހަރުގެ މުއްދަތަކަށް\nހައި ކޯޓުން މިދިޔަ ބުރާސްފަތި ދުވަހު ނެރުނު އަމުރުގައިވާ ގޮތުން، އެ އަމުރުގެ މުއްދަތު ހަމަވާނީ އަންނަ އަހަރުގެ މޭ7އަށެވެ.\nހޯމް މިނިސްޓަރު އިމްރާން އަބްދުﷲ ގެ އެދިވަޑައިގަތުމަކަށް އެ އަމުރު ނެރެފައިވަނީ އެ އަށް މީހުންގެ މައްޗަށް ތުހުމަތު ކުރެވޭ ކުށުގެ ބާވަތާއި ހުށައެޅިފައިވާ ސަބަބު ތަކާއި ހެއްކާއި ގަރީނާތަކުގެ މައްޗަށް ބަލާއިރު، މުޖުތަމައުގެ ހަމަޖެހުމާއި ސަލާމަތަށް ނުރައްކަލެއް ކުރިމަތި ވެދާނެ ކަމަށް ގަބޫލު ކުރެވޭ ފަދަ ކަންކަން ހުށަހަޅާފައި ވާތީ ކަމަށް އަމުރުގައި ވެ އެވެ.\nޓެރަރިޒަމްގެ ގާނޫނުގެ 46، 47 ގެ (ށ) އަދި (ނ) އާއި އެ ގާނޫނުގެ 48 ވަނަ މާއްދާ އިން ފެށިގެން 59 ވަނަ މާއްދާއާއި ހަމައަށް ހިމަނާފައިވާ 16 ކަމަކަށް ހައި ކޯޓުން ވަނީ އަމުރުކޮށްފަ އެވެ. އެއީ:\n1. ރޭގަނޑު 8:30 އިން ހެނދުނު 5:00 އަށް ގެއިން ބޭރަށް ނުދިއުމާއި ފުލުހުން އަންގައިފި ނަމަ ތުހުމަތު ކުރެވޭ މީހުން ދިރިއުޅޭ ތަނުގައި އުޅޭ މީހުންގެ ނުވަތަ އުޅޭނެ މީހުންގެ މައުލޫމާތު ދިނުން.\n2. މާލެ ސަރަހައްދުން ބޭރަށް ނުދިއުން.\n3. ބަލި ވެގެން ރާއްޖެ އިން ބޭރަށް ދާން ޖެހިއްޖެ ނަމަ ހޯމް މިނިސްޓަރު އިމްރާންގެ ހުއްދަ ލިބިގެން ނޫނީ ނުދިއުން.\n4. ދިރިއުޅޭ ތަންތަން މޮނިޓާކޮށް ކޮންޓްރޯލް ކުރުމުގެ ގޮތުން ހުޅުމާލެ އަށް އެއްވެސް ވަގުތެއްގައި ނުދިއުން.\n5. ފައިސާ ކޮންޓްރޯލް ކުރުމުގެ ގޮތުން ބޭންކް އެކައުންޓުގެ މައުލޫމާތާއި މާލީ ހިސާބުތައް އެނގޭނެ އެކައުންޓެއްގެ މައުލޫމާތު ދިނުން.\n6. އަމިއްލަ މިލްކުގައިވާ ހުރިހާ މުދަލަކާ ބެހޭ މައުލޫމާތު ހާމަކުރުމާއި މުދާ ބަލަން ޖެހިއްޖެ ނަމަ ދެއްކުން.\n7. މުވާސަލާތީ އާލާތްތައް ބަލަން މިނިސްޓަރު އިމްރާން ބޭނުންވެވަޑައިގެންފި ނަމަ ކޮންމެ ވަގުތެއްގައި ވެސް އެ އެއްޗެއް ދެއްކުމާއި މިނިސްޓަރުގެ އެންގެވުމަށް އެންމެހައި މުއާސަލާތީ ވަސީލަތްތައް އަޑުއަހައި ބަލައި މޮނިޓާކޮށް ރެކޯޑް ކުރުން.\n8. ކޮންމެ ހަފުތާއަކު އެއްފަހަރު ފުލުހުން ކަނޑައަޅާ ދުވަހެއްގައި، ފުލުހުން ކަނޑައަޅާ މަރުކަޒަކަށް ހާޒިރުވެ ސޮއި ކުރުން.\n9. އަމަލުތައް ދެނެގަނެ، އުޅޭނޫޅޭތަން ދެނެގަތުމަށް މުވާސަލާތީ ގުޅުން ދެނެގަތުމަށްޓަކައި އެ މީހެއްގެ ހަށިގަނޑުގައި އިލެކްޓްރޯނިކް އާލާތްތައް ނުވަތަ ދިރިއުޅޭ ތަނުގައި ނުވަތަ ބާރު ފޯރުވޭ ތަނެއްގައި ހަރުކުރުން.\n10. މޮނިޓާ ކުރި މީހާގެ ގެދޮރަށް ނުވަތަ އެ ފަރާތް ހުރި ތަނަކަށް ވަދެ ބަލައި ފާސްކުރުމުގެ ގޮތުން އަޅަންޖެހޭ ފިޔަވަޅުތައް އެޅުން.\n11. ފިލާނެ ކަމަށް ތުހުމަތު ކުރެވިއްޖެ ނަމަ އޭނާ ހޯދުމަށްޓަކައި އަޅަންޖެހޭ ފިޔަވަޅުތައް އެޅުން.\n12. މޮނިކަން އަމުރާ އެއްގޮތަށް އަމަލު ކުރޭތޯ ބެލުމަށް ވަދެ ބަލައި ފާސް ކުރުން.\n13. ތަކެތި އަތުލައި ހިފެހެއްޓުން.\n14. ފިންގާ ޕްރިންޓެއް ނަގަން ބޭނުންވެއްޖެ ހިނދެއްގައި އެ ސާމްޕަލެއް ފުލުހުންނަށް ދިނުން.\n15. މޮނިޓާ ކުރެވޭ މީހާގެ ފޮޓޯ އާއި ދިރިއުޅޭ ތަނުގެ ފޮޓޯ ނަގަން ބޭނުންވެއްޖެ ނަމަ އެ ތަކެތި ފުލުހުންނަށް ދިނުން.\n16. އަނބުރާ މުޖުތަމައަށް ގެނައުމަށް ރިހިބިލިޓޭޝަން ޕްރޮގްރާމުގައި ބައިވެރިވުމަށް އަންގައިފި ނަމަ ފުރިހަމަ އަށް އެއްބާރުލުން ދިނުން.\nމި އަމުރުގެ މުއްދަތު އިތުރު ކުރަންޖެހޭ ކަމަށް ހޯމް މިނިސްޓަރަށް ގަބޫލު ކުރެއްވޭ ހާލަތެއްގައި، އެ އަމުރުގެ މުއްދަތު އިތުރު ކުރުމަށް ކޯޓަށް ހުށަހެޅުއްވޭނެ އެވެ.\nހޯމް މިނިސްޓަރު އިމްރާނާއި ސީޕީ ހަމީދު.\n"ރާއްޖެ ޓީވީ" އަށް ދެއްވި އިންޓަވިއުއެއްގައި މިނިސްޓަރު އިމްރާން ވިދާޅުވި ގޮތުގައި، ކޮވިޑް-19 އިން ރައްކާތެރިވުމުގެ ކަންކަމަށް ފުލުހުންގެ މިސްރާބު ހުއްޓިފައި ވަނިކޮށް، ހަރުކަށި ފިކުރުގެ މީހުން ވެސް ރައްޔިތުންގެ މުދަލަށް ގެއްލުންދީ ހަމަނުޖެހުންތައް ހިންގަން ރޭވި އެވެ. އެ ކަންކަމާ ދެކޮޅަށް ކާމިޔާބު އޮޕަރޭޝަންތަކެއް ހިންގާފައިވާ ކަމަށް އޭނާ ވިދާޅުވި އެވެ. މި ނުތަނަވަސް ހާލަތުގެ ނާޖައިޒު ފައިދާ ނަގައި ޖަލު ތެރޭގައި ވެސް ނުރައްކާތެރި ހާދިސާތައް ހިންގަން މަސައްކަތް ކުރި ކަމަށާއި މަދު ވަގުތުކޮޅެއްގެ ތެރޭގައި ޖަލު އާއްމު ހާލަތަށް ގެނެސްފައިވާ ކަމަށް ވެސް އިމްރާން ވިދާޅުވި އެވެ.\nފުލުހުން ޓެރަރިޒަމް އިމްރާން އަބްދުﷲ، ހޯމް މިނިސްޓަރު ހައްދުފަހަނައެޅުން ހޯމް މިނިސްޓްރީ ހޯމް މިނިސްޓަރު ހައި ކޯޓް\nގައުމުގެ އަމާންކަން ނަގާލާ، ފަތުރުވެރިންނަށް ހަމަލާދިނުމަކީ ގައުމުގެ އގްތިސާދު ފުނޑާލަން ހިންގާފައިވާ ޓެރަރިސްޓް އަމަލެއް. އެބައިމީހުންނަށް ހައްގު އަދަބު ލިބެންޖެހޭނެ\nތިވަރުގެ ހަރުކަށި ބަޔަކު އަމުރުގަ ތިހުރި ކަންކަމާއި އެއްގޮތަށް ބަސްއަހައިގެން އަމަލުކުރާނެ ކަމަށް ހީކުރުމަކީ މޮޔަކަމެއް. އެއަށްވުރެ މާނުރައްކާ ބަޔެއްތީ. މަށެއް ނުބުނާނަން ތިގޮތަށް ތިކަހަލަ ބަޔަކު ކޮންޓްރޯލް ކުރެވިދާނޭ. ޓެރަރިޒަމްއާ ދެކޮޅަށް ފިޔަވަޅު އެޅޭނީ ފިސާރި ކެރިގެން އެވަރުގެ އަޒުމްއާ އެކީ. މިސާލަކަށް ސްރީލަންކާގަ ކޮންޓްރޯލް ކުރިގޮތް ބައްލަވާ. އެވަރުގެ އަޒުމެއް މުލަށް ދަނޑީގަ ނެތިއްޔާ ތިކަމެއްނުވާނެ. ވައިރަސްއަށް ވެގެން އުޅޭގޮތްވާނީ.\nކޮބާ އުމަރަށް ޖޯކު ޖެހި މީހުން ދޯ އެއްމެފަހުން މޮނިކޮން ޔޫސް ކުރަން މިޖެހުނީ. އަބަދުވެސް އަތަށް ގޮވާފަ އޮންނަ ބައިގަނޑެއް މިގައުމުގެ ވެރިކަމުގަ މިހާރު މިތިބީ\nމީ ވަރަށް އުއްމީދު ކޮށްގެން އެތަށް ގުރުބާނީއެއް ވެގެން އެތަށްރަށްއިތުން ނެއް ގެނައި ވެރިކަމެއް. މި ވެރިކަމުގެ އިތުބާރު ދުވަހެއް ދުވަހަކަށް ވުރެ ބޮނޑަށް މިދަނީ ގެއްލެމުން. އިންސާފް ލިބުނު ރަށްއިތަކުނެތް. ލިބުނި ބޯހިޔާވަހިޔާވަހިކަމެއް ނެތް. ހުސްއަތާ ބޭކާރު ދައުރެއް މި ނިމެނި\nހަރުކަށިފިކުރާ މަޑުކަށިފިކުރާ މިއުޅޭގޭންގްމީހުންގެ ފައިގަވެސްތި އަޅުވަބަލަ\nމިއީ "1. ރޭގަނޑު 8:30 އިން ހެނދުނު 5:00 އަށް ގެއިން ބޭރަށް ނުދިއުމާއި ފުލުހުން އަންގައިފި ނަމަ ތުހުމަތު ކުރެވޭ މީހުން ދިރިއުޅޭ ތަނުގައި އުޅޭ މީހުންގެ ނުވަތަ އުޅޭނެ މީހުންގެ މައުލޫމާތު ދިނުން." ފިކުރުގެ އަމަލެއް. ކޮވިޑް 19ގެ މިހާލަތުން އާއްމު ހާލަތަކަށް ދެވިއްޖެ ނަމަ ޖަމާއަތަށް ފަތިސް ނަމާދަށް ދިއުމަށް މި މާއްދާގެ ސަބަބުން ހުރަސް އެޅޭނެ. ތިހެން ހަމަ 'މިނިވަން ފިކުރު'ގެ މީހުންތައްވެސް މޮނީޓަރކޮށްބަލަ. އެވަރުގެ ގަޓެއް ނެތް.\nއެބުނާ ފިކުރު މީހުން ޖަމާއަތަށް ނަމާދަށް އަރާތަ ފުރަތަމަ؟\nޕްރުސިކިއުޓަރ ޖެނެރަލް ވަގުތުން ވަގުތަށް އިސްތިޢުފާދޭންޖެހޭވަރުގެ ޚިޔާނާތެއް ޤަޢުމަށްތިވީ، ދަނޑިވަޅުބަލާފަ ތިކަން ތިކުރީ! ތިއަށްކިޔަނީ ފެއިލްވުން!\nތީވަރަށް ރަނގަޅުކަމެއް ނުކިޔަމަންތެރިންގެ ޓެގްއަޅުވުން ހަމަތިގޮތަށް އިސްލާމްދީނަށް ފުރައްސާރަކުރާމީހުންގެ ފައިގަވެސް ޓެގްއަޅުވަންޖެހޭ އެއީ ދުނިޔޭގަތިބި އެންމެ ނުރަށްކާތެރި އަދި ނުބައިމީހުން އެފަދަމީހުންވެސް ތިބެންޖެހޭނީ އެކަހެރިކޮށްފަ\nޓެގު އަޅުވަނީ ތަންތަން ގޮއްވާ މީހުން މަރާ ހަދާފާނެ ކަމަށް ފުލުހުންނަށް ގަބޫލުކުރެވޭ މީހުންގެ. ދީނަށް ފުރައްސާރަ ކުރާ މީހުންގެ މައްސަލަތައްވެސް ބަލާނެ. އެކަން ކުރަން ކޮންމެހެން ޓެގު އަޅުވާކަށް ނުޖެހޭ.\nއެއްއަހަރު ވީމަ އެމީހުން އެ ޖެހި ވަޅިތަކުން ޒަހަމްވި މީހުންނަށް އިންސާފް ލިބުނީތަ. ގައުމް އަމާންވީތަ.


އެކްސްއެލް ސްޓްރީޓް ސޮކާ ގައި ބައިވެރިވުމުގެ މުއްދަތު މާރިޗު 15 އަށް އިތުރުކޮށްފިMikal News\nއެކްސްއެލް ސްޓްރީޓް ސޮކަރ 2020 ބަިއވެރިވުމުގެ މުއްދަތު އިތުރުކުރެވިފައި 27 އަށް\nއެކްސްއެލް ސްޓްރީޓް ސޮކާ ގައި ބައިވެރިވުމުގެ މުއްދަތު މާރިޗު 15 އަށް އިތުރުކޮށްފި\n8 މާރިޗު 2020, 20:44 |\nއެކްސްއެލް ސްޓްރީޓް ސޮކާގެ ގެ ނަމުގައި ބާއްވާ3އޮން3ފުޓްބޯޅަ މުބާރާތުގެ ފުވައްމުލައް ސިޓީން ބައިވެރިވުމުގެ މުއްދަތު މިމާރޗު މަހުގެ 10 އަށް އިތުރު ކުރެވިފައިވާ ކަމަށް މުބާރާތުގެ ކަންކަމުގައި ފުވައްމުލައް ސިޓީން ހަރަކާތްތެރިވާ މުހައްމުދު ފައިޝަމު މައުލޫމާތު ދެއެވެ.\nމި މުބާރާތުގެ ފުވައްމުލައް ސިޓީގެ ބައި ކުޅުން ކުރިޔަށް ގެންދިއުމަށް ހަމަޖެހިފައި ވަނީ މި މާރިޗު މަހު 27 ން ފެށިގެންނެވެ.\nމިއީ މުޅިރާއްޖެގައި ވެސް ކުރިޔަށްގެންދާ މުބާރާތެކެވެ. އެގޮތުން މި މުބާރާތުގެ ހދ. ކުޅުދުއްފުށީގެ ބައިވަނީ ނިމުނު ފެބްރުއަރީ މަހު ބާއްވާފައެވެ.\nމުބާރާތުގެ ކުޅުން ރޭވިފައި ވަނީ ކޮންމެ ކޮލިފައިން ބުރަކުން ޗެމްޕިއަންކަން ހޯދާ ޓީމު ޗެމްޕިއަންސް ލީގަށް ކޮލިފައިވާ ގޮތަށެވެ.\nޔުނިކްސް ސްޕޯރޓްސް އިން އިންތިޒާމު ކުރާ މި މުބާރާތުގެ ޗެމްޕިއަން ޓީމަށް 5000 ރުފިޔާގެ އިނާމު ހުށަހަޅާފައި ވެއެވެ. މުބާރާތުގައި ބައިވެރިވުމަށް ޓީމަކުން ދައްކަން ޖެހެނީ 1000 ރުފިޔާގެ ފީއެކެވެ. ޓީމެއްގައި ހިމެނީ5ކުޅުންތެރިންނާއި މެނޭޖަރެކެވެ.\nސްޓްރީޓް ސޮކާގައި ކުޅޭނީ ކުޑަ ދަނޑެއްގައި ކުޑަ ގޯލަކަށް ޓީމެއްގައި3ކުޅުންތެރިންނާއެކު އެވެ.\nމީގެކުރިން ފުވައްމުލައް ސިޓީަގައި ސްޓްރީޓް ސޮކާ މުބާރާތެއް ކުރިޔަށް ދެންދިޔަަކން އެނގޭކަށް ނެތެވެ. ނަމަވެސް ރެޑްބުލް ސްޓރީޓް ސޮކާގެ ނަމުގައި ފުޓުބޯޅައިގެ ހުނަރުތައް ދައްކާލުމުގެ އިވެންޓްތަކެއް ކުރިން ކުރިޔަށް ގެންގޮސްފައިވެއެވެ.\nއިތުރު ލިޔުންސްޓްރީޓް ސޮކާ\nTags: ސްޓްރީޓް ސޮކާ


Addu Maaraamaaree Massalaigai Hayyaru Kuri2Meehun Ge Bandhah 10 Dhuvas - Vaguthu\nއައްޑޫ ސިޓީ ހިތަދޫ މަތިން ނަގާފައިވާ ފޮޓޯއެއް- ވަގުތު އިމޭޖަސް-\nއައްޑޫސިޓީގައި މިދިޔަ ހުކުރު ދުވަހުގެ ރޭ ހިންގި މާރާމާރީއާ ގުޅިގެން ހައްޔަރު ކުރި ދެމީހުންގެ ބަންދަށް 10 ދުވަސް ޖަހައިފިއެވެ.\nހިތަދޫގައި ހުންނަ ޗެކްމާކް ފިހާރަ ކައިރީގައި ހިންގި މި މާރާމާރީގައި ޒަހަމްތަކެއް ވެފައިވަނީ 27 އަހަރުގެ ފިރިހެނަކާއި 23 އަހަރުގެ އަންހެނެކެވެ.\nމައުލޫމާތު ލިބިފައިވާ ގޮތުގައި މި މާރާމާރީ ހިންގާފައިވަނީ އެދެމަފިރިން އެސަރަހައްދު ކައިރިން ސައިކަލުގައި ދަނިކޮށެވެ. އެދެމީހުންނަށް ލިބުނު އަނިޔާތަކަށް ބަލާއިރު، ފިރިހެން މީހާގެ ކޮނޑަށް ކޮންމެ ވެސް ވަރެއްގެ އަނިޔާތަކަކާއި އަންހެން މީހާގެ އަތަށް ވަނީ އަނިޔާ ލިބިފައެވެ. އެހެން ނަމަވެސް ހާލު ސީރިއަސް ނޫން ކަމަށް މައުލޫމާތު ލިބެއެވެ.\nފުލުހުން ވިދާޅުވީ، މި މައްސަލައިގައި ކޯޓު އަމުރެއްގެ ދަށުން ހައްޔަރު ކޮށްފައިވަނީ އުމުރުން 27 އަހަރުގެ ދިވެހި ދެ ފިރިހެނުން ކަމަށެވެ. އެމީހުންގެ ބަންދަށް 10 ދުވަސް ޖެހީ ބަންދާއި މެދު ގޮތެއް ނިންމުމަށް ކޯޓަށް ހާޒިރުކުރުމުން ކަމަށް ފުލުހުން ވިދާޅުވިއެވެ.\nމި މާރާމާރީގެ އިތުރުން ހަމަ އެދުވަހު މެންދުރުގެ ވަގުތެއްގައި ހިތަދޫ ފްލެޓް ސަރަހައްދުގައި ވެސް ވަނީ ވަޅިން ހަމަލަދީ މީހަކު ޒަހަމް ކޮށްލާފައެވެ. އެހަމަލާގައި ވެސް މީހަކު ހައްޔަރު ކޮށްފައިވާއިރު، އޭނާ ޝަރީއަތް ނިމެންދެން ބަންދު ކޮށްފައިވާ ކަމަށް ފުލުހުން ވަނީ ވިދާޅުވެފައެވެ.\nއެހަމަލާގައި ޒަހަމް ވެފައިވަނީ 29 އަހަރުގެ ފިރިހެނެކެވެ.


Miadhu Hifaa Irukeytha Bodu Sarahahdhakah Fennaane - Vaguthu\nމިއަދު ހިފާ އިރުކޭތަ ބޮޑު ސަރަހައްދަކަށް ފެންނާނެ\n17 ސިކުންތު ކުރިން ( ޖޫން 10, 2021 )\nހަނދު، އިރުގެ ކުރިމަތިން ދައުރުވުމުން އުފެދޭ އިރުކޭތަ ދުނިޔޭގެ ގިނަ ސަރަހައްދުތަކަށް މިއަދު ފެންނާނެއެވެ.\nރިޕޯޓުތައް ބުނާ ގޮތުގައި "ރިންގް އޮފް ދަ ފަޔާ" ފެންނާނީ ކެނެޑާގެ އުތުރު ސަރަހައްދުތަކަށާއި ގްރީންލޭންޑް އަދި އާކްޓިކްއަށެވެ. އެމެރިކާ، ޔޫރަޕް އަދި އޭޝިއާ ފަދަ ހެމިސްފެއާގެ އުތުރުގެ ސަރަހައްދުތަކަށް އިރުކޭތަ ފެންނާނީ މުޅިން ފުރިހަމަ ނުވާ މަންޒަރެއްގެ ގޮތުގައެވެ.\nމި އިރުކޭތަ ފެންނަން ފަށާނީ ރާއްޖެ ގަޑިން މިއަދު މެންދުރު 1:15 އިން ފެށިގެންނެވެ. އިރުކޭތަ ހިފާ ނިމުމަކަށް އަންނާނީ އިރުއޮއްސި ހައެއް ޖަހާއިރުއެވެ.\nއެހެން އަހަރުތަކާއި ހިލާފަ މި އަހަރު އިރުކޭތަ ފުރިހަމަވަމުން އަންނަ އިރު، ހަނދު ދަތުރު ކުރާނީ އިރުގެ ސީދާ މެދާ ދިމާލަކުން ނޫނެވެ. އޭގެ ބަދަލުގައި ހަނދު ދަތުރުކުރަމުންދާ ގޮތަކުން އިރުގެ ތަންކޮޅެއް ނުފެންނާނެއެވެ. ރިޕޯޓުތައް ބުނާ ގޮތުން އިރުގެ ނުފެންނާނީ ކޮން ސައިޒެއްގެ ތަންކޮޅެއްކަން އެނގޭނީ ބަލާ މީހާ ހުންނަ ސަރަހައްދެއްގެ ގޮތުންނެވެ.\nއިރުކޭތަ ހިފާ ވަގުތު ނާސާއިން ވަނީ ލައިވް ކުރަން ނިންމާފައެވެ. ޖައްވީ އިދާރާ، ނާސާއިން ރިޕޯޓު ކުރާ ގޮތުން އިރުކޭތަ ހިފަނީ ކޮންމެ 18 މަހަކުން ކަމަށް ވާއިރު، އިރުކޭތަ ހިފާ މަންޒަރު ފެނިގެންދަނީ ދެތިން މިނެޓަށެވެ.\nއިރުކޭތަ ހިފަނީ ހަނދު ދުނިޔެ އާއި އިރާ ދެމެދުން ދަތުރުކޮށް، އިރުގެ އަލިކަން ދުނިޔެއަށް ނުފެންނަހެން ހަނދު ހުރަސްވުމުންނެވެ. ނަމަވެސް، ހަނދާއި ދުނިޔެއާ ދެމެދުގައި ހުންނަ ދުރުމިނުގެ ތަފާތަކުން ހަނދު ކުޑަހެން ހީވެ، އިރުގެ އަލިކަން މުޅިން ފަނޑުވެގެން ނުދަނީއެވެ. މިހެން ކަންތައް ވުމުން ބަލާ ބެލުމަށް ހަނދުގެ ވަށައިގެން އަލިފާން ފަށަލައެއް ހުންނަހެން ހީވަނީއެވެ.


Haalubelun portal ah liyunthah uploadveytho yageen kuran edhefi\nހާލުބަލާ ޕޯޓަލްއަށް ލިޔުންތައް އަޕްލޯޑްވޭތޯ ޔަގީންކުރަން އެދެފި\nޑރ. އިބްރާހިމް އަފްޒަލް؛ މީގެ ކުރިން ބޭއްވި ބައްދަލުވުމެއްގައި --\nއަތޮޅުތެރެއަށް ގޮސް ކަަރަންޓީނުވާން އެދޭ މީހުން، ހާލުބެލުން ޕޯޓަލް އަށް ކިޔެކިޔުން ހުށަހަޅާއިރު އެ ތަކެތި އަޕްލޯޑްވޭތޯ ޔަގީން ކުރުމަށް ހެލްތު އިމަޖެންސީ އޮޕަރޭޝަން ސެންޓަރުން އެދެފި އެވެ.\nރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން، ޑރ. އިބްރާހިމް އަފްޒަލް ވިދާޅުވީ ކައުންސިލްތަކުން ފަސޭހައިން ހުއްދަ ލިބޭނެކަން ޔަގީންވާތީ ޑޮކިިއުމަންޓުތައް ޕޯޓަލް އަށް އަޕްލޯޑް ކުރަން ހަމަޖައްސާފައި އޮންނަ ވަގުތަށް އަޕްލޯޑް ނުކުރެވޭ މައްސަލަތައް ދިމާވާ ކަމަށެވެ. އެގޮތުން، ލިޔުންތައް ހުށަހަޅަން އެދެނީ 72 ގަޑިއިރު ކުރިން ކަމަށެވެ.\n"މާ އަވަހަށް ޑޮކިއުމަންޓުތައް ލުންވެސް ކަމަކު ނުދާނެ. މިސާލަކަށް 10 ދުވަސް ކުރިއަށް އަޕްލޯޑް ކުރިއަސް ބަލައެއް ނުގަނެވޭނެ. އެހާ މުއްދަތުގެ ތެރޭގައި ބަދަލުތަކެއް އައިސްދާނެ ކަމަށް ބެލެވޭތީ. އެންމެ ރަނގަޅު ޓައިމް ޕީރިއަޑް އަކީ ދަތުރުކުރަން އެދޭ ތާރީހުގެ 72 ގަޑިއިރު ކުރިން ބޭނުންވާ ޑޮކިއުމަންޓުތައް ހަމަކޮށް އަޕްލޯޑް ކުރުން އަދި ކަށަވަރު ކުރުން"\nޑރ. އަފްޒަލް ވަނި ޕޯޓަލް އަށް ހުށަހަޅަންޖެހޭ ލިޔެކިޔުން އަޕްލޯޑްވިތޯ ޔަގީން ކުރުމަށާއި ފުރަބަންދު ކަރަންޓީނަށް ދިޔުމަށް އެދޭ ތާރީހު ބަދަލުވެއްޖެނަމަ އެކަންވެސް އެނގުމަށް އެދިފަ އެވެ.\nއިތުރަށް ފާހަގަކުރެއްވީ، ކޮވިޑް19ޖެހި ރަނގަޅުވެފައި ތިބޭ މީހުންވެސް ރަށަށް ދިޔުމުގެ ކުރިން އެމީހަކަށް ބަލިޖެހި ރަނގަޅުވިތާ 90 ދުވަސް ހަމަނުވާ ކަމުގެ ލިޔުންވެސް އަޕްލޯޑް ކުރަންޖެހޭނެ ކަމެވެ.\nކޮވިޑް-19 އާ ގުޅިގެން ފުރަބަންދު ކުރުމަށްފަހު މާލެ ސިޓީން އަތޮޅުތެރެއަށްދާ މީހުން 14 ދުވަހުގެ ކަރަންޓީނު މުއްދަތެއް ފުރިހަމަ ކުރަން ޖެހެ އެވެ. މި ދުވަސްވަރަކީ ސްކޫލްތަކާއި ކޮލެޖުތަކުގެ އަހަރީ ޗުއްޓީ ދުވަސްވަރު ކަމުން ގިނަ އަދަދެއްގެ ބައެއް ދަނީ ރަށްރަށަށް ދަތުރު ކުރަމުންނެވެ. އެޗްޕީއޭގެ ކަރަންޓީނު އުސޫލުތަކާ ގުޅިގެން އެ އޮތޯރިޓީ އަށް ވަނީ ފާޑުކިޔުންވެސް އަމާޒުވެފަ އެވެ.


DRP harakaaitheri party akah vumakee Democracy ah libeyne kuri erumeh: Maleeh | ThePress\nޑީއާރްޕީ ހަރަކާތްތެރި ޕާޓީއަކަށް ވުމަކީ ޑިމޮކްރަސީއަށް ލިބޭނެ ކުރިއެރުމެއް: މަލީހް\n15 December 2019, 21:50\nއިނަލްއަގްވާމީ ރަހްމަތްތެރިކަމުގެ ދުވަސް ފާހަގަ ކުރުމުގެ ގޮތުން ބޭއްވި އަތުގުޅާލުމުގެ ހަރަކާތުގެ ތެރެއިން ކޮމިއުނިކޭޝަން މިނިސްޓަރު މަލީހް ޖަމާލް / ފޮޓޯ: ހުސައިން މަޚްތޫމް | ދަ ޕްރެސް\nދިވެހި ރައްޔިތުންގެ ޑިމޮކްރެޓިކް ޕާޓީ (ޑީއާރްޕީ) ހަރަކާތްތެރިވާ ޕާޓީއަކަށް ވެގެން ދިއުމަކީ ޑިމޮކްރަސީއަށް ލިބިގެންދާނެ ކުރިއެރުމެއް ކަމަށް ކޮމިއުނިކޭޝަން ސައިންސް އެންޑް ޓެކްނޮލޮޖީ މިނިސްޓަރު މަލީހް ޖަމާލް ވިދާޅުވެއްޖެއެވެ.\nމަލީހް ކުރެއްވި ޓްވީޓެއްގައި ވިދާޅުވީ ޑީއާރްޕީއަކީ ރާއްޖޭގެ ސިޔާސީ ވަރަށް ގިނަ ބޭފުޅުންގެ މަސައްކަތް ފެށިފައިވާ ޕާޓީއެއް ކަމަށެވެ. ޑީއާރްޕީ ބަލިކަށިވެގެން ދިޔައީ އާ ވިސްނުމަށް ޖާގަ ނުދެވުމުން ކަމަށް އޭނާ ވިދާޅުވިއެވެ. އަދި އެއީ ގެއްލުން ބޮޑު ކަމެއްގެ ގޮތުގައި މަލީހް ވަނީ ސިފަ ކުރައްވާފައެވެ.\nއެޕާޓީ އަކީ ކުރީގެ ރައީސް އަދި އެމްއާރްއެމްގެ އިންތިގާލީ ރައީސް މައުމޫން އަބްދުލްގައްޔޫމް އެންމެ ފުރަތަމަ އުފެއްދެވި ސިޔާސީ ޕާޓީއެކެވެ. އެ ޕާޓީއަކީ 2008ވަނަ އަހަރު ރާއްޖޭގައި ގިނަ ސިޔާސީ ޕާޓީތައް އެކުލެވިގެން ބޭއްވި ރިޔާސީ އިންތިހާބުގައި ދެވަނައަށް އެންމެ ގިނައިން އާންމު ރައްޔިތުން ވޯޓުދިން ޕާޓީއެވެ. އެ ޕާޓީ ބައިބައިވީ އެމްޑީޕީގެ ވެރިކަމުގައެވެ. އޭރު އެޕާޓީގެ ބައެއް ވެރިންނަށް ކޮރަޕްޝަނުގެ ތުހުމަތުވެސް ކުރިއެވެ.\nމުހައްމަދު މަލީހް ޖަމާލު ސިޔާސީ ޑީއާރްޕީ


galehiri: ޝައްދާދު ބްނު ޢާދުގެ ސުވަރުގެ\nޝައްދާދު ބްނު ޢާދުގެ ސުވަރުގެ\nމާތް ﷲ، ކީރިތި ޤުރުއާނުގައި ބަޔާންކުރައްވާފައިވާ ވާހަކަތަކުގެ ތެރެއިން އެއްވާހަކައަކީ، ޢާދުބާގައިގެ މީހުންގެ ވާހަކަ އެވެ. އެމީހުންނަކީ، ޢުމްރާނީ ގޮތުން ކުރިއަރާފައިވާ ބަޔެކެވެ. ތަނބުތަކުގެ މަތީގައި ބޮޑެތި ބިޔަ ޢިމާރާތްތައް ބިނާކޮށް އުޅުނު ބަޔެކެވެ. އެމީހުންގެ ރަސްރަސްކަލުންގެ ތެރެއިން އަނިޔާވެރިކަމާއި ޖައްބާރުކަމަށް އަރާހުރި އެއް ރަސްކަލަކީ، ޝައްދާދެވެ. ޝައްދާދަކީ، ޢާދުގެ ފުތް، އިރަމުގެ ފުތް، ޝައްދާދެވެ. އޭނާގެ ނަން މަޝްހޫރުވެފައިވަނީ، ޝައްދާދު ބްނު ޢާދުގެ ނަމުންނެވެ. މި ޝައްދާދާއި، އޭނާގެ ގައުމަކީ، އިހުގެ ޢާދުބާގައިގެ މީހުން ކަމަށް ޢިލްމުވެރިން ވިދާޅުވެފައިވެ އެވެ. އެމީހުންނަކީ، ބިޔަ ހަށިތަކެއް ލިބިފައިވާ ބާރުގަދަ ބަޔެކެވެ. ޝައްދާދު ބިނާކުރި ސުވަރުގެއާ ބެހޭ ގޮތުން ވާރިދުވެފައިވާ ރިވާޔަތްތަކުގައިވެ އެވެ.\nޝައްދާދު ބްނު ޢާދު، އޭނާގެ އަމުރުގެ ދަށުގައިވާ ވެރިންގެ ތެރެއިން ޖައްބާރު އެއްހާސް ވެރިންނަށް އެންގި އެވެ. "ސަރާސަރު ތަނަވަސް ބިމެއް ހޯދާށެވެ! އެއީ، ފެން ތިޔާގި، ވައިސާފު، ފަރުބަދަތަކާ ދުރުގައިވާ ބިމަކަށް ވާންޖެހޭނެ އެވެ. އެފަދަ ބިމެއް ހޯދަނީ، އެބިމުގައި ރަނުން ސަހަރެއް ބިނާކުރުމަށްޓަކަ އެވެ."\nދެން އެ އެއްހާސް ވެރިންގެ ތެރެއިން ކޮންމެ ވެރިއަކު، އެއްހާސް ސިފައިންނާއި އެހެނިހެން ތަކެތި ހިފައިގެން ނިކުތެވެ. އެމީހުން އެކިއެކި ބިންތައް ހޯދައި ބަލަމުން ދަނިކޮށް، ޝައްދާދު ހޯދަން އެދުނު ފަދަ ބިމެއް ފެނުނެވެ. އެބިން އޮތީ ޢަދަނު ފަރުބަދައާ ދިމާގަ އެވެ.\nދެން އާކިޓެކްޓުންނާއި، އެންޖިނިއަރުން ލައްވައި، އެމީހުން އެ ތާނގައި ބިނާކުރާނެ ސަހަރެއް، ސުވަރުގޭގެ ސިފައިގައި ޕްލޭންކޮށް، އެ ސަހަރުގެ ޢިމާރާތްތައް ފަރުމާކުރި އެވެ. އެ ސަހަރު ޕްލޭންކުރީ ހަތަރެސްކަނަށެވެ. ފަރާތެއްގެ ދިގުމިނަކީ، ދިހަ ފަރުސަޚެވެ. ހަތަރު ފަރާތުގެ ޖުމުލަ ދިގުމިނަކީ، ސާޅީސް ފަރުސަޚެވެ. (ފަރުސަޚަކީ، ގާތްގަނޑަކަށް، ފަސް ކިލޯމީޓަރެވެ.) އެ ސަހަރު ބިނާކުރުމުގެ މަސައްކަތް ފަށައި، ވަށައިގެން ފާރު ރޭނުމަށްޓަކައި، ވަރަށް ފުންކޮށް ކޮނުނެވެ. މުޅި ސަހަރު ވަށައިގެން ބިނާކުރި ފާރުގެ އުސްމިނަކީ، ބިމުން މައްޗަށް ފަސް ސަތޭކަ މުށެވެ. ފުޅާމިނަކީ، ވިހި މުށެވެ. އެ ފާރުގެ ބިމުން މަތީގައިވާ ބައި ބިނާކޮށްފައިވަނި، ރަތުރަނުން ހަދާފައިވާ ގަލުންނެވެ. ސަހަރުގެ ހަތަރު ފަރާތުގައިވާ ހަތަރު ފާރުންކުރެ ކޮންމެ ފާރެއްގައި މާސިންގާ ބިޔަ، ދޮރާށްޓެއް ވެ އެވެ. ފާރުން އެތެރޭގައި، ތިންސަތޭކަ ފަސްދޮޅަސް ހާސް ގަނޑުވަރު ބިނާކުރި އެވެ. އެއިން ކޮންމެ ގަނޑުވަރެއް އާރާސްތުކޮށްފައިވަނީ، އެއްހާސް ތަނބުގެ މަތީގަ އެވެ. ތަނބުތަކުގެ މަތީގައި ރަނާއި ރިހީގެ ފިލާތައް އަޅައި އޭގެ މަތީގައި ރަނާއި ރިހިން ކޮޓަރިތައް ހެދި އެވެ. އަދި އެ ކޮޓަރިތަކުގެ މަތީގައި ވެސް ކޮޓަރިތައް ހަދައި، ގަނޑުވަރުތައް އުސްކުރި އެވެ. އެ ކޮޓަރިތައް ޒީނަތްތެރިކޮށްފައިވަނީ، ޔާގޫތާއި ޖަވާހިރުންނެވެ.\nދުނިޔެމަތީގައިވާ ސުވަރުގޭގެ ގޮތުގައި، ޝައްދާދު ބިނާކުރި ސަހަރުގެ މަގުތަކުގައި، ރަނުން ހަދާފައިވާ ކޯރުތައް ވި އެވެ. އެ ކޯރުތަކުގެ ތެރޭގައި ޔާގޫތާއި، ޖަވާހިރާއި، ޒަބަރުޖުދާއި، ރަންމުތް ބަހައްޓާފައި ވި އެވެ. އެ ކޯރުތަކުގެ އައްސޭރިތަކުގައި ވިނައާއި ގަސްގަހާގެހި ހަދާފައި ވި އެވެ. އެ ގަސްގަހާގެހީގެ ގަސްގަނޑު ހަދާފައިވަނީ، ރަނުންނެވެ. އޭގެ ފަތްތަކާއި މޭވާތައް ހަދާފައިވަނީ، ޒަބަރުޖުދާއި، ޔާގޫތާއި، ރަންމުތުންނެވެ. އެ ސަހަރުގެ ހަތަރު ފަރާތުންކުރެ ކޮންމެ ފަރާތަކުން ބަލައިލިޔަސް ފަންސަވީސް ހާސް މުންނާރު ފެނެ އެވެ.\nބިނާކުރުމުގެ މަސައްކަތްތައް ނިމުމުން، ފިނިޝިންގގެ މަސައްކަތްތައް ފެށި އެވެ. އެއީ ގަނޑުވަރުތަކުގައި ދޮރުފޮތި ދެމުމާއި، ދޫލައެޅުމާއި، އެކިކަންކަމަށް ބޭނުންވާނެ އާލަތްތައް ބެހެއްޓުން ފަދަ މަސައްކަތްތަކެވެ. ދޮރުފޮތިތަކާއި، ދޫލަތައް ފަދަ ތަކެތި އުފެއްދީ ފަށުވީގެ ބާވަތްތަކުންނެވެ. އެކަމަށްޓަކައި ބަރާބަރު ދިހަ އަހަރު ހޭދަވި އެވެ. ބިނާކުރުމުގެ މަސައްކަތް ނިންމުމަށްޓަކައި ތިންސަތޭކަ އަހަރު ހޭދަވި އެވެ. މުޅި ސަހަރުގެ ހުރިހައި ކަމެއް ނިންމުމަށްޓަކައި ފަސް ސަތޭކަ އަހަރު ހޭދަވި އެވެ. މިދުނިޔޭގައިވާ އެންމެ މީރު ކާނާގެ ބާވަތްތައް ވެސް އެރަށުގެ ކާބޯތަކެއްޗާ ބެހޭ ތަންތަނުން ލިބޭނެ ގޮތް ވަނީ ހަމަޖައްސާފަ އެވެ. މީރުވަސްދުވާ ތަކެތީގެ މީރުވަސްތައް ވެސް މުޅި ސަހަރު ތެރެއަށް ވަނީ ފަތުރާލާފަ އެވެ.\nއެސަހަރުގެ ނަމަކީ، އިރަމް (إرَم) އެވެ. އެ ސަހަރު އާރާސްތުކޮށް ނިމުމުން، ޝައްދާދު ބްނު ޢާދު، އެރަށަށް ދިއުމަށްޓަކައި ރަސްމީ ޢިއްޒަތާއި ހައިބަތުގައި ނިކުތެވެ. އޭނާ އާ އެކުގައިވާ ޚާދިމުންނާއި، ސިފައިންނާއި، އެހެނިހެން މީހުންގެ އިތުރުން، ފުރާވަރަށް އަރާފައިވާ އެއްމިލިއަން ޖާރިޔާއިން ވެސް ގެންދިޔަ އެވެ. އެ ޖާރިޔާއިންގެ، ބުރުސޫރަ ރިވެތި ހަށިތައް ޒީނަތްތެރިކޮށްފައިވަނީ، އެކި ބާވަތްބާވަތުގެ ގަހަނާތަކާއި ޖަވާހިރުތަކުންނެވެ. އިރަމު ސަހަރުގެ މަލަތައް ފެންނަން ފެށުމުން، ޝައްދާދު ބުނަންފެށި އެވެ. "މަރުވުމަށްފަހު މުއުމިނުންނަށް ދެއްވާނެކަމަށް ރަސޫލާ އެވިދާޅުވާ ސުވަރުގެ، މިދުނިޔެމަތީގައި ތިމަންނާއަށް ލިބުނީތާ އެވެ."\nއިރަމު ސަހަރުގެ މައިދޮރާށްޓާ ހަމައަށް ގޮސް، ޝައްދާދު އެ ސަހަރަށް ވަންނަން އުޅުނު ހިނދު، ގަދަ އަޑުފަށްގަނޑެއް އިއްވަވައިލެއްވުމަށް މާތް ﷲ މަލާއިކަތްބޭކަލަކަށް އެންގެވި އެވެ. ދެން އެކަލާނގެ އަމުރުފުޅަށް އެ މަލާއިކަތާ އެ އަޑުފަށްގަނޑު އިއްވަވައިލެއްވި އެވެ. އެހިނދު، މަލަކުލްމައުތު ވަޑައިގެން ޝައްދާދުގެ ފުރާނަ ހިއްޕެވި އެވެ. އޭރު އޭނާގެ އުމުރަކީ ނުވަސަތޭކަ އަހަރެވެ. އޭނާއާއެކުގައިވާ އެންމެންގެ ފުރާތައް ވެސް މަލަކުލްމައުތު ހިއްޕެވިއެވެ. އެހެންކަމުން އެއިން ކޮންމެ މީހަކު މަރުވެގެން ހުރިތަނަށް ވެއްޓުނެވެ. އަދި މާތް ﷲ ގެ އަމުރުފުޅަށް އިރަމު ސަހަރު ވެސް މީސްތަކުންގެ ލޯތަކަށް ނިވާކުރެއްވުނެވެ.\nޝައްދާދު ބްނު ޢާދު ސުވަރުގެއެއްގެ ގޮތުގައި އިރަމު ސަހަރު ބިނާކުރި ސަބަބު ބުނެދޭ ދެ ރިވާޔަތެއް ވެ އެވެ. އެއް ރިވާޔަތުގައިވަނީ، އެއީ އޭނާގެ ގާތަށް މާތް ﷲ ފޮނުއްވި ރަސޫލާއަށް ގޮންޖަހާލުމުގެ ގޮތުން ކުރި ކަމެއް ކަމަށެވެ. އަނެއް ރިވާޔަތުގައިވަނީ، އެއީ އޭނާ ފޮތްފޮތް މުޠާލިޢާކޮށްގެން ސުވަރުގޭގެ ސިފަތައް ހޯދުމަށްފަހު، ދުނިޔެމަތީގައި ސުވަރުގެއެއް ބިނާކުރުމަށްޓަކައި ކުރި ކަމެއް ކަމަށެވެ.\nމާތް ﷲ، ޝައްދާދު ބްނު ޢާދުގެ ސުވަރުގެ ހަލާކުކުރެއްވި ވާހަކައަކީ، ދުނިޔެމަތީގައި ސުވަރުގެ ހަދަން އުޅޭ ކޮންމެ ޖައްބާރަކަށް އޮތް ޢިބްރަތްތެރި ދަރުސެކެވެ.


Covid-19: Ehves Birehnethi Wuhan In Aa Aharah Maruhabaa Kiyaifi - Vaguthu\nކޮވިޑް-19: އެއްވެސް ބިރެއްނެތި ވޫހާންގެ ރައްޔިތުން އާއަހަރަށް މަރުހަބާ ކިޔައިފި\nކޮވިޑް-19 އާއި ގުޅިގެން މިއަހަރު ނަން މަޝްހޫރު އެތައް ގައުމެއްގައި އާއަހަރު ފާހަގަ ކުރުމުގެ ހަރަކާތްތައް ކުރިއަށް ގެންދިޔައީ އެހެން އަހަރުތަކާއި އަޅައި ބަލާއިރު ވަރަށް ކުޑަކޮށެވެ. މީގެ އަހަރެއް ކުރިން ފެނުނު ކޮވިޑް-19 އާއިހެދި މުޅި ދުނިޔެ ހުއްޓުމަކަށް އައިސްފައި އޮތް ނަމަވެސް ކޮވިޑް-19 ފުރަތަމަ ފެނުނު ޗައިނާގެ ވޫހާން ތަފާތެވެ.\nކޮވިޑް-19 އާއި "ހަނގުރާމަކޮށް" ކާމިޔާބު ހޯދާފައިވާ ވޫހާންގައި އެތައް މިލިއަން ބަޔަކު ވަނީ މަގުތަކަށް ނިކުމެ އާއަހަރަށް މަރުޙަބާ ކިޔާފައެވެ.\nކޮވިޑް-19 ވޫހާން އިން ފެނުމުން ޖަނަވަރީ މަހު ވޫހާން ފުރަބަންދު ކުރިއެވެ. ވޫހާގެ ފުރަބަންދަށް ލުއިތައް ދިނީ އޭޕްރީލް މަހުއެވެ.\nވޫހާންގެ ގިނަ އަދަދެއްގެ މީހުން ވަނީ ވޫހާންގެ "ހެންކޮކް ކަސްޓަސްމް ހައުސް" ކައިރިއަށް އެއްވެސް އާއަހަރަށް މަރުހަބާ ކިޔާފައެވެ. އެއީ ކޮންމެ އަހަރަކު ވެސް އާއަހަރަށް މަރުހަބާ ކިޔުމުގެ ހަރަކާތްތައް އެންމެ ފޯރިއާއިއެކު ކުރިއަށް ގެންދާ ވޫހާންގެ ސަރަހައްދެވެ.\nއާއަހަރު ފާހަގަ ކުރުމުގެ ހަރަކާތްތައް ކުރިއަށް ގެންދަން ވޫހާންގައި ހުއްދަ ދިން ނަމަވެސް މާސްކް އެޅުން އޮތީ މަޖުބޫރު ކޮށްފައެވެ. މާސްކް ނާޅައި އާއަހަރު ފާހަގަ ކުރަން އެއްވާން އުޅުނު މީހުންނަށް ފުލުހުން ނަސޭހަތްދީ މާސްކް އެޅުވި މަންޒަރު ފެނުނު ކަމަށް މީޑިއާތަކުން ރިޕޯޓް ކޮށްފައި ވެއެވެ.\nޗައިނާގެ އެއްވެސް ސަރަހައްދެއްގައި ފެބްރުއަރީ މަހުގެ ފަހުކޮޅުން ފެށިގެން ކޮވިޑް-19 މާބޮޑަށް ނުފެތުރެއެވެ. ނަމަވެސް ބައެއް ސަރަހައްދުތަކުން ކޮންމެވެސް ވަރަކަށް މީހުން ފައްސިވެއެވެ. ޗައިނާގެ ސަރަހައްދަކުން ކޮވިޑް-19 އަށް މީހަކު ފައްސިވާއިރަށް މިހާރު ވެސް އެސަރަހައްދެއް ފުރަބަންދުކޮށް، ވަރަށް އަވަހަށް ގިނަ ބަޔަކު ޓެސްޓްކޮށް ބަލި ފެތުރުން ޗައިނާ އިން ދަނީ ކޮންޓްރޯލް ކުރަމުންނެވެ.\nޖެނުއަރީ 2, 2021 10:00\nތިޚަބަރު ތިހާ އަވަހަށް ތާޒާކޮށް ގެނެސްދެއްވި ގޮތަށް ވޫހާންގައި ކޮވިޑު ޖެހުނުކަމަށް މީޑިޔާތަކުގައި ރިޕޯޓުރި ( ޕޮޒިޓިވު ) 500،000 (ފަސްލައްކަ) މީހުންނާއި ބެހޭ ޚަބަރު އަދި އެތާގެ މުސްލިމުންގެ ޢަޤީދާ ބަދަލުކުރުމަށް ކުރަމުންދާ އަޑިނޭގޭ މަސައްކަތުގެ ޚަބަރުތައްވެސް ، އަދި މުސްލިމުންނަށް ކުރި އަދި ކުރަމުންދާ އަނިޔާތަކާއި ލާއިންސާނީ ވާހަކަތައްވެސް ގެނެސްދިނުމަކީ ދިވެހިން ދެނެގަންނަން ވަރަށް ބޭނުން ޚަބަރުތަކެވެ. ތިޔަބޭފުޅުން ދުނިޔޭގެ ޤައުމުތަކުގެ ތަފާތު ޚަބަރާއި ޤައުމުގަ ހިނގާފައިވާ އަދި ހިނގަމުންދާ ޚަބަރުތައް ތާޒާކަމާއެ ގެނެސްދެއްވާތީ ފަށްފަށުން ޝުކުރު ދަންނަވަން.\nޖެނުއަރީ 2, 2021 17:19\nނުޖެހޭ ތިޔަ.ހަބަރުތައް ގެންނާކަށް.


ގަތަރު އެއާވޭސްއިން ރާއްޖެއަށް ކުރާ ދަތުރުތައް އިތުރުކޮށްފި | Sandhaanu\nގަތަރު އެއާވޭސްއިން ރާއްޖެއަށް ކުރާ ދަތުރުތައް އިތުރުކޮށްފި\nގަތަރު އެއާވޭސް އިން ރާއްޖެ އަށް ކުރާ ދަތުރުތައް އިތުރުކޮށް ދުވާލަކު ހަތަރު ދަތުރުކުރަން ފަށައިފިއެވެ.\nގަތަރު އެއާވޭސްއިން ބުނީ ދަތުރުތައް އިތުރުކުރީ ހޫނު މޫސުމާއި ދިމާކޮށް ރާއްޖެއަށް ކުރާ ދަތުރުތައް އިތުރުކުރުމަށް ކަމަށެވެ.\nރާއްޖޭގެ ބޯޑަރު މިދިޔަ އަހަރުތެރޭ އަލުން ހުޅުވާލުމާއެކު ވެލާނާ އިންޓަރނޭޝަނަލް އެއަރޕޯޓަށް އެންމެ ފުރަތަމަ ޖައްސާފައިވަނީ ގަތަރު އެއާވޭސްގެ ފްލައިޓެކެވެ.\nރާއްޖޭގެ ބޯޑަރު ހުޅުވުމުން އެންމެފުރަތަމަ ރާއްޖެ އައިސްފައިވަނީ ވެސް މި އެއާލައިންގެ ބޯޓެކެވެ.\nމި އެއާލައިނުންވަ ވަނީ ބޯޑަރު ހުޅުވިފަހުން މިދިޔަ މަހުގެ 30 ވަނަ ދުވަހުގެ ނިޔަލަށް 974 ދަތުރުކޮށްފައެވެ. މި ދަތުރުތަކުގައި ރާއްޖެއަށް 80250 ފަސިންޖަރުން ވަނީ އުފުލާފައެވެ.\nގަތަރު އެއާލައިންގެ ވެފައިވަނީ ޔޫރަޕްގެ ގައުމުތަކުން އެންމެ ގިނަ އަދަދަކަށް ފަތުރުވެރިން ރާއްޖެ ގެންނަ އެއްބަޔަކަށެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާގޮތުން ރާއްޖެއަށް މިހާރު 30 އެއަރލައިނަކުން ދަނީ ދަތުރުތައް ބާއްވަމުންނެވެ.


Mirey KuLhevey Final Match gai DK ge Sameenu Ah NukuLheveyne\nވާތު ފަޔަށް ލިބިފައިވާ އަނިޔާއަކާ ގުޅިގެން ޑީކޭގެ ކެޕްޓަން ސަމީނުއަށް މިރޭ ކުޅެވޭ މިނިވަންކަޕް ފުޓްސަލް މުބާރާތުގެ ފައިނަލްމެޗްގައި ކުޅުމުގެ ފުރުސަތު ގެއްލިއްޖެ އެވެ\nސަމީނު ނުހިމެނުމަކީ މިރޭގެ ފައިނަލްމެޗްގައި ޑީކޭއަށް ކުރިމަތިވާނެ ބޮޑު ގެއްލުމެކެވެ\nމިރޭ ކުޅެވޭ މިނިވަން ކަޕް ފުޓްސަލް މުބާރާތުގެ ފައިނަލްގައި ޑީކޭއާއި ބައްދަލުކުރާނީ ތައްލިހިއެވެ. މިދެޓީމަކީވެސް ހުޅުދުއަށް ނިސްބަތްވާ ދެޓީމެވެ.\nމިދެޓީމަކީ މިމުބާރާތުގެ ގްރޫޕް އޭގައި ހިމެނުނު ދެޓީމެވެ. ގްރޫޕް ސްޓޭޖްގައި މިދެޓީމް ބައްދަލުކޮށް ކުޅެވުނުމެޗް4ލަނޑު 1 ލަނޑުން ކާމިޔާބުކޮށްފައިވަނީ ތައްލިހިއެވެ.\nމިރޭ 9:00 ގައި ފެށުމަށް ހަމަޖެހިފައިވާ ފައިނަލްމެޗް ފެށުމުގެ ކުރީން މުބާރާތް ނިންމުމުގެ ރަސްމިއްޔާތު ފެށުމަށްވަނީ ހަމަޖެހިފައެވެ. މިގޮތުން މިރޭ 8:00 ން ފެށިގެން ހުޅުދޫ ސްކޫލްގެ ދަރިވަރުން ގެނެސްދޭ ޚާއްސަ އިވެންޓަކާއި މީދޫ އީޓީއެފް އިން ގެނެސްދޭ ޚާއްސަ އިވެންޓެއް ބޭއްވުމަށް ވަނީ ހަމަޖެހިފައެވެ.


Boleevud tharinge thineskan loabi Boleevud tharinge thineskan loabi\nބޮލީވުޑް ތަރިންގެ ލޯބީގެ ވާހަކަތައް--\nބޮލީވުޑް ތަރިންގެ ތިނެސްކަން ލޯބި\nއަންގާރަ 12 އޮކްޓޯބަރ 2021 | ލަޒީނާ ޢަބްދުالله\nބޮލީވުޑް ފިލްމުތަކެކޭ އެއްވަރަށް ބޮލީވުޑްގައި ހަރަކާތްތެރިވާ ފަންނާނުންގެ ހަޔާތުގެ ވާހަކަތައްވެސް އެހާ ފިލްމީ ވެފައި މަޝްހޫރެވެ. ހާއްސަކޮށް އެކްޓަރުންނާއި އެކްޓަރެސްއިންގެ ލޯބީގެ ވާހަކަ ތަކެވެ. ބައެއް ތަރިންގެ ލޯބީގެ ވާހަކަ ތަކަކީ އުފާވެރި ވާހަކަ ތަކެއް ނަމަވެސް، ބައެއް ތަރިންގެ ލޯބީގެ ވާހަކަ ތަކަކީ ހިތާމަވެރި ވާހަކަ ތަކެކެވެ. ބޮލީވުޑްގެ ގިނަ ފިލްމު ތަކެކޭ އެއްގޮތަޢް ހަގީގީ ދިރިއުޅުމުގައިވެސް ބޮލީވުޑުންވަނީ ލޯބީގެ ތިނެސްކަން ވާހަކަތަކެއް ފެނިގެން ގޮސްފައެވެ.\nރޭކާ، އަމީތާބު ބައްޗަން، ޖަޔާ ބަދުރީ\nރޭކާ، އަމީތާބު ބައްޗަން، ޖަޔާ ބަދުރީގެ ލޯބީގެ ވާހަކައަކީ ބޮލީވުޑްގެ އެންމެ ބޮޑު ހިޓް ވާހަކައެވެ. އެ ތިން ފަންނާނުންގެ ލޯބީގެ ވާހަކަތައް ފިލްމުތަކުންވެސް ވަނީ ފެނިގެން ގޮސްފައެވެ. އެ ގޮތުން "ސިލްސިލާ" ފަދަ ފިލްމުތައް ގެނެސްދީފައިވަނީ އެ ތިން ފަންނާނުންގެ ހަގީގީ ދިރިއުޅުމުގެ މައްޗަށެވެ. އަމީތާބު ޖަޔާއާޢި ކައިވެނި ކުރި ފަހުންވެސް، ރޭކާ އާޢި ލޯބީގެ ގުޅުން ހިންގިކަމަށް އަޑުތައް ފެތުރުން އިރު، އެ ދެ މީޙުން ސިއްރުން ކައިވެނިކުރި ކަމަށްވެސް އެ ދުވަސްވަރު ވާހަކަތައް ދެކެވުނެވެ.\nރަންބީރު ކަޕޫރު، ދީޕިކާ ޕަޑޯކެ، ކެތްރީނާ ކައިފް\nރަންބީރު ކަޕޫރު އާއި ދީޕިކާ ޕަޑޯކެއަކީ އެންމެ ފުރަތަމަ ދެ އެކުވެރިން ނަމަވެސް، ދެ މީހުންގެ ފިލްމީ ހަޔާތުގެ ފުރަތަމަ ދުވަސްކޮޅު ދެ ލޯބިވެރިންނަށް ބަދަލުވިއެވެ. ލޯބީގެ ގޮތުން ގުޅިގެން އުޅޭތާ ދެ އަހަރު ފަހުން އެ ދެމީހުން ވަކިވީ، ރަންބީރު ކެތްރީނާ ކައިފްއާއި ލޯބީގެ ގޮތުން ގުޅި، ދީޕިކާއަށް ބޭވަފާތެރިވުމުންނެވެ. ރަންބީރުވެސް ފަހުން ވަނީ ދީޕިކާއަށް އޮޅުވާލާ ބޭވަފާތެރިވި ކަމަށް އެއްބަސްވެފައެވެ.\nޝާހިދު ކަޕޫރު، ކަރީނާ ކަޕޫރު، ސައިފް އަލީ ހާން\nޝާހިދު ކަޕޫރުއާއި ކަރީނާގެ ލޯބީގެ ފުރަތަމަ ކޮޅު މައްސަލަތައް ދިމާވާން ފަށައިފިއެވެ. ކުދި ކުދި މައްސަލަތައް ޖެހެމުން އައިސް، ހުޅުގަނޑު ފަޅައިގެން ދިޔައީ ފިލްމު "ތަޝަން" ކުޅެމުން ދިޔަ ދުވަސްވަރު ކަރީނާ އާއި ސައިފް ފިލްމުގެ ސެޓުންނާއި ސެޓުން ބޭރުގައިވެސް މާ ގިނައިން ވަގުތު ހޭދަކުރަން ފެށުމުންނެވެ. އޭގެ ކުޑަ ދުވަސްކޮޅެއް ފަހުން ޝާހިދު އާއި ކަރީނާގެ ގުޅުން ނިމުމަކަށް އައިސް ސައިފްއާއި ކަރީނާ ލޯބީގެ ގޮތުން ގުޅުނެވެ.\nޕްރިޔަންކާ ޗޯޕްރާ، ހަރްމާން، ޝާހިދު\nފިލްމު "ލަވް ސްޓޯރީ 2050" އަކީ ޕްރިޔަންކާ އާއި ހަރްމާންގެ ގުޅުމުގެ ފެށުމެވެ. ނަމަވެސް ފިލްމު ފްލޮޕް ވީ ފަދައިން، އެ ދެ މީހުންގެ ލޯބީގެ ގުޅުންވެސް ފްލޮޕްވެގެން ދިޔައީއެވެ. އޭގެ ދުވަސްކޮޅެއް ފަހުން ފިލްމު "ކަމީނޭ" ކުޅުން ދުވަސްވަރު ޕްރިޔަންކާއާއި ޝާހިދު ލޯބީގެ ގޮތުން ގުޅުނެވެ. ނަމަވެސް ކުޑަ ދުވަސްކޮޅެއްގެ ތެރޭގައި އެ ގުޅުމަށްވެސް ނިމުން އައެވެ.\nސަލްމާން ހާން، އައިޝްވާރިއާ، ވިވެކް އޮބްރޯއީ\nފިލްމު ހަމް ދިލް ދެ ޗުކެ ސަނަމް ކުޅުނު ދުވަސްވަރު އައިޝްވާރިޔާއާއި ސަލްމާންއަކީ ވަރަށް ލޯބިން އުޅުން ދެ ފަންނާނުންނެވެ. ނަމަވެސް އެ ދެ މީހުންގެ ގުޅުންވެސް ވަރަށް އަވަހަށް ނިމުމަކަށް އައެވެ. ސަބަބަކަށްވީ ނަފްސާނީ ގޮތުންނާއި ޖިސްމާނީ ގޮތުން އައިޝްވާރިޔާއަށް ސަލްމާން އަނިޔާކުރަން ފެށުމުންނެވެ. އެއަށްފަހު އައިޝްވާރިއާ އާއި ވިވެކް ލޯބީގެ ގޮތުން ގުޅުނެވެ. ނަމަވެސް ސަލްމާން އޭރުވެސް އައިޝްވާރިޔާ ފަހަތުން ނައްޓައެއް ނުލައެވެ. ދުވަސްކޮޅެއްގެ ތެރޭގައި ވިވެކާއި އައިޝްވާރިޔާގެ ގުޅުމުގައިވެސް ފުލުސް ޓޮޕްޖެހުނެވެ.


03 އެޕްރީލް 2019 - 07:20 10 comments\n"ބުނި ކޮންމެހެން ވެސް ފައިނާ ގެންނައްޗޭ!" ހަމީދު ބުންޏެވެ.\nއެއީ ބުއްދިވެރިކަމެއް ހެއްޔެވެ؟ އަހަރެންގެ ހިތް އަހަންނާ ސުވާލުކުރިއެވެ. ޖަލީލު ދެއްކި ވާހަކަތައް ހަމީދަށް ކިޔައިދޭންވީ ހެއްޔެވެ؟ ނޫނީ ކޮންމެވެސް ބަހަނާއެއް ދައްކައިފައި ފައިނާ އެ ގެއަށް ނުގެންދަންވީ ހެއްޔެވެ؟ އަހަރެން ވިސްނަންއޮތުމުން ހަމީދު އަނެއްކާ ވެސް އެ ވާހަކަދެއްކިއެވެ. އަހަރެންގެ ލަފާ އެހިއެވެ.\n"މި ދުވަސްވަރު ފާޑުފާޑުގެ ހުންތަކާ ރޯގާތައް އެބައުޅޭ،" ގެންދަން ބޭނުންނުވާ ކަހަލަ ރާގެއްގައި ހަމީދު ބުންޏެވެ. "އެކަމަކު ވާފިރު އެ ވަރަށް ބުނެފައޮއްވާ ނުގެންދިޔައިމަ ވެސް ފަހުން ވަރަށް ސުވާލުކުރާނެ. އަހަރެން ހިތަށްއަރަނީ ހަމަ އެ ގެއަށް ވަދެލާފަ ނުކުންނާނީއޭ. އަހައިފިއްޔާ ބުނާނީ އަދި އެހެން ޕާޓީއަކަށް ދާންއޮތީމައޭ."\nއަހަންނަށް އެ ގޮތް ކަމުދިޔައެވެ. އެއްބަސްވީމެވެ. އެކަމަކު މުޅޯއިންނަކީ ކިހާ ހީލަތްތެރި ބައެއްކަން އަހަންނަށް ނުވިސްނުނީއެވެ. ދަންތުރައިގައި ސިކާރަ ހައްޔަރުކުރުމަށް ޓަކައި އެ މީހުން ކޮށްފައި ނުކުރާނެ ކަމެއް ނޯވެއެވެ. ހިތުން ނިކަން މޮޅަށް ރާވައިގެން ފައިނާ ގޮވައިގެން އަހަރުމެން އެ ގެއަށް ދިޔައީމެވެ. ވާފިރު އުޅެނީ ފަސްވަނަ ފަންގިފިލާގައެވެ. އެޕާޓުމަންޓުގައި ޖާގައޮތީ ގާތްގަނޑަކަށް ފަނަރަ ވަރަކަށް ކުދިންނަށެވެ. އޭރު ފަންސަވީހަކަށް ކުދިން ތިއްބެވެ. އުފަންދުވަސް ފާހަގަކުރާ ކުއްޖަކީ ވާފިރުގެ ބޭބެގެ ދަރިފުޅެވެ. ހަމީދަށް އެ ކަން އެނގޭކަމެއް އަހަންނަކަށް ނޭނގެއެވެ. ޔަގީނުން ވެސް އަހަންނަށް އެ ކަން އެނގުނީ އެ ގެއަށް ވަން ފަހުންނެވެ. އަހަރުމެން ވަނުމާއެކު ވާފިރު ހުރިހައި ކަމެއް ހުއްޓައިފައި އައިސް އަހަރުމެން ގާތުގައި އިށީނެވެ. ވާފިރަކީ ފޮޓޯނެގުމާ ހަވާލުވެގެންހުރި މީހާއެވެ. އޭނަ އަތުގައި ފަހުގެ ކެމެރާއެއް އޮތެވެ. އަހަރުމެން ގާތުގައި ތިބިއިރު ވެސް ހުއްޓައި ނުލައި ފައިނާގެ ފޮޓޯނެގިއެވެ. ސިއްރަކުން ނޫނެވެ. އަހަންނަށް ވަރަށް އުނދަގޫވިއެވެ. ހަމީދު އިނީ ނިކަން ހިނިއައިސްފައެވެ. އޭނައަކަށް ވާނުވާއެއް ނޭނގެއެވެ. އަނެއްކޮޅުން ފައިނާ ވެސް އެކި ގޮތްގޮތަށް ކެމެރާއަށް ބަލައިހެދިއެވެ. ފައިނާއަކީ އެ ކަހަލަ ކުއްޖެކެވެ. ފޮޓޯނަގާހިތްވާ ކުއްޖެކެވެ. ވާފިރަށް އެ ކަން އެނގުނީ ކިހިނެއް ހެއްޔެވެ؟ ޕާޓީގެ ފޮޓޯނެގުމާ ވާފިރު ހަވާލުވެގެންއުޅުނީ ކީއްވެގެންކަން އަހަންނަށް ވިސްނުނެވެ. އަހަރެން ބޭނުންވީ ވާފިރު އަތުގައިއޮތް ކެމެރާ އަތުލައިފައި ފޮޓޯތައް ބަލައިލާށެވެ. އެ ކެމެރާ އަމާޒުކޮށްފައިހުރީ ކުދިންގެ ކޮން ދިމާއަކަށްތޯ ކަށަވަރުކުރުމަށް ޓަކައެވެ.\n"ކޮބާ ހިނގާ ދަމާ!" އަހަރެންގެ ތަށްޓަށް އެޅި މަދު އެތިކޮޅު ހުސްކޮށްލައިފައި އަހަރެން ބުނީމެވެ.\n"ހާދަ އަވަހަކަށް؟" ހިތްހަމަނުޖެހިފައި ވާފިރު ބުންޏެވެ. "މަ ބޭނުމޭ ފައިނާއަށް އެއްޗެއް ދައްކާލަން. ހިނގާބަލަ!"\nފައިނާ އަތުގައި ހިފައިގެން ވާފިރު ހިނގައިގަތެވެ. ހަމީދު އެ ކަމެއް ނުހުއްޓުވިއެވެ. ވާފިރު ގޮސް ކޮޓަރިއަކަށް ވަނެވެ. އަހަރެން ފުންމައިގެން ތެދުވިތަނާ ހަމީދުގެ އަތުގައި ޖެހިފައި އޭނަ ގެންގުޅުނު ކޮފީތަށި އޭނަގެ އުނގަށް ބަންޑުންވިއެވެ. އަތްދޮންނަ އިސްކުރު ހުރީ ފައިނާ ގޮވައިގެން ވާފިރު ދިޔަ ދިމާ ނޫން އަނެއް ދިމާގައެވެ. އަހަންނަކަށް ކެތެއްނުވިއެވެ. ހަމީދަކާ ހަމީދެކެވެ. އަހަންނަށް ހިނގައިގަނެވުނީ ފައިނާ ގެންދިޔަ ދިމާއަށެވެ. އެ ދޮރު ހުޅުވައިލިއިރު ފައިނާ އިނީ ކުޅޭށެވެ. ވާފިރު ހޭވައްޓައިލައިފައި ފައިނާގެ ފޮޓޯނަގަނީއެވެ. އެ ކޮޓަރިއަކީ އުފަންދުވަސް ފާހަގަކުރާ ކުއްޖާގެ ކޮޓަރިއެވެ. ވަރަށް ރީތިކޮށް ހަދައިފައިވާ ތަނެކެވެ. މުޅި ތަނުގައި އޮތީ ކުޅޭ ސާމާނެވެ. އަންހެންކުއްޖެއްގެ ކޮޓަރިކަމުން އެ ތަނުގައި މުޅީން ވެސް ހުރީ ފައިނާ ކުޅޭހިތްވާ ކަހަލަ އެއްޗެއްސެވެ.\n"ދަރިފުޅާ ހިނގާދަމާ!" އަހަރެން ބުނީމެވެ. "ބައްޕަ އެބަ ހޯދާ!"\n"އަދި އިރުކޮޅަކުން،" ދާން ބޭނުން ނުވެފައި އިން ފައިނާ ބުންޏެވެ. "މަންމާ ލުކް! އެލްސާ!"\nއަހަންނަކީ ކުޑަ އަންހެންކުއްޖެއް ނަމަ އަހަރެން ވެސް އެ ތަނަކުން ދާހިތެއް ނުވީހެވެ. ފައިނާއާ އެއް އިސްކޮޅުގެ އެލްސާއަކާއި، ރެޕަންޒިލަކާއި، އޭރިއަލްއެއް ހުއްޓެވެ. ފާރުތަކުގައި ހުރީ ސިންޑްރެއްލާގެ ގަނޑުވަރުގެ ފޮޓޯތަކެވެ. ތަޅުންގަނޑުގައި ހުރި ތަށިމުށިތައް ހީވަނީ ވިނަގަނޑެއްހެންނެވެ. ފަންގިފިލާ ހަދައިފައި ހުރިގޮތުން ހީވަނީ އުޑުފެންނަހެންނެވެ. އެނދު ހީވަނީ ސުނޯވައިޓްގެ އެނދުހެންނެވެ. ފިނިކޮށްފައިހުރި އެ ކޮޓަރީގެ އެތައްމިތަނުގައި ކުދިކުދި ޕަރީތަކާއި، ކޮކާތަކާއި، ދޫނިތައް ބަހައްޓައިފައި ހުއްޓެވެ. ދިރޭ ދެ ކޮކާލާއި، ދޮންދޫންޏަކާއި، ކުޑަކުޑަ ގުރައެއް ވެސް އެ ތަނުގައި އުދުހިއުދުހިފައި އުޅުނެވެ. އެއީ ކޮންމެކޮންމެ ދުވަހަކު އުޅެލަން ލިބޭނެ ކަހަލަ ތަނެއް ނޫނެވެ.\n"ފައިނާ އިރުކޮޅަކު ބަހައްޓާލަބަލަ! ދޯ ފައިނާ!" ދަނޑިވަޅުގެ ބޭނުންހިފަމުން ވާފިރު ބުންޏެވެ.\n"އާޗާ!" ހަމީދުގެ އަޑު އަހަންނަށް އިވުނެވެ. "ހާދަހާ ސަޅި ތަނެކޭ ދޯ ދަރިފުޅާ!"\nއަހަރެން ހިތަށްއެރިއެވެ. ހަމީދުގެ ބޮލުތެރޭގައި އޮތީ ކޯޗެއް ހެއްޔެވެ؟ ނުވެސް ދަންނަ މީހަކު ކުއްލިއަކަށް ދަރިފުޅާ މާ ގުޅައިލައިގެން އުޅޭއިރު ހަމީދުގެ ސިކުނޑީގައި ސުވާލު ނުއުފެދެނީ ކީއްވެގެން ހެއްޔެވެ؟\n"ފައިނާ ކުޅެލަން ބައިންދަބަލަ!" ހަމީދު ބުންޏެވެ.\nހަމީދު އުޅުނީ އަހަރެން ގޮވައިގެން އެ ތަނުން ނުކުންނާށެވެ. ހުރި ފިޔަވަޅުމަތިން އަހަރެން ގުޑައި ވެސް ނުލަމެވެ. އަހަރެން އެ ތަނުން ނުކުތީ ފައިނާ ގޮވައިގެންނެވެ. ހުއްޓައިނުލައި ފައިނާ ކުސްތެޅިއެވެ. އިވޭކަމަށް ވެސް އަހަރެން ނަހަދަމެވެ. ހަމީދު ވަރަށް މައްސަލަޖެއްސިއެވެ. އެކަމަކު އަހަންނެއް ނުހުއްޓުވުނެވެ.\nގެއަށް ވަންގޮތަށް ފައިނާ ކޮޓަރިއަށް ވަދެ ތަޅުލިއެވެ. އަހަރެން ގޮވައިގެން ހަމީދު ވަނީ އަހަރުމެންގެ ކޮޓަރިއަށެވެ.\n"ސަތޫ! ތީ ތަންކޮޅެއް ބޮޑުވަރު!" ޝަކުވާގެ ރާގަކަށް ހަމީދު ބުންޏެވެ. "އަޅެ އަހަރެން ބުނާ ގޮތެއް ވެސް ހަދައިލިއްޔާ ކީއްތަވާނީ؟ މީ ފައިނާގެ ބައްޕައޭ!"\n"ހަމަ ރަނގަޅަށް؟" އަހަންނަށް ބުނެވުނެވެ. "ދެން ކޮންއިރަކުން ބައްޕައެއް އުޅޭހެން އުޅެން ފަށަނީ؟"\nއަހަރެން ހިނގައިގަތީ ފާހާނާއާ ދިމާއަށެވެ. ފަހަތުން ހަމީދު އައިސް އަހަރެންގެ އަތުގައި ހިފޭއްޓިއެވެ.\n"ކޮބާ ތީގެ މާނައަކީ؟" ހަމީދު ސުވާލުކުރިއެވެ.\n"ކީކޭ ދެން ބުނާނީ؟" އަތް ފޮޅުވައިލަމުން އަހަރެން ބުނީމެވެ. "އެ ވާފިރު އުޅުނު ވައްތަރެއް ނުފެނޭތަ ހަމީދަކަށް؟"\nހަމީދަށް ލިބުނީ ޝޮކެކެވެ. އިރުކޮޅެއްވަންދެން އަހަންނާ ދިމާއަށް ބަލަހައްޓައިގެން ހުއްޓެވެ.\n"މަގޭ ހުރިހާ ރައްޓެހިންނަށް ސަތޫ ތި ވަރަށް ޝައްކުނުކޮށްބަލަ!" ހަމީދު ރުޅިއައިސްފައި ބުންޏެވެ. "ކާކުތަ ސަތޫގެ ބޮލަށް ޗިޕުޖަހަނީ؟ ފުރަތަމަ ޝައްކުކުރީ ޖަލީލަށް. މިހާރު ވާފިރަށް. ދެން ކާކުބާ؟"\nއަހަރެންގެ ބިރަކީ އެއީއެވެ. އެކަމަކު ވަގުތުޖެހުމުން ހިމޭނުން ނުހުރެވުނީއެވެ.\n"ކުޑަކުދިންނާ ބެހޭ މީހުން އެ ފާޑަކަށް ނޫޅޭނޭ،" ވަރަށް އެނގިފައި ހަމީދު ބުންޏެވެ. "އެ މީހުންނަކީ މަގުމަތިން ކުއްޖަކު ފެންނައިރަށް ޖަހައިގަނެގެން ގެންދާ މީހުން. އޭގެ މީހަކު ހަމަ ފެންނައިރަށް ޓަސްލާފަ އެނގޭނެ. ވަރަށް ދުރުދުރުން އެ މީހުން އުޅޭނީ. އަހަންނަށް އެ ހުރިހާ އެއްޗެއް އެނގެޔޭ. މަ ވެސް ނޫސްތަކާ އެއްޗެހި ކިޔަމޭ ސަތޫ!"\nއަހަރެން ޒުވާބެއް ނުކުރަމެވެ. ނޭނގުމަށް ވުރެ ދެރަކަމަކީ ނުބައިކޮށް ތިމާއަށް ކަމެއް އެނގިފައި ވުމެވެ. ހަމީދަށް ވެފައި ވަނީ އެހެންނެވެ. ހަމީދަށް ކިހާ ނުވިސްނޭކަމެއް ހަމީދަކަށް ނުވިސްނެއެވެ.\nޖަލީލަށް ޝައްކުކުރެވުން އެއީ އަހަރެންގެ ކުށެކެވެ. ހަމީދު ގާތުގައި އެ ވާހަކަދެއްކުނުކަން އެއީ ދެވަނަ ކުށެވެ. އެ ކަން އެ ގޮތަށް ނުކުރެވުނު ނަމަ ކިތަންމެހާ ވެސް ރަނގަޅެވެ. އެހެނަސް ކަންވެ ނިމިއްޖެއެވެ. އަހަންނަށް ވިސްނުނު ގޮތުގައި ހަމީދަށް ހެއްކެއް ދެއްކެންދެން އަހަރެން ޖެހޭނީ ފައިނާ ހިމާޔަތްކުރާށެވެ. ފައިނާ އަޅާ ކޮންމެ ފިޔަވަޅަކަށް އަހަރެން ފާރަލާންޖެހޭނެއެވެ. އެއީ އުނދަގޫކަމެކެވެ. ވާފިރު ގެއަށް އަންނާނީ ކޮން ވަގުތަކުކަމެއް ނޭނގެއެވެ. ފައިނާ ގޮވައިގެން ހަމީދު ސައިކަލުދުއްވަން ދެއެވެ. އެ މީހުން ދާ ހުރިހާ ތަނެއް އަހަންނަކަށް ނޭނގެއެވެ. ދާ ހުރިހާ ތަނެއް އަހަން ފަށައިފިއްޔާ އެއީ އާ މައްސަލަތަކެއްގެ ފެށުމެވެ. ވާފިރު ގޭގައި ފައިނާ ގަޔާވާ ކަހަލަ ކޮޓަރިއެއް އެބަހުއްޓެވެ. ފައިނާއަށް އެ ތަން ފެނިއްޖެއެވެ. އަހަރެން ދަންނަ ފައިނާ އެ ތަނަށް ނުގޮހެއް ނުހުންނާނެއެވެ. ވާފިރުގެ ރޭވުމަކީ އެއީއެވެ. އަހަރެން ހިތަށްއެރިއެވެ. ދެމަފިރިންގެ ބުއްދި އެއްގަލަކަށް ނޭރުމަކީ ހަޔާތުގެ ރިޔާ ވަޔާތަޅާ ކަމެކެވެ. ދިރިއުޅުމުގެ ދަތުރު މަޑުޖެހި، މިސްރާބު ގެއްލި، ނުތަނަވަސްކަމުގެ ބިޔަ ބާނިތަކުގައި ހައްޔަރުވާ ކަމެކެވެ. ހަމީދަށް ނުވިސްނުނު ތާނގައި އަހަރެންގެ ބަސް އޭނަ ގަބޫލުނުކުރަނީ ކީއްވެގެން ހެއްޔެވެ؟ އަހަންނަށް މަޖުބޫރުވީ ޖަލީލުގެ އެހީތެރިކަން ހޯދާށެވެ. ދުރާލާ ފިޔަވަޅުތަކެއް އަޅާށެވެ. އެކަނި ވިސްނޭ ވަރަށް ވުރެ އެ މައްސަލަ މާ ބޮޑެވެ.\nއަހަންނާއި ޖަލީލު ބައްދަލުވަނީ ފޯނުންނެވެ. ހަމީދަށް ކުރެވިދާނެ ކުށްހީއަކުން ސަލާމަތްވުމަށް ޓަކައި އަހަރެން އިސްވެ ޖަލީލަކަށް ނުގުޅަމެވެ. ބައެއް ފަހަރު ހިތަށްއަރައެވެ. ހަމީދަށް ވިސްނައިދެވޭތޯ ޖަލީލު މަސައްކަތްނުކުރަނީ ކީއްވެގެން ހެއްޔެވެ؟ ޖަލީލަކީ ހަމީދުގެ އެންމެ ގާތް އެކުވެރިޔާއެވެ. އުޅެނީ އެއް އޮފީހެއްގައެވެ.\nބެލެނިވެރިންގެ ބައްދަލުވުމަކަށް އަހަރެން ދިޔަ ރެޔެކެވެ. އާންމުކޮށް އެ ފަދަ ބައްދަލުވުންތަކަށް ދަނީ ހަމީދެވެ. އެ ރޭ އޮފީސް ކަމަކު އަވަދިނެތި އުޅެންޖެހުމުން ހަމީދަށް ނުދެވުނީއެވެ. އިސްކޫލުން ޖަލީލާ ދިމާވިއެވެ. ވަރަށް ގިނަ ވާހަކަދެކެވުނެވެ.\n"މިހާރު އަހައިފި އަހަރެންގެ ބޮލަށް ކާކުހޯ ޗިޕުޖަހަނީ؟" އަހަރެން ބުނީމެވެ.\n"ނަސީބެއް ތި ވާހަކަ ބުނިކަން،" އިރުކޮޅަކު ވިސްނައިލައިފައި ޖަލީލު ބުންޏެވެ. "އަހަރެން ވިސްނައިގެން މިހިރީ މިރޭ ހަމީދާ ވާހަކަދައްކަން. ވާފިރު އުޅެނީ ހަމީދާ ހާދަ ގުޅާލައިގެންނޭ. ދޭތެރެއަކުން ނައްޓާލާނެ ކޮފީއަކަށް. ހަމީދަކަށް ނޭނގޭ ހަމީދުގެ ބޮލަށްކަމެއް މީހަކު ޗިޕުޖަހަނީ. އެކަމަކު ދެން އަހަންނަކަށް ވެސް ނުކެރޭނެ އެ ވާހަކަދައްކާކަށް."\nރެޔެއްގެ އިރާކޮޅުގެ ވަގުތެވެ. ގަޑިން ހަތެއްޖެހިތާ ކުޑައިރުކޮޅެއް ފަހެވެ. ފައިނާއަށް ކާންދީފައި އަހަރެން ދިޔައީ ތަށި ދޮންނާށެވެ. ބޮޑުކޮޓަރީގެ ސޯފާގައި ފައިނާ އިނެވެ. ޓީވީބަލާށެވެ. އޭރު ޓީވީން އަންނަނީ ކާޓޫނެވެ. ގާތުގައި އިން ހަމީދު އިނީ ފޯނުން ކޮންމެވެސް އެއްޗެއް ކިޔާށެވެ. ޓީވީގެ އަޑު ފިޔަވައި އެހެން އަޑެއް ނެތެވެ. ކުއްލިއަކަށް ދޮރުގެ އަތްގަނޑުގައި ކޮންމެވެސް މީހަކު ހިފިއެވެ. ތަޅުލައިފައިހުރުމުން ދޮރެއް ނުހުޅުވެއެވެ. އަހަރެން ހިތަށްއެރިއެވެ. ރަނގަބީލު ނުޖަހައި ދޮރުހުޅުވަން އެ އުޅެނީ ކާކު ހެއްޔެވެ؟ ދޮރަށް ބަލައިލައިފައި ދޮރުހުޅުވަން ހަމީދު ހިނގައިގަތެވެ.